އަހްލުއްސުންނަތި ވަލްޖަމާޢަތުގެ ޢަޤީދާ4– DhiSalafiyyah\nﷲ ސުބްޙާނަހޫ ވަތަޢާލާ އަށާއި އެކަލާނގެ މަލާއިކަތުންނަށާއި އެކަލާނގެ ބާވައިލެއްވި ފޮތްތަކަށާއި ފޮނުއްވެވި ރަސޫލުންނާއި އާޚިރަތް ދުވަހަށާއި ހެޔޮމިންވަރާއި ނުބައި މިންވަރަށް އީމާންވުމެވެ.\nﷲ ތަޢާލާއަށް އީމާންވުމުގެ ތަފްޞީލީ ބަޔާން\nއަހުރެމެން ﷲ ތަޢާލާގެ ރުބޫބިއްޔަތު ވަންތަކަމަށް އީމާންވަމެވެ. އެބަހީ ހަމައެކަނި ހައްދަވާ ބޮޑުކުރައްވާ ހުރިހާ އެއްޗެއްގެ ވެރި ރަސްކަލާނގެއީ ﷲ ތަޢާލާ ކަމުގައި އީމާންވުމެވެ. އަދި ހުރިހާ ކަމެއްގެ ތަދުބީރު ކުރައްވަނީވެސް ހަމައެކަނި އެކަލާނގެ ކަމުގައި ޔަޤީންކުރުމެވެ.\nއަދި އަހުރެމެން ﷲ ތަޢާލާގެ އުލޫހިއްޔަތު ވަންތަކަމުގެ މައްޗަށް އީމާންވަމުއެވެ. އެބަހީ ޙައްޤުގޮތުގައި އަޅުކަންވެވޭ ފަރާތަކީ ހަމައެކަނި ﷲ ތަޢާލާ ކަމުގައި ޤަބޫލުކޮށް ޔަޤީންކުރަމެވެ. ﷲތަޢާލާ ފިޔަވައި ދެން އަޅުކަންވެވޭ ކޮންމެ އެއްޗަކީ ބާޠިލްއެއްޗެއްކަމުގައި ދެކެމުއެވެ. އަދި ﷲ ތަޢާލާގެ އިސްމުފުޅުތަކާ ސިފަފުޅުތަކަށްވެސް އަހުރެމެން އީމާންވަމުއެވެ. އެކަލާނގެ ސިފަފުޅުތަކުގައިވެސް އެކަލާނގެ އެއްކައުވަންތައެވެ. އާދޭހެވެ! އެކަލާނގެ ރުބޫބިއްޔަތު ވަންތަކަމާއި އުލޫހިއްޔަތު ވަންތަކަމާއި ނަންފުޅުތަކާ ސިފަފުޅުތަކުގައި އެކަލާނގެއާ ޝަރީކުވާ ހަމައެކަކު ނުވެއެވެ.\n(رَّبُّ السَّمَاوَاتِ وَالْأَرْضِ وَمَا بَيْنَهُمَا فَاعْبُدْهُ وَاصْطَبِرْ لِعِبَادَتِهِ ۚ هَلْ تَعْلَمُ لَهُ سَمِيًّا) [مريم: ٦٥]\nމާނައީ “އެކަލާނގެއީ އުޑުތަކާއި ބިމާއި އަދި އެދެމެދުގައިވާހާ އެއްޗެއް ހައްދަވާ ބޮޑުކުރައްވާ ރަސްކަލާނގެއެވެ. ފަހެ ހަމައެކަނި އެކަލާނގެއަށް އަޅުކަން ކުރާށެވެ. އަދި ހަމަ އެކަނި އެކަލާނގެއަށް އަޅުކަންކުރުންމަތީ ޘާބިތުވެ ހުންނާށެވެ. ކަލޭގެފާނަށް އެކަލާނގެއާ އެއްފަދަ އެއްވެސް ނަމެއް ވާކަން އެނގޭ ހެއްޔެވެ.”\nމިއާޔަތުގައި ބަޔާންވެގެން ކަންތަކަށް އަހުރެމެން އީމާންވަމެވެ.\n(اللَّهُ لَا إِلَٰهَ إِلَّا هُوَ الْحَيُّ الْقَيُّومُ ۚ لَا تَأْخُذُهُ سِنَةٌ وَلَا نَوْمٌ ۚ لَهُ مَا فِي السَّمَاوَاتِ وَمَا فِي الْأَرْضِ ۗ مَنْ ذَا الَّذِي يَشْفَعُ عِنْدَهُ إِلَّا بِإِذْنِهِ ۚ يَعْلَمُ مَا بَيْنَ أَيْدِيهِمْ وَمَا خَلْفَهُمْ ۖ وَلَا يُحِيطُونَ بِشَيْءٍ مِنْ عِلْمِهِ إِلَّا بِمَا شَاءَ ۚ وَسِعَ كُرْسِيُّهُ السَّمَاوَاتِ وَالْأَرْضَ ۖ وَلَا يَئُودُهُ حِفْظُهُمَا ۚ وَهُوَ الْعَلِيُّ الْعَظِيمُ) [البقرة: ٢٥٥]\nމާނައީ: “ޙައްޤުވެގެން އަޅުކަންވެވޭ ފަރާތަކީ ހަމައެކަނި ﷲ ތަޢާލާ އެވެ. އެ އިލާހު ފިޔަވައި އެއްވެސް ފަރާތަކަށް އަޅުކަން ވެވުން އެކަށީގެން ނުވެއެވެ. ދިރިދެމިވޮޑިގެންވަނީ ހަމައެކަނި އެކަލާނގެއެވެ. އެކަލާނގެއަށް ނިދިއައުމެއް ތާއްޔާ ޖެހުމެއް ނުވެއެވެ. އުޑުތަކުގައްޔާއި ބިމުގައިވާހާ ތަކެއްޗެއްވަނީ އެކަލާނގެއަށެވެ. އެކަލާނގެ ހުއްދަނެތި އެކަލާނގެ ޙަޟްރަތުގައި (އެއްވެސް މީހަކަށް) ޝަފާޢަތް ތެރިވާނޭ މީހަކީ ކާކުހެ އްޔެވެ. މީސްތަކުންގެ ކުރިމަތީގައްޔާއި ފަހަތުގައި ހިނގާހައި ކަމަކާއި ހިނގައި ދިޔަހާކަމެއް އެކަލާނގެ ދެނެވޮޑިގަންނަވައެވެ. އެކަލާނގެ އެދިވޮޑިގަތް ކަމެއް ފިޔަވައި، އެކަލާނގެ ޢިލްމުފުޅުގެ ތެރެއިން ހަމައެއްވެސް ކަމެއް (އެކަކަށްވެސް) އެނގުމެއް ނުވެއެވެ. އުޑުތަކާއި ބިމަށްވުރެ އެކަލާނގެ ކުރުސިފުޅު ތަނަވަސްކަން ބޮޑެވެ. އެދެތަން ރައްކާތެރި ކުރެއްވުމުގައި އެކަލާނގެއަށް ވަރުބަލިވުމެއް ލިބިވޮޑިނުގަންނަވައެވެ. އަދި އެކަލާނގެއީ މަތިވެރިވެ ވޮޑިގެންވާ ޢަޡީމްވަންތަ ރަސްކަލާނގެއެވެ.”


SunOnline: Loagandu Selfie hama Jaaluvefai nala!\nލޯގަނޑު ސެލްފީ ހަމަ ޗާލުވެފައި ނަލަ!\nއަހުމަދު ޖައިޝަން 10 Oct 2019, 07:34\nލޯގަނޑެއް ކުރިމަތީގައި ޒުވާނަކު ސެލްފީއެއް ނަގާފައި --- ފޮޓޯ : ސޯޝަލް މީޑިއާ\nމިއީ ސެލްފީގެ ޒަމާނެވެ. ރަށްޓެހިންނާއެކު ތަނަކަށް ދިޔަ ނަމަވެސް ސެލްފީއެކެވެ. ތަނެއްގައި ފޫހިވެފައި އިންނަ ވަގުތުވެސް ސެލްފީއެކެވެ. ކްލައުޑުގެ ބޮޑު ފޮށީގައި ހަނދާންތައް ތަޅުލާފައި ބެހެއްޓުމަށް ނުވަތަ ސޯޝަލް މީޑިއާގެ ފީޑު ރީތިކޮށްލުމަށް މިހާރު ވަރަށް ސެލްފީ ނަގަ އެވެ. އޭގެތެރެއިންވެސް ލޯގަނޑުގެ ކުރިމަތީގައި ނަގާ ސެލްފީއަކީ ވަރަށް އާންމު އެއްޗެކެވެ. ނަމަވެސް ލޯގަނޑުގެ ކުރިމައްޗަށް އަރާ ސެލްފީތަކަށް ބަލާނަމަ ކަމެއް ފާހަގަވާނެ އެވެ. އެއީ ގިނައިން ލޯގަނޑު ސެލްފީ ނަގަނީ އައިފޯން ގެންގުޅޭ މީހުންކަމެވެ. އެއީ ކީއްވެ ހެއްޔެވެ؟\nފުރަތަމަ ބަލަން ޖެހޭ އެއް ކަމަކީ ލޯގަނޑު ސެލްފީތައް އެހާބޮޑަށް މަގުބޫލުވި ސަބަބެވެ. އެއްބައި ފަރާތްތަކުން ބުނާގޮތުގައި ލޯގަނޑު ސެލްފީއަކީ ލައިގެން ހުންނަ ހެދުން ދައްކާލަން ބޭނުންވާ ވަގުތެއްގައި ވަރަށް ބޭނުންތެރި އެއްޗެއް ކަމަށެވެ.\n"މިސާލަކަށް ކޮޓަރިއަށް އާ އެއްޗެއް ގެނަޔަސް އަދި ހުރި ސަރަހައްދު ދައްކާލަންވެސް ވަރަށް ސަޅި ލޯގަނޑު ސެލްފީއެއް. މި ހުރިހާ ތަނަކާއެކު އަހަރެން ލައިގެން ހުންނަ ހެދުންވެސް ދައްކާލަން ބޭނުންވެއްޖެއާ ލޯގަނޑު ކައިރީގައި ސެލްފީ ނަގަނީ،" ސަން އަށް ކިޔައިދެމުން ޒުވާން އަންހެނަކު ބުންޏެވެ.\nކޮންމެއަކަސް ލޯގަނޑު ސެލްފީ ވަރަށް އާންމުވެއްޖެއެވެ. ޕާޓީއަކަށް ދާއިރު ނުވަތަ އޮފީހަށް ދާއިރުވެސް ޒުވާނުން މިހާރު ސެލްފީ ނަގަނީ ލޯގަނޑެއްގެ ކުރިމަތީގައި ނުވަތަ ބިއްލޫރިގަނޑެއްގެ ކުރިމަތީގަ އެވެ.\nނަމަވެސް މި ހުރިހާ ސެލްފީތަކެއް ބަލައިފި ނަމަ ފާހަގަވާނެ ކަމަކީ ލޯގަނޑު ކުރިމަތީ ސެލްފީ ނަގާ ފަރާތްތަކުންގެ ތެރޭގައި ގިނައީ އައިފޯނު ބޭނުންކުރާ ފަރާތްތަކެވެ. އެއީ ކީއްވެހެއްޔެވެ؟\nޒުވާން ފިރިހެނަކު ސަން އަށް ކިޔައިދިން ގޮތުގައި އައިފޯން އަކީ މިހާރު ފޯނަކަށް ވުރެ ބޮޑަށް ސްޓޭޓަސްގެ ނިޝާނެކެވެ.\n"ލާރި ހުންނަ ބައެއްކަން ދައްކަން ކަންނޭނގެ. ހަމަ ގައިމުވެސް ސެލްފީ ނަގާއިރު އައިފޯން ފެންނަން އޮތީއްޔާ އެނގޭނެ ދޯ އޮތް އެއްޗެއްކަން،" އޭނާ ބުންޏެވެ.\nބައެއް ފަރާތްތަކުން އައިފޯނު ފެންނަގޮތަށް ސެލްފީ ނަގަނީ ފޯނު ފެންނަން އިނުމުން ފޮޓޯގެ "އެސްތެޓިކްސް"އާ ގުޅޭތީއެވެ. އަދި އަނެއް ބަޔަކު ބުނާގޮތުގައި އެންޑްރޮއިޑް ފޯނުތަކަށްވުރެ އައިފޯނުތައް ބަލާލަން ރީތި ކަމަށްވެސް ބައެއް ޒުވާނުން ބުނެއެވެ.\n"އައިފޯނުގައި ފޮޓޯތައްވެސް ރީތި ދޯ މާ އެންޑްރޮއިޑް ފޯނަކަށްވުރެ. އެހެންވީމަ ފޮޓޯ ނަމާ މީހުން ގިނަ ވާނެހެން އަހަރެންނަށް ހީވަނީ،" އުމުރުން 24 އަހަރުގެ ޒުވާން އަންހެނަކު ކިޔައިދިނެވެ.\nއައިފޯން ގެންގުޅޭ ޒުވާނުން ބުނަނީ ލޯގަނޑު ސެލްފީ ނެގުމާ ފޯނާ ގުޅުމެއް ނެތް ކަމަށެވެ. އެހެންނަމަވެސް އެއް ބަޔަކު ބުނަނީ، ލޯގަނޑު ކައިރީ ސެލްފީ ނަގަނީ އެފަދަ ސެލްފީތައް ރީތިވުމުން ކަމަށް ބުނެއެވެ. އަދި އަނެއްބައި ފަރާތްތަކުން ބުނަނީ އެއީ ފޯނު ދައްކާލައި ފޮނި ކަނޑާލަށްބޭނުންވީމައިވެސް ކުރާ ކަމެއް ކަމަށެވެ.\nގޫގަލް ސާޗުގައިވެސް ގިނައީ އައިފޯނާއެކު ލޯގަނޑު ކުރިމަތީ ނަގާފައިވާ ސެލްފީ --- ފޮޓޯ : ގޫގަލް\nމިހާރުވެސް ގޫގަލްގައި "މިރަރ ސެލްފީ" ޖަހާލާފައި ސާޗު ކޮށްލީމާ ސާޗް ރިޒަލްޓް ބަންޑުންވާނީ މި ޒާތުގެ ސެލްފީއިން އެވެ. ގިނަ ސެލްފީތަކަކީ އައިފޯނު ފެންނަ ގޮތަށް ނަގާފައިވާ ސެލްފީ އެވެ. އެންޑްރޮއިޑު ފޯނުތައް ބޭނުންކުރާ ފަރާތްތަކުން ލޯގަނޑު ކުރިމަތީގައި ސެލްފީ ނުނަގަނީއެއް ނޫނެވެ. އެހެންނަމަވެސް އައިފޯނުން އެފަދަ ސެލްފީ ނަގާ އަދަދު ހަމަ ގިނައީ އެވެ.\nއަތޮޅު ހޮސްޕިޓަލްތަކަށް ބާރުބޮޑުވެ މައްސަލަތަކެއް\nދަތުރެއް ނެތް، އާމްދަނީއެއް ނުލިބޭ، ގޮތް ހުސްވެއްޖެ


ޝާހްނާމާ - ވިކިޕީޑިއާ\nThe richly illuminated double frontispiece of the Baysonghori Shahnameh\nޝާހްނާމާ (ފާރިސީ ބަހުން: |شاهنامه ނުވަތަ "ރާދަވަޅި") އަކީ ފާރިސްކަރައިގެ މަޝްހޫރު ޅެންވެރިޔާ ފިރުދޯސީ މީލާދީން 977 އިން 1010 އާ ދެމެދު އީރާނާއި އީރާނުގެ އަވައްޓެރި ރަށްތަކުގެ ވާހަކަތައް ޅެން ބަހުރުވައިން ލިޔެ ފައިވާ ފޮތެވެ. 50،000 އެއްހައި ބައިތު ހިމެނޭ މި ފޮތުގައި ކިޔައިދީފައިހުރީ ފުލޯކް ވާހަކަތަކާއި، ދުނިޔެ އުފެދުނީއްސުރެ7ވަނަ ގަރުނުގައި މުސްލިމުން އިރާނު ފަތަހަކުރުމާ ހިސާބަށް، ހިނގާފައިވާ އީރާންޝަހަރު ގެ ބައެއް ތާރީހީ ހާދިސާތަކެވެ.\nމިއީ ފާރިސީންގެ ސަގާފަތުހެ ނާރެހުގެ ގޮތުގައި، އަދަބިއްޔާތުގެ ނަމޫނާގެ ގޮތުގައި، އަދި މުޅި އީރާނުގެ އަމިއްލަ ވަންތަ ސަގާފަތު ދައްކައިދޭ އެންމެ މުހިއްމު ހެކި ކަމުގައި ބަލައެވެ. އަދި މިއީ ފާރިސީދީނަށް ތާއީދުކުރާ މިޒަމާނުގެ މިހުންނަށް ވެސް މުހިއްމު ފޮތެކެވެ. އެއީ މި ފޮތުގައި އެދީން އުފަންވުމުން ފެށިގެން މުސްލިމުން އެތަން ފަތަހަ ކުރުމާ ހަމައަށް ގުޅުންހުރި ތާރީހީ ވާހަކަތައް ވާތީއެވެ.\nThe assassination of Chosroes inaMughal Era manuscript in 1535\nފިރުދޯސީ މި ފޮތް އެކުލަވާލުމުގެ މަސައްކަތް ކުރަން ފެށީ މީލާދީން 977 ގައެވެ. އަދި މުޅި ފޮތް ނިންމާލެވުނީ 8 މާޗް 1010 ގައެވެ. ޝާހްނާމާ އަކީ ޅެންވެރިކަމާއި ތާރީހްއިލްމުގެ ނަމޫނާ ހަނދާނެކެވެ. މިއީ ޖުމުލަ ގޮތެއްގައި ޅެންފޮތެއް ނަމަވެސް، ކުރިންވެސް އަދި މިހާރުވެސް، މި ފޮތް ބެލެވެނީ އީރާނުގެ ގަދީމީ ތާރީހުގެ ފަތްފުށް ކަމުގައެވެ. މިފަދަ އެތައް ހާދިސާތަކެއް އެކި ލިޔުންތެރިން ނަޘްރުން ލިޔެފައި ވެއެވެ. މިސާލެއްގެ ގޮތުން އަބޫ މަންސޫރު ދަގީގީ ޝާހްނަމާ މި ނަމުގައި ނަޘްރުން ފޮތެއް އެކުލަވާލި އެވެ.\nޝާހްނާމާ އަކި 50،000 އަށް ވުރެ ގިނަ ބައިތު އެކުލެވޭ، އަދި ޅެންބަހުން އެކުލަވާލައިފައިވާ ވާހަކަތަކެކެވެ. ލިޔެވިފައި ވަނި މިޒަމަނުގެ ފާރިސީ ބަހުގެ ކުރީކޮޅު އެވެ. މި ފޮތް ބިނާވެފައިވަނީ ލިޔުންތެރިޔާ އޭގެ ކުރިން ނަޘްރުން އެކުލަވާލާފައިވާ ހަމަ މިނަން ކިޔާ ފޮތުގައި އެކުލެވޭ ބައިތަކުގެ މައްޗަށެވެ. ކުރިން ލިޔެވުނު ޝާހްނާމާގެ ބޮޑު ބަޔަކީ ޕާލަވީ ބަހުން ބަހުން ލިޔެވިފައިވާ "ރަސްކަލުންގެ ފޮތް" (xvatāynamāk) މި ފޮތުން ތަރުޖަމާ ކުރެވިފައިވާ ބައިތަކެވެ. މިއީ ސާސާނިޔާން ގެ ޒަމަނުގައި ރަސްކަލުންނާއި ގައުމީ ބަތަލުންގެ ތާރީހްތައް ލިޔެފައިވާ ފޮތެވެ. އަދި7ވަނަ ގަރުނުގެ މެދުތެރޭގައި ސާސާނިޔާންގެ ވެރިކަން އަރަބިންގެ މައްޗަށް ދޫވެގެން ދިޔަ ގޮތުގެ ހާދިސާތައް ފިރުދޯސީ ވަނީ އިތުރަށް ލިޔެފައެވެ.\nއެކުލެވިގެންވާ ބައިތައް[އުނިއިތުރު ގެންނަވާ]\nKai Khusrau enthroned holding the sword with which he will execute Afrasiyab for the murder of Siyawush\nޝާހްނާމާގައި އީރާނުގެ ކުރީގެ ހާދިސާތަކުން ފެށިގެން ފަހުގެ ތާރީހީ ހާދިސާތަކާ ހަމައަށް ލިޔެފައި ވެއެވެ. ދުނިޔެ އުފެދުނު ގޮތުން ފެށިގެން އެކިއެކި ހުނަރުތައް ތަރައްގީވަމުން އައިސް އާރިޔަން ހަޟާރަތް އުފެދުމުގެ ހާދިސާތަކާއި ފަހުން އަރަބީން އީރާނުޝަހަރު ފަތަހަކުރުމާ ހަމައަށް ހާދިސާތައް ހިމަނާފައި ވެއެވެ. ނަމަވެސް މި ހުރިހައި ހާދިސާއެއް ގެނެސްފައި ވަނީ ކަން ހިނގި ތަރުތީބަކުން ނޫނެވެ. އޭގައި ބަޔާންވެގެންވާ ބައެއް ޝަހުސިްޔަތުތައް ގަރުނަކަށްވުރެ ދިގު އުމުރެއް ހޭދަކޮށްފައި ވާކަމަށް ވިޔަސް ގިނަ ޝަހުސިއިްޔަތުތައް ދައްކައިދީފައިވަނީ އާއްމު އުމުރެއްގައެވެ. އޭގެ ތެރޭގައި އެތައް ރަސްކަލުންނަކާއި ބަތަލުންނެއް އަދި ދުޝްމަނުންނެއްގެ އުފަންވުމާއި ނެތިދިއުން ހިމެނިފައި ވެއެވެ. މުޅި ވާހަކައިގައި ބަދަލުނުވެ ދެމި އޮތް ހަމައެކަނި ތަސްވީރަކީ އީރާންޝަހަރެވެ.\nމުޅި ފޮތް ތިން ޒަމާނަކަށް ބަހާލާފައި ވެއެވެ. އެއީ "ފްލޯކް"، "ބަތަލުންގެ ޒަމާން" އަދި "ތާރީހީ ހާދިސާތަކުގެ" ޒަމާނެވެ.\nފާރިސީ ބަހަށް ނުފޫޒު ފޯރުވާފައިވާ މިންވަރު[އުނިއިތުރު ގެންނަވާ]\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ6މާރޗް 2019، 17:40 ގައެވެ.


Minimum Wage Kanda Alhan Mivaguthakee Ehmme Rangalhu Vagutheh Noon: Minimum Wage Board\nމިނިމަމް ވޭޖު ކަނޑައަޅަން މިވަގުތަކީ އެންމެ ރަނގަޅު ވަގުތެއް ނޫން: މިނިމަމް ވޭޖު ބޯޑު\nމިނިމަމް ވޭޖު ބޯޑުގެ ރައީސް ހާލިދާ: ފޮޓޯ / މަޖިލިސް\nދުނިޔޭގައި ހަލުވިކަމާއި އެކުގައި މިހާރު ފެތުރެމުން އަންނަ ކޮވިޑް-19 އާ ގުޅިގެން ރާއްޖޭގެ އިގްތިސޯދަށް އެކަމުގެ ސަބަބުން ބޮޑެތި ލޮޅުންތަކެއް އަރާނެ ކަމަށް ބެލެވޭތީ މި ދުވަސްވަރަކީ މިނިމަމް ވޭޖު ކަނޑައެޅުމަށް އެންމެ ރަނގަޅު ވަގުތު ނޫން ކަމަށް މިނިމަމް ވޭޖު ބޯޑުގެ ރައީސާ މަރިޔަމް ހާލިދާ ވިދާޅުވެއްޖެއެވެ.\nމިނިމަމް ވޭޖާއި ގުޅޭ ގޮތުން ރައްޔިތުން މަޖިލިސް އިދާރާގައި އާއްމުންގެ ހިޔާލު ހޯދުމަށް މިރޭ ބޭއްވި ބައްދަލުވުމުގައި ވާހަކަދައްކަވަމުން ހާލިދާ ވިދާޅުވީ މިނިމަމް ވޭޖު ބޯޑުން ވަކި އަދަދެއް މިނިމަމް ވޭޖުގެ ގޮތުގައި ކަނޑައަޅާ (6،400 ރުފިޔާ) އެކަން މިނިމަމް ވޭޖު ރިޕޯޓުގައި ހިމެނީ ކޮވިޑް-19 ދުނިޔެއިން ފެނުމުގެ ކުރިން ކަމަށެވެ. އޭނާ ވަނީ ސަރުކާރުން މިނިމަމް ވޭޖު ރިޕޯޓު ނުވަތަ އެ ސިޔާސަތު ތަންފީޒު ކުރާއިރު ރާއްޖޭގެ އިގްތިސޯދަށްވެސް ރިއާޔަތް ކުރުމަށް އެދިވަޑައިގެންފައެވެ.\nހާލިދާ ވިދާޅުވީ ކޮވިޑް-19 ގެ ސަބަބުން މުޅި ދުނިޔެއަށް އެކަމުގެ އަސަރު ކުރާއިރު ރާއްޖެ ފަދަ ކުޑަ ގައުމަކަށް އަދި އެކަމުގެ އަސަރު މާބޮޑަށް ވެސް ކުރާނެ ކަމަށެވެ. އެހެންކަމުން ހުރިހާ ކަމަކަށްވެސް ރިއާޔަތް ކުރަންޖެހޭނެކަން ފާހަގަކުރައްވާ ހާލިދާ ވިދާޅުވީ މި ދަނޑިވަޅަނީ މިނިމަމް ވޭޖު ކަނޑައެޅުމަށް އެންމެ ރަނގަޅު ވަގުތު ނޫން ކަމަށެވެ.\n"އަޅުގަނޑު އެދެން ސަރުކާރުންވެސް، ރައްޔިތުންގެ މަޖިލީހުންވެސް މިނިމަމް ވޭޖެއް އިމްޕްލިމެންޓް ކުރާ އިރު މި ހުރި ކަންތައްތަކަށް ރިއާޔަތް ކުރެއްވުން، އަޅުގަނޑު ދެކޭ ގޮތުގައި މިއީ އެންމެ ރަނގަޅު ވަގުތެއް ނޫން މިނިމަމް ވޭޖެއް ކަނޑައަޅާކަށް" ހާލިދާ ވިދާޅުވިއެވެ.\nހާލިދާ ވިދާޅުވި ގޮތުގައި މިނިމަމް ވޭޖް ކަނޑައެޅުމުގެ މަސައްކަތުގައި، ކުރި ދިރާސާތަކުން ވަޒީފާ އަދާ ކުރާ މީހުންނަށް 8،600 އަކީ ދެވޭނެ އަދަދެއް ނޫން ކަމަށް ޔަގީންވި ކަމަށެވެ. އެހެންނަމަވެސް ރާއްޖޭގައި ދިރިއުޅުމުގެ ބޭނުންތައް ފުއްދުމަށް 8،600 ރުފިޔާ އަކީ ރަނގަޅު އަދަދެއް ނޫން ކަމަށް ފާހަގަ ކުރެއްވިއެވެ.\nހާލިދާ ވިދާޅުވީ އެހެން ޤައުމު ތަކުގައި މިނިމަމް ވޭޖް ކަނޑައަޅަނީ ވަރަށް ތަފްސީލް ދިރާސާތަކެއް ކޮށްގެން ކަމަށާ ކުރު މުއްދަތެއްގެ ތެރޭގައި މިނިމަމް ވޭޖް ކަނޑައެޅި ނަމަވެސް އެކަން ކުރީ ވަރަށް އިހުލާސްތެރި ކަމާއި އެކު ކަމަށެވެ. އޭނާ ވިދާޅުވީ އެ ބަދަލުގެ ސަބަބުން ރަނގަޅު ބަދަލުތަކެއް އަންނަ އިރު ނުރަނގަޅު ކަންތައްތަކެއްވެސް ދިމާވުން އެކަށީގެންވާ ކަމަށެވެ.


Ikhlaastherikan dhakkaanee hama ekani namakun noon: Qasim - vNews.mv\nޖޭޕީން އަންގާރަ ދުވަހުގެރޭ ބޭއްވި ޖަލްސާގައި ލީޑަރު ގާސިމް އިބްރާހީމް ވާހަކަފުޅު ދައްކަވަނީ\nއިޚުލާސްތެރިކަން ނަމުންވެސް އަދި ކަމުންވެސް ދައްކާނަން: ގާސިމް\nޙައްވާ މިންހާ Male' | 25 December 2019, 00:41\nޖުމްހޫރީ ޕާޓީއާއި ޕާޓީގެ ލީޑަރު ގާސިމް އިބްރާހީމް އިޚުލާސްތެރި މަސައްކަތް ކުރައްވަނީ ހަމައެކަނި ނަމުން ނޫން ކަމަށާއި ކަމުންވެސް އެކަން ދައްކާނެ ކަމަށް ގާސިމް ވިދާޅުވެއްޖެއެވެ.\nޖުމްހޫރީ ޕާޓީއަށް މީހުން އިތުރުކުރުމަށް ބާއްވާ ސިލްސިލާ ހަރަކާތްތަކުގެ ތެރެއިން އަންގާރަ ދުވަހުގެރޭ ބޭއްވި ހަރަކާތުގައި ވާހަކަފުޅު ދައްކަވަމުން ޖުމްހޫރީ ޕާޓީގެ ލީޑަރ ގާސިމް އިބްރާހިމް ވިދާޅުވީ އެއްޗެއް ފުރާ ފުރިހަމަ ވެއްޖެއްޔާ ބަންޑުން ވާނެ ކަމަށެވެ. މާ ގިނައިން އެއްވެސް އެއްޗަކަށް، އެއްޗެހި ނޭޅޭނެ ކަމަށާއި، ފުރުމުން ދެން ވާނީ މަތިން ބަންޑުން ކަމަށް ވިދާޅުވިއެވެ.\nއެހެންނަމަވެސް، އެ ޕާޓީގައި ޖާގަ އެބައޮތް ކަމަށާއި ގިނަ ފުރުސަތުތައްވެސް އެ ޕާޓީގައި އެބައޮތް ކަމަށް ވިދާޅުވިއެވެ. ޕާޓީއާ އަލަށް ގުޅޭ މެމްބަރުންނަށް ސިޔާސީ ގޮތުންނާއި ސަރުކާރުގެ ވަޒީފާތަކުންވެސް ބޭނުން ރޮނގަކުން ކުރިއަށް ދެވޭނެ ފުރުސަތު އޮތީ ފަހިވެފައި ކަމަށް ގާސިމް ވިދާޅުވިއެެވެ. އެގޮތުން ސިއްހީ ދާއިރާ، ތައުލީމީ ދާއިރާ އަދި ކުޅިވަރުގެ ދާއިރާއާއި ބޭނުން އެހެން ދާއިރާއަކުންވެސް ކުރިއަށް ދިޔުމުގެ ފުރުސަތު އެބައޮތް ކަމަށް ގާސިމް ވިދާޅުވިއެވެ.\nޕާޓީ ހަރަކާތްތެރިކަމާއެކު ހިންގަމުން އަންނަތާ 13 ވަރަކަށް އަހަރު ވެއްޖެ ކަމާއި އެހެންނަމަވެސް އެ ޕާޓީވެސް "ހައިބަނޭޓް" ވާންޖެހޭ ނުވަތަ ޕާޓީގެ ކަންކަން މަޑުޖައްސާލަންޖެހޭ ދުވަސްވަރު އަންނަކަން ގާސިމް ފާހަގަކުރެއްވިއެވެ. ގާސިމް ވިދާޅުވީ ޖުމްހޫރީ ޕާޓީން ކުރާ މަސައްކަތަކީ މިގައުމަށް ޑިމޮކްރަސީ ގެނެސް، އަސާސީ ހައްގުތަކާއި މިނިވަންކަން ހޯދައިދިނުން ކަމަށެވެ. އެހެންނަމަވެސް، ކޮންމެ ފަހަރަކުވެސް މާ ކުރިއާލައި މިކަންކަން ކުރަން ފަށައިފިނަމަ ހުދު އެމަނިކުފާނަށާއި، އާއިލާއަށް ގެއްލުންތަކާ ކުރިމަތިލާންޖެހޭކަން ފާހަގަކުރެއްވިއެވެ. އެ އަނިޔާތައް ލިބެން ފެށީ ޖުމްހޫރީ ޕާޓީ އުފެއްދި ހިސާބުން އެކަނި ނޫން ކަމަށާއި ސިޔާސީ މައިދާނަށް 1984 ވަނަ އަހަރު ނުކުމެވަޑައިގަތީއްސުރެ އެ އަނިޔާތަކާ ކުރިމަތިލާން ޖެހިފައިވާ ކަމަށް ގާސިމް ވިދާޅުވިއެވެ.\nފިކުރިއްޔާތުގެ ނަޒަރަކުން ވިސްނައިފިނަމަ ވަރަށް ސާފުކޮށް އެނގޭނެ، އަޅުގަނޑު މިމަސައްކަތް ކުރަނީ ދިވެހި ރައްޔިތުންގެ ހައްގުގައިކަން. ދިވެހި ރައްޔިތުންނަށްޓަކައިކަން. ހަމއެކަނި ނަމަކުން ނޫންކަން، ކަމުންވެސް، ބަހުންވެސް، އަމަލުންވެސް އެކަން ސާބިތުވާކަން. ހަތަރުފަރާތުން ފަރިވެ ފޮޅޭނީ އެކަންތައްކަން. އެއީ ކޮންމެ ދައުލަތުގެ މުއައްސަސާއަކަށް ވިޔަސް، ކޮންމެ ދިވެހި ރައްޔިތަކަށްވެސް މިކަން އެނގޭނެ. އަޅުގަނޑަށް ފައިދާ ބޮޑީ، އަދި އަނބިދަރިންނަށް ފައިދާ ބޮޑީ މިމަސައްކަތް މިގޮތަށް ނުކުރުންކަން.\nގާސިމް އިތުރަށް ވިދާޅުވީ ޖުމްހޫރީ ޕާޓީއާއި ޕާޓީގެ މެމްބަރުން އަބަދުވެސް ކުރައްވަމުން ގެންދަވަނީ އިޚުލާސްތެރި މަސައްކަތް ކަމަށެވެ. އެގޮތުން ގައުމަށާއި، ދީނަށާއި ގާނޫނަށް އިޚުލާސްތެރި މަސައްކަތް ކުރެެއްވުމުގައި ޕާޓީގެ އެއްވެސް މެމްބަރަކުވެސް ފަސްޖެހިވަޑައިނުގަންނަވާނެ ކަމަށް ގާސިމް ވަނީ ވިދާޅުވެފައެވެ.\nއިސްލާމްދީނާއި ރަސޫލާއަށް ފުރައްސާރަކޮށް ރިޕޯޓު ނެރުނު މައްސަލާގައި އެމްޑީއެން އުވާލާފައި ވުމުން ގާސިމް ވަނީ ސަރުކާރަށް ތައުރީފުކުރައްވާ ވާހަކަފުޅު ދައްކަވާފައެވެ. އަދި ހައްދުފަހަނައެޅުމާއި ހަރުކަށި ފިކުރުތަކާ ގުޅޭގޮތުން ވިދާޅުވީ ގައުމުގެ މަސްލަހަތު ގެއްލޭފަދަ އެއްވެސް ކަމެއް އެއްވެސް ފަރާތަކުން ކޮށްގެން ނުވާނެ ކަމަށެވެ.\nއަންނަ އަހަރު ނެގުމަށް ތައްޔާރުވަމުންދާ އިންކަމް ޓެކްސްއަށް އަލިއަޅުއްވާލައްވައި ގާސިމް ވިދާޅުވީ، ބައެއް ފަހަރު ބަލިތަކުން ސަލާމަތްވުމަށް ހިތި ބޭސްގުޅައެއްވެސް ކާލަންޖެހޭ ކަމަށެވެ. އެބޭސް ގުޅަ ކާލުމުން، ވަގުތީ ގޮތުން އުނދަގޫތަކެއް ކުރިމަތިވިޔަސް، ފަހުން އެކަމުގެ ފައިދާ ކުރާނެކަން ގާސިމް ފާހަގަކުރެއްވިއެވެ.\nހަމައެގޮތަށް ޓެކްސް ނެގުމުންވެސް ފަހުން ފައިދާ ކުރާނީ ރައްޔިތުންނަށް ކަމަށް ގާސިމް ވިދާޅުވިއެވެ. ޓެކްސް ނަގައިން ލިބޭ ފައިސާއަކީ ގައުމުގެ ކުރިއެރުމަށް ލިބޭ ފައިސާކަން ފާހަގަކުރެއްވިއެވެ. މިކަން ކުރުމުގައިވެސް މުޅިގައުމަށް ފައިދާވާނެ ގޮތް ބަލައި، ކޮރަޕްޝަނާއި ފަސާދައިން ދުރުވެ ތިބުމަށް އިލްތިމާސް ކުރެއްވިއެވެ. އެގޮތުން ޓެކްސް ނަގަން ނުޖެހޭ މީހުން އަތުން ޓެކްސް ފައިސާ ނުނެގުމަށާއި އެންމެންނާމެދު ހަމަަހަމަ އިންސާފުވެރި ގޮތްތަކެއް ގެންގުޅުމަށް ގާސިމް ވަނީ އިލްތިމާސް ކުރައްވާފައެވެ.\nގާސިމްވެސް އިތުރު ފުޅެއް ހައްދައިފިއްޔާ ވާނީ ހަމަ އިތުރު ފުޅުކަށް. ގާސިމް ވެސް ހުރިހާވެސް މަސައްކަތެއް ކުރައްވަނީ ހަމަ މިގައުމުގެ ވެރިކަމަށް އަންނަން. އަމިއްލަ އެދުމެއް ނެތި މަސައްކަތް ކުރާ ވާހަކަ ވިދާޅުވާތީ މިހެން މިބުނެލީ. މަސައްކަތް ކުރާ މީހަކަށް ކޮންމެވެސް ދުވަހަކުން ކާމިޔާބުވާނެ.


ކޮވިޑް-19އާ ގުޅިގެން ދޮގު ވާހަކަތައް ފަތުރާ ނަމަ ފިޔަވަޅު އަޅާނަން: ސީޕީ ހަމީދު – Dhen.mv\nކޮވިޑް-19އާ ގުޅިގެން ދޮގު ވާހަކަތައް ފަތުރާ ނަމަ ފިޔަވަޅު އަޅާނަން: ސީޕީ ހަމީދު\nދެން އެމްވީ April 20, 2020 - 2:04 pm\nކޮވިޑް-19 އާއި ގުޅިގެން ދޮގު ވާހަކަތައް ފަތުރާ ފަރާތްތަކަށް ފިޔަވަޅު އަޅާނެ ކަމަށް ކޮމިޝަނާ އޮފް ޕޮލިސް މުހައްމަދު ހަމީދު ވިދާޅުވެއްޖެއެވެ.\nސީޕީ ހަމީދު މިއަދު ވިދާޅުވީ ކޮވިޑާއި ގުޅިގެން ރައްޔިތުންގެ ތެރޭގައި ބިރުވެރިކަމާއި ހާސްކަން އުފެއްދުމަށް ދޮގު ވާހަކަތައް ފަތުރާ ފަރާތްތަކަށް ފުލުހުން ފިޔަވަޅު އަޅާނެ ކަމަށާއި ހުރިހާ ފަރާތްތަކުން ވެސް މިފަދަ ކަންކަމުން ދުރުހެލިވުން އެދޭ ކަމަށެވެ.\nއަދި ކޮވިޑާއި ގުޅިގެން ވަކިވަކި ފަރާތްތަކާ ގުޅޭގޮތުން ދޮގު ވާހަކަތައް ފަތުރައި އަބުރު ނަގާލުމަށް މަސައްކަތް ކުރާ ފަރާތްތަކަށް ވެސް ފިޔަވަޅު އަޅާނެ ކަމަށް ސީޕީ ވިދާޅުވިއެވެ.\nސީޕީ މިހެން ވިދާޅުވިއިރު ކޮވިޑް-19 އާއި ގުޅިގެން ހީވާ ހީވުމަކަށް މީހުންގެ ފޮޓޯތައް ސޯޝަލް މީޑިއާ އަށް ލައި އަބުރު ނަގާ ނުލުމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ރޭ ވަނީ އިލްތިމާސްކޮށްފައެވެ.\nއެޗްޕީއޭގެ މެޑިކަލް އޮފިސަރު ޑޮކްޓަރު ޑރ. ނަޒްލާ ރަފީގް ވިދާޅުވީ މި ދަނޑިވަޅުގައި ރަނގަޅު މައުލޫމާތު ހިއްސާ ކުރުމަކީ ވަރަށް މުހިއްމު ކަމެއް ކަމަށާއި ހީވާ ހީވުމަކަށް އެއްޗެހި ނުލިޔުމަށް އެދޭ ކަމަށެވެ. އަދި މިހާރު ވެސް ޕޮޒިޓިވް ވެފައިވާ މީހުންގެ ފޮޓޯތަކާއި އަދި ކަމާ ނުވެސް ގުޅޭ މީހުންގެ ފޮޓޯތައް ވެސް އާއްމުކޮށްފައި ހުންނަތަން ފެންނަ ކަމަށް އޭނާ ވިދާޅުވިއެވެ.


Raajje aai India match ge ticket gannan queue hadhan fashaifi\nރާއްޖެ މެޗުގެ ޓިކެޓު ވިއްކުން\nރާއްޖެ އާއި އިންޑިއާ މެޗުގެ ޓިކެޓު ގަންނަން ކިޔޫ ހަދަން ފަށައިފި\nމަޚްލޫފް ވަނީ ކިޔޫގައި ތިބި ސަޕޯޓަރުންނާ ބައްދަލުކުރައްވާފައި\nޓިކެޓު ވިއްކަން ފަށާނީ އަންގާރަ ދުވަހުގެ ހެނދުނު 10:00 ގައި\n12 އޮކްޓޯބަރ 2021 | އަންގާރަ 03:00\nޓިކެޓު ގަތުމަށް ކިއު ހަދާފައިވާ މީހުންނާ މަޚްލޫފް ބައްދަލުކުރައްވަނީ\nމި ފަހަރުގެ "އުރީދޫ ސާފް ޗެމްޕިއަންޝިޕް 2021" ގައި ބުދަ ދުވަހުގެރޭ ރާއްޖެ އާއި އިންޑިއާ ބައްދަލުކުރާ މެޗުގެ ޓިކެޓު ގަތުމަށް ހޯމަ ދުވަހުގެރޭ ކިޔޫ ހަދަން ފަށައިފިއެވެ.\nރާއްޖެ އާއި އިންޑިއާ ބައްދަލުކުރާ މެޗުގެ ޓިކެޓު ވިއްކަން ހަމަޖެހިފައިވަނީ އަންގާރަ ދުވަހުގެ ހެނދުނު 10:00 ގައި ޒުވާނުންގެ މަރުކަޒުންނެވެ. އެއާއެކު ހޯމަ ދުވަހުގެރޭ ދިވެހި ސަޕޯޓަރުން ކިޔޫ ހަދަން ފެށިއިރު، ހޯމަ ދުވަހުގެރޭ ކުޅިވަރާ ބެހޭ ވަޒީރު އަޙްމަދު މަޚްލޫފް ވަނީ ކިޔޫގައި ތިބި ސަޕޯޓަރުންނާ ބައްދަލުކުރައްވާފައެވެ.\nކުޅިވަރާ ބެހޭ ވުޒާރާއިން މައުލޫމާތުދޭ ގޮތުން ޓިކެޓު ގަތުމަށް ކިޔޫ ހެދޭނީ ހެނދުނު 9:30 ގެ ފަހުންނެވެ. އެކަމަކު ހޯމަ ދުވަހުގެރޭ ކިޔޫގައި ތިބި ސަޕޯޓަރުންނާ ބައްދަލުކުރެއްވުމަށްފަހު ކުރެއްވި ޓްވީޓެއްގައި މަޚްލޫފް ވިދާޅުވެފައި ވަނީ "ޓިކެޓު ގަތުމަށް މިހާރު ކިޔޫ ހަދާފަައި ތިބި ފަރާތްތަކުގެ ޝަކުވާ އަޑުއަހާލެވުނު" ކަމަށެވެ. އަދި ވުޒާރާ އާއި އެފްއޭއެމް ގުޅިގެން ލުއި ފަސޭހަކޮށް ޓިކެޓު ލިބޭނެ ގޮތަށް އިންތިޒާމު ކުރެވެމުން އަންނަ ކަމަށްވެސް ވަނީ ވިދާޅުވެފައެވެ.\nޖުމްލަ 4،800 ސަޕޯޓަރުންނަށް ދަނޑަށް ވަދެވޭއިރު، ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ވަނީ މި މެޗަށް ސަޕޯޓަރުންނަށް ވިއްކާނީ 3،000 ޓިކެޓު ކަމަށް ބުނެފައެވެ. އެފްއޭއެމުން މި ފަހަރު ކަނޑައަޅާފައިވާ ގޮތުން މީހަކަށް ވިއްކާނީ ގިނަވެގެން ދެ ޓިކެޓެވެ. އަދި އެ މެޗަށް އިންޑިއާ ސަޕޯޓަރުންނަށް 200 ޓިކެޓު ކަނޑައަޅާފައިވާއިރު، އެ ޓިކެޓުތައް ގަންނަން ޖެހޭނީ ގައުމީ ފުޓްބޯޅަ ދަނޑުގެ ޓިކެޓު ކައުންޓަރުންނެވެ.\nސާފް ޗެމްޕިއަންޝިޕުގައި ބާކީ ތިން މެޗު އޮތްއިރު، މުބާރާތުގެ ފައިނަލަށް ދާނެ ޓީމުތައް ކަށަވަރުވާނީ ބުދަ ދުވަހު ކުޅޭ ދެ މެޗަށްފަހުއެވެ. އެރޭ ރާއްޖެ އާއި އިންޑިއާ ބައްދަލުކުރާއިރު، އެ ދުވަހު ހަވީރު ބައްދަލުކުރާނީ ބަންގްލަދޭޝް އާއި ނޭޕާލެވެ.


SunOnline: Positive case thakaa eku Dhaandhoo School aai GA. Atoll thauleemee marukazu bandhu koffi\nޕޮޒިޓިވް ކޭސްތަކާއެކު ދާންދޫ ސްކޫލާއި ގއ. އަތޮޅު ތައުލީމީ މަރުކަޒު ބަންދުކޮށްފި\nނަޖާހު މަސްއޫދު 14 Jan 2021, 11:26\nގއ. އަތޮޅު ތައުލީމީ މަރުކަޒުގެ ދަރިވަރުންތަކެއް އެ ސްކޫލުގެ ރަސްމިއްޔާތެއްގައި -- ފޮޓޯ/ ގއ. އަތޮޅު ތައުލީމީ މަރުކަޒު\nގއ. ދާންދޫ ސްކޫލުގެ ދަރިވަރަކާއި އެ އަތޮޅު ވިލިނގިލީގައި ހުންނަ ގއ. އަތޮޅު ތައުލީމީ މަރުކަޒުގެ ދަރިވަރަކު ކޮވިޑް-19އަށް ޕޮޒިޓިވްވުމުން ދެ ސްކޫލުވެސް ބަންދުކޮށްފި އެވެ.\nދެއްވަދޫއިން ދާންދޫއަށް ދިޔަ ބަޔަކާ ކޮންޓެކްޓްވެ، ދާންދޫއަށް ނިސްބަތްވާ އުމުރުން ނުވަ އަހަރުގެ ކުޑަކުއްޖަކާއި 20 އަހަރުގެ އަންހެނަކާއި، 18 އަހަރުގެ އަންހެނަކު ވަނީ ކޮވިޑް-19އަށް ޕޮޒިޓިވްވެފަ އެވެ.\nއޭގެ ތެރެއިން 18 އަހަރުގެ އަންހެން ކުއްޖާ ޕޮޒިޓިވްވިކަން އެނގުނީ އޭނާ ވިލިނގިލީގައި ހުއްޓަ އެވެ. އެ ކުއްޖާއަކީ ގއ. އަތޮޅު ތައުލީމީ މަރުކަޒުގެ ދަރިވަރެކެވެ.\nގއ. އަތޮޅު ތައުލީމީ މަރުކަޒުގެ ޕްރިންސިޕަލް ތަމްހީދު ތުއްތު "ސަން"އަށް ވިދާޅުވީ، އެ ސްކޫލުގެ ގްރޭޑު 12ގެ ދަރިވަރަކު ޕޮޒިޓިވްވިކަން އެނގުމުން އެޑިއުކޭޝަން މިނިސްޓްރީގެ ލަފާގެ މަތިން އެ ސްކޫލު ބަންދުކޮށްފައިވާ ކަމަށެވެ.\nޕޮޒިޓިވްވި ދަރިވަރު ސްކޫލަށް ދިޔައީ ހަމައެކަނި އާދީއްތަ ދުވަހު ކަމަށް އޭނާ ވިދާޅުވި އެވެ. އަދި ގްރޭޑު 12ގެ އެ ކްލާހުގައި 14 ކުދިން ހިމެނުނަސް، ކްލާސްތައް ގެންގޮސްފައި ވަނީ އެޑިއުކޭޝަން މިނިސްޓްރީއިން އަންގާފައިވާ ގޮތަށް ރައްކާތެރިކަމުގެ ފިޔަވަޅުތަކާއެކު ކަމަށް އޭނާ ވިދާޅުވި އެވެ.\n"އާދީއްތަ ދުވަހު އެ ކުއްޖާ ސްކޫލަށް އައި އިރު އަޅުގަނޑުމެންނަށް ފާހަގަކުރެވުނު އެ ކުއްޖާ ރޯގާ ޖެހިފައި ހުރިކަން. އެހާ ހިސާބުން އެ ކުއްޖާ ގެއަށް ފޮނުވާލީ، އޭގެ ފަހުން ނާދޭ،" އޭނާ ވިދާޅުވި އެވެ.\nޕްރިންސިޕަލް ވިދާޅުވި، ގޮތުގައި ގއ. އަތޮޅު ތައުލީމީ މަރުކަޒުގައި 600އަށް ވުރެ ގިނަ ދަރިވަރުން ތައުލީމު ހާސިލު ކުރެ އެވެ.\nދާންދޫއިން ޕޮޒިޓިވްވި އުމުރުން ނުވަ އަހަރުގެ ކުއްޖާއަކީ އެ ރަށު ސްކޫލުގެ ގްރޭޑު ތިނެއްގެ ދަރިވަރެކެވެ. ސްކޫލު ހުޅުވުނު ފަހުން އެ ކުއްޖާ ސްކޫލަށް ގޮސްފައިވެ އެވެ.\nއެ ސްކޫލުގެ ޕްރިސިންސިޕަލް ފަހީމާ އަހުމަދު ވިދާޅުވީ އެ ކުއްޖާ ޕޮޒިޓިވްވިކަން އެނގުމުން، މިހާރު ސްކޫލު ބަންދުކޮށްފައިވާ ކަމަށެވެ.\n"އަޅުގަނޑަށް ހަމަ އެނގުނުހާ އިރަށް އަޅުގަނޑު މިނިސްޓްރީއަށް ގުޅާފައި އެ ވާހަކަ ބުނީމަ އަޅުގަނޑުމެންނަށް އަންގާފައި ވަނީ ވަގުތީ ގޮތުން ކޮންޓެކްޓް ޓްރޭސިން ނިމެންދެކަށް، އެޗްޕީއޭއިން ވަކި އެއްޗެއް އަންގަވަންދެން ސްކޫލު ބަންދު ކުރުމަށް،" ފަހީމާ ވިދާޅުވި އެވެ.\nފަހީމާ ވިދާޅުވި ގޮތުގައި ޕޮޒިޓިވްވި ކުއްޖާގެ ކްލާހުގައި 22 ކުދިން ތިބެ އެވެ. އަދި މުޅި ސްކޫލުގައި 256 ދަރިވަރިން ތައުލީމު ހާސިލް ކުރެ އެވެ.\nމިއަދު އެ ދެ ރަށުން ފެނުނު ތިން ޕޮޒިޓިވް ކޭސްއަކީވެސް ގއ. ދެއްވަދޫގެ ކްލަސްޓާއާ ގުޅިފައިވާ ކޭސްތަކެއް ކަމަށް ހެލްތު އިމަޖެންސީ އޮޕަރޭޝަން ސެންޓަރުން ބުނެ އެވެ.\nދެއްވަދޫގައި ކޮވިޑް އުޅޭކަން އެންމެ ފުރަތަމަ ފާހަގަވީ މިދިޔަ މަހު 24 ވަނަ ދުވަހު ކަރަންޓީންގައި ހުރި ކުއްޖަކު ޕޮޒިޓިވްވެގެން ރެންޑޮމް ސާމްޕަލް ނެގުމުން އިތުރު ކޭސްތަކެއް ފެނުމުންނެވެ. ދެއްވަދޫން ފެނުނު 24 ކޭސްއާއެކު، އެ ރަށާ ގުޅުން ހުރި ކޭސްތަކުގެ އަދަދު މިހާރު ވަނީ ޖުމްލަ 30އަށް ވުރެ މައްޗަށް އަރާފަ އެވެ.


iPhone Eh Gahnan Kidney Vihkaali Kuhjaa Nukulhedhun Theri Akah - Vaguthu\nއަދަދު މަދުނުވެ، ނުރައްކަލާއި ކައިރިއަށް! -9ގަޑިއިރު ކުރިން\nއައިފޯންއެއް ގަންނަން ކިޑްނީ ވިއްކާލި ކުއްޖާ ނުކުޅެދުން ތެރިއަކަށް\nފަހުގެ ފޯންތައް ގަތުމަށް އެންމެންވެސް ލޯބި ކުރެއެވެ. އަތުގައި ނެތް ފެންވަރުން ލޯން ނަގައިގެންނާއި ގުނަވަންތައް ވިއްކައިގެންވެސް ފަހުގެ ފޯންތައް ގަތުމަށް މީހުން މަސައްކަތް ކުރެއެވެ. ގިނަ ބަޔަކު މިގޮތަށް ގަންނަ ފޯންއަކީ އަގު ބޮޑު ކަމަށް މަޝްހޫރު އައިފޯން ތަކެވެ.\nޗައިނާއަށް އުފަން މިހާރު އުމުރުން 25 އަހަރުގެ ވޭން އޭނާގެ ކިޑްނީ ވިއްކާލީ އޭނާގެ އުމުރުން 17 އަހަރުގައެވެ. ފަހުގެ ފޯންއެއް ގަތުމުގެ އުންމީދުގައި އޭނާގެ ކިޑްނީ ވިއްކާލީ 2,528 ޔޫރޯއަށެވެ. އަދި އޭރު މާކެޓްގައި ހުރި އެންމެ ފަހުގެ އައިފޯންއާއި އައިޕެްޑްއެއް އެރުފިޔާއިން އޭނާ ގަތެވެ.\nވޭން ކިޔައިދިން ގޮތުގައި އޭނާގެ ކިޑްނީ ވިއްކާލާފައިވަނީ ގުނަވަން ވިއްކާ ކަޅު މާރުކޭޓްގައެވެ. އަދި އޭނާގެ ކިޑްނީ ނަގާފައިވަނީ އެކަމަށް ކުރަން ޖެހޭ ޓެސްތްތައް ނުހަދާ އެކަމުގެ ހުއްދަ ނެތް ހޮސްޕިޓަލެއްގައެވެ.\nމިހާރު ކިޑްނީ ނެގިތާ7އަހަރު ފަހުން އޭނާގެ ދެވަނަ ކިޑްނީގައިވަނީ އިންފެކްޝަން ޖަހާފައެވެ. އަދި އޭނާ ދިރިހުންނަން ބޭނުންނަމަ މިހާރު ކޮންމެ ދުވަހަކު ޑައިލިސިސް ހަދަން ޖެހެއެވެ. ކިޑްނީ ވިއްކާލިއިރު ދުޅަހެޔޮކޮށް ހުރި ވޭން މިއަދު އޮތީ ބަލި އެދުގައެވެ. އާއިލާއަށް ބުރައަކަށް ނުވުމަށް ކިޑްނީ ވިއްކާލިއިރު، އޭނާ މިއަދު އޮތީ އާއިލާގެ ބެލުމުގެ ދަށުގައެވެ.


ވަގުތީ (16 ޖުލައި 2021 ގެ ނިޔަލަށް)\nމަރަދޫ އަވަށު އޮފީސް، އައްޑޫސިޓީ ކައުންސިލްގެ އިދާރާ\nއޮފީސް މެދުވެރިކޮށް ހިންގަވާ ޕްރޮގްރާމުތަކަށް ކައުންސިލްގެ އިދާރާއިން ފޮނުވާ ފައިސާ ބެލެހެއްޓުން.\nއޮފީހަށް ލިބޭ ފައިސާ ބަލައިގަތުން.\nއޮފީހަށް ބަލައިގަންނަ ފައިސާ ދުވަހުންދުވަހަށް ކައުންސިލްގެ އާމްދަނީ އެކައުންޓަށް ޖަމާ ކުރުމާއި ތަފްޞީލް ކައުންސިލްގެ އިދާރާއަށް ދުވަހުން ދުވަހަށް ފޮނުވުން.\nއޮފީހުން ދޭ ޚިދުމަތްތަކަށް ފީނެގުން.\nފައިސާއާއި ބެހޭ ރިޕޯރޓްތައް ފޮނުވުން.\nލިބޭ ފައިސާގެ މަސްދުވަހުގެ ރިޕޯޓްތައް ތައްޔާރުކޮށް ކައުންސިލްގެ އިދާރާއަށް ފޮނުވުން\nއޮފީހުގެ އަހަރީ ބަޖެޓް އަންދާޒާކޮށް، ތައްޔާރުކޮށް ކަނޑައެޅިފައިވާ މުއްދަތައް ކައުންސިލްގެ އިދާރާއަށް ފޮނުވުން.\nއޮފީހަށް އެކިއެކި ކަންކަމަށް ލިބޭ އާމްދަނީގެ ރަޖިސްޓްރީ ލިޔެ ބެލެހެއްޓުން.\nއޮފީހަށް ލިބެންޖެހޭ ފައިސާ ހޯދުމުގެ މަސައްކަތް ހިންގުން.\nސެކްޝަނުގެ ލިޔެކިޔުންތަކާ ފައިލިންގ ސިސްޓަމާއި ރެކޯޑް ބެލެހެއްޓުމާއި ފަސޭހައިން މައުލޫމާތު ލިބޭގޮތަށް އެނިޒާމުގެ އިންތިޒާމް ހަމަޖެއްސުން.\nއޮފީހަށް ކައުންސިލުން ކަނޑައަޅުއްވާ ބަޖެޓް ބެލެހެއްޓުން.\nހާޟިރީ ރިޕޯޓަށް ބަލައި އިމާމުންނާއި މުދިމުންގެ މުސާރަ ޝީޓް (ހުރިހާ އެލަވަންސްތައް ހިމަނައިގެން) ތައްޔާރުކޮށް ކައުންސިލް އިދާރާއިން އަންގާ ގޮތުގުގެ މަތިން ފޮނުވައިދިނުން.\nވެލި ވިއްކުމާއި ވެލި ދޫކުރުމުގެ އިންތިޒާމް ހަމަޖެއްސުން\nއާމްދަނީގެ ގޮތުގައި ލިބޭ ފައިސާ ބަލައިގަނެ ހިސާބު ބެލެހެއްޓުން.\nކޮންމެ ދުވަހަކު ބަލައިގަންނަ ފައިސާ ޖެހިގެން އަންނަ ދުވަހުގެ 12.00 ގެ ކުރިން ބެންކަށް ޖަމާކުރުން.\nކޮންމެ ދުވަހަކު ލިބޭ ފައިސާގެ ރަޖިސްޓަރ (ޑެއިލީ ކޭޝް ކަލެކްޝަން ޝީޓް ، ޑެއިލީ ކޭޝް ކަލެކްޝަން ރަޖިސްޓަރ) ތައްޔާރުކޮށް ބެލެހެއްޓުން.\nފާއިތުވި މަހު އޮފީހަށް ބަލައިގަތް ފައިސާގެ މަސްދުވަހުގެ ރިޕޯޓް ހިނގަމުންދާ މަހުގެ 15 ގެ ކުރިން ތައްޔާރުކުރުން.\nމުވައްޒަފުންނަށް މުސާރަ ދިނުމަށް ބޭނުންވާ މުސާރަ ޝިޓް ތައް ތައްޔާރުކޮށް ކައުންސިލް އިދާރާގެ ފައިނޭންސް ސެކްޝަނަށް ފޮނުވުން.\nލަފާކުރާ ބަޖެޓް ތައްޔާރުކުރުމުގައި ފައިނޭންސް ސެކްޝަނަށް ބޭނުންވާ އެހީތެރިކަން ފޯރުކޮށްދިނުން.\nއޮފީހަށް ލިބޭ ލިޔުންތައް އެންޓްރީ ކޮށް ޖެމްސް މެދުވެރިކޮށް ފޮނުވަންޖެހޭ ފަރާތްތަކަށް ފޮނުވުން.\nހެލްތް ޕްރޮޓެކްޝަން އެޖެންސީން ޢާއްމުކޮށްފައިވާ "ރާއްޖެއިން ބޭރުން އަންނަ މީހުންނާއި މާލެއިން ރަށަށްދާ މީހުން ކަރަންޓީނު ވުމުގައި ޢަމަލު ކުރަންޖެހޭ އުސޫލުގެ ނަންބަރު 3.9 (ކައުންސިލްގެ ދައުރު) ގައިވާ ދައުރު އަދާކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 މާރިޗު 10 ވާ ބުދަ ދުވަހުގެ 13:00 ގެ ކުރިން، އައްޑޫސިޓީ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2021 މާރިޗު 14 އާއި 2021 މާރިޗު 18 އާ ދެމެދުގައެވެ. އިންޓަރވިއު ބޭއްވޭނެ ތަނާއި ގަޑި ފަހުން އެންގޭނެއެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


Foakaidhoo match ahves victory ah kulhuntherin hamaeh nukurevunu - One Online\nދިރާގު ދިވެހި ޕްރިމިއާ ލީގުގެ ދެވަނަ ބުރުގައި ފޯކައިދޫ ފުޓްބޯލް ކްލަބާ ދެކޮޅަށް ކުޅެން އޮތް މެޗަށް ވިކްޓަރީ ސްޕޯޓްސް ކްލަބު ހާޒިރު ނުވުމުން، އެ މެޗުން ފޯކައިދުއަށް ތިން ޕޮއިންޓް ކަށަވަރުވެއްޖެއެވެ.\nގައުމީ ފުޓުބޯޅަ ދަނޑުގައި މިއަދު ހަވީރު ފޯކައުދޫއާ ދެކޮޅަށް ކުޅެން އޮތް މެޗަށް ވިކްޓަރީގެ ކުޅުންތެރިން ހަމަނުވުމުން، ވިކްޓަރީން ވަނީ ފޯކައިދުއަށް އެ މެޗު ދޫކޮށްލައިފައެވެ.\nމިދިޔަ މަހު ގްރީން ސްޓްރީޓްސްއާ ދެކޮޅަށް ކުޅެން އޮތް ފުރަތަމަ ބުރުގެ މެޗަށް ވެސް ވިކްޓަރީއަށް ކުޅުންތެރިން ހަމަކުރެވިފައެއް ނުވެއެވެ. އެ މެޗަށް ވިކްޓަރީން ހާޒިރުނުވުމުން އެފަހަރު ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ވަނީ 40000 ރުފިޔާއިން ވިކްޓަރީ ޖޫރިމަނާކޮށްފައެވެ. ވިކްޓަރީން ކުރިއަށް އޮތް މެޗުތައް ކުޅެވޭނީ ޖޫރިމަނާ ފައިސާ ދައްކައިގެން ކަމަށް އެފްއޭއެމް އިން އެންގިއެވެ. އެއަށްފަހު ވިކްޓަރީން ވަނީ އެފްއޭއެމް އިން އެކްލަބަށް ދޭ ފައިސާއިން ޖޫރިމަނާ ފައިސާ އުނިކުރުމަށް އެފްއޭއެމްއާއެކު އެއްބަސްވެފައެވެ.\nއޭގެ ފަހުން ވިކްޓަރީން ލީގު ދެ މެޗެއް ކުޅުނު ނަމަވެސް، އެއް މެޗު ކުޅުނީ ބަދަލު ދެ ކީޕަރުންނާއެކު ޓީމު ހަމަކޮށްގެންނެވެ. އަދި ދެވަނަ ބުރުގައި ވިކްޓަރީން ކުޅުނު ފުރަތަމަ މެޗުގައި ބަދަލު ކުޅުންތެރިންގެ ގޮތުގައި ފެނިގެންދިޔައީ ބަދަލު ދެ ކީޕަރުންނެވެ.\nގިނަ ގޮންޖެހުންތަކަކާއެކު ވިކްޓަރީން މިސީޒަނަށް ނުކުތީ ވަރަށް ޒުވާން ސްކޮޑަކާއެކުއެވެ. ޓީމުގައި އިތުރު މައްސަލަތަކެއް ޖެހި، ވިކްޓަރީގެ ކޯޗެއްގެ ގޮތުގައި ހުރި މުހައްމަދު އާދަމް ވެސް ވަނީ މަގާމުން އިސްތިއުފާ ދީފައެވެ. ވިކްޓަރީއަށް ކުރިމަތިވެފައިވާ އެންމެ ބޮޑު މައްސަލައަކީ މުސާރައިގެ މައްސަލައެވެ.\nވިކްޓަރީގެ އިތުރުން އެހެން ކްލަބުތަކުން ވެސް ދަނީ މުސާރައިގެ މައްސަލަތަކާ ކުރިމަތިލަމުންނެވެ. ފާއިތުވެދިޔަ އަހަރުތަކުގައި އެސްއޯއީގެ ދަށުން ސަރުކާރު ހިއްސާވާ ކުންފުނިތަކުން ކްލަބުތަކަށް ފައިސާގެ އެހީތެރިކަން ފޯރުކޮށްދިން ނަމަވެސް، މިއަހަރު އެ ކުންފުނިތަކުން އެއްބަސްވުންތައް އާކޮށްފައެއް ނުވެއެވެ. އެހެންކަމުން މިއަހަރު ކްލަބުތަކަށް ފައިސާ ދެމުން އަންނަނީ ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިންނެވެ.\nގުޅޭ ޓެގު ދިވެހި ޕްރިމިއާ ލީގު ފުޓްބޯޅަ ފޯކައިދޫ ފުޓްނޯލް ކްލަބު ވިކްޓަރީ ސްޕޯޓްސް ކަލްބު


Hingaa hoadhamaa hey | Bithufangi\nމިއުންމަތުގެ މާޒީންނޭ އަޒުމް އާކުރާނީ!\nމި ހަށިގަނޑުތެރޭގައި ޖަހާވިންދު ބުނެއޭ!\nމަގޭ ފަސްގަނޑޭމީ ހިމާޔަތްކުރާށޭ!\nވަރަށްވެސް ހިތްގައިމު ރީތި ލަވައެއް ނޫންނތޯއެވެ؟ ގައުމީލޯތްބާ ކުލުނު އެލަވައެއް އަޑުއިވުމުން ކެކި އުތުރި އަރާ ނޫންތޯއެވެ. " ހިނގާ ހޯދަމާހޭ " މި ލަވަޔަކީ ކުރީގެ ރައީސް މައުމޫނު އަބްދުލް ޤައްޔޫމް 30 އަހަރުގެ ވެރިކަމުގައި ހައްދަވާފައިވާ ލަވައެކެވެ. އެމަނިކުފާނުގެ ވެރިކަމުގައި މި ލަވަ ހެއްދެވިއިރު ހިތުގައި ޤައުމީލޯތްބާ ތަރައްޤީއަށް ދިވެހިން ފެންބޮވައިގަނެފައި ވާމިންވަރު ވަރަށް ވެސް ރަނގަޅަށް ދޭހަވެއެވެ. ނަމަވެސް "އެދުވަސް" ފަސްދީފިއެވެ. ޒަމާން ފަސްދީފިއެވެ.\nމީ އޭގެ 10 ވަރަކަށް އަހަރު ފަހެވެ. ޒާމާނާއެކު މަންޒަރު ބަދަލުވެއްޖެއެވެ. ލަވައިގެ ޅެން ހެއްދެވިއިރު ހިތުގައި ކެކި އުތުރިއެރި ހުއްބުލް ވަތަނުގެ ލޯބި މިއަދު ވަޅުޖެހިއްޖެއެވެ. ދިވެހިންނަށްޓަކައި " ނިއަތް" ގަނެ އަރުވާޖެއްސެވި މުންޑު، ޒަމާނުގެ ފަޓުލޫނަށް ބަދަލުވެ އޮޅާލައްވާގެން ހުންނެވި ފައިކުރިން "އަމިއްލަ އެދުމުގެ" ކުލަ ނޫނީ ނުފެނެއެވެ. މިދައްކަން އުޅޭ ވާހަކަ ތަންކޮޅެއް ތިލަކޮއް، ސިކުނޑީގެ "ހަފޮޅުން" އެތެރެ ކޮއްލަދޭނަމެވެ.\nހިނގާ ހޯދަމާހޭ ތަރައްޤީ މިގައުމަށް، މިއުންމަތުގެ މާޒީންނޭ އަޒުމް އާކުރާނީ!\nމި ހަށިގަނޑުތެރޭގައި ޖަހާވިންދު ބުނެއޭ، މަގޭ ފަސްގަނޑޭމީ ހިމާޔަތްކުރާށޭ!\nއާއެކެވެ. ރަށުގެ ބަނދަރުތަށް ހެދިއްޖެއެވެ. އޮޑިދޯނިފަހަރަކަށް އެކަންޏެއް ނޫނެވެ. މަތިންދުއްވާ ބޯއްޓުފަރައްވެސް މެއެވެ. ފުރާޅުގެ ދަބަރާ ވާލާ ގޮރާ އެކު، ބޯންރައްކާކުރި ފެންފޮދުގެ ބަދަލުގައި ސާފުކޮއް ރައްކާތެރިކަމާއެކު ތަށްޓަށް އެޅެން ފަށައިފިއެވެ. ހަނޑަސްބުރީގެ ބަދަލުގައި ރައްކާތެރި ނަރުދަމާ ވަނީ ގާއިމްކުރެވިފައެވެ. " ތައުލީމީ ކައުނުގައި " ރާއްޖޭގެ ތަރިން އެހެރަ ބަބުޅަނީއެވެ. އަސާބުރީގެ އެހީގައި ހިނގި ސިއްހީނިޒާމު މިހާރު އެހެރަ ދުވެ ނަގަނީއެވެ. މީ އޭރުވެސް މިހާރުވެސް ދިވެހިން ދެކެން ބޭނުންވި ތަރައްޤީއެވެ. " މައުމޫނު ހޯދައިދޭން "ނިއަތްގަތް ތަރައްޤީއެވެ". ނަމަވެސް ހިތާމައަކީ 30 އަހަރު ވެރިކަން ކުރަށްވަން ލިބިވަޑައިގަތްނަމަވެސް މި ތަރަށްޤީ ގެނެސްނުދެއްވިކަމެވެ. ހޯދަން ނިކުތް ތަރަށްޤީ ކޮއްދެއްވީ ގައުމުދެކެ ލޯބި އެހެން ވެރިއެއްކަމެވެ.\nދިވެހިންނަށް " ދިވެހި ޣައްދާރުންގެ" ސަބަބުން ނިކަމެތިކަން ލިބިއްޖެއެވެ. ކަރަށް އެޅި ރަލުގެ "ޒަވި" ރަހަ ނުފިލަނީސް ޝަހީދުކުޅަ ދިވެހިންގެ ލޭގެ ކޯރުތަށް ދިވެހި ފަސްގަނޑުގައި ދެމިއްޖެއެވެ. އިސްލާމްދީނާ ޤައުމު ވިއްކާލަން ޖެހި ނުބައި މަޅިން ސަލާމަތްވެއްޖެއެވެ. އުތީމު3ބެއިންނާ، ދަންޑަހިލާ ، ޝަހީދު ހުސެން އަލީ ފަދަ އެތަކެއް ދަރިން މި ހުއްބުލް ވަތަނުގެ ހައްޤުގައި ވީ އަގު މާތް ޤުރުބާނީގެ ނަތީޖާއެއްގެ ގޮތުންއެވެ.\nވިސްނާލަމާތޯއެވެ! މީ އަހަރެންވެސް އުފަން ޤައުމެވެ. އެބިމަކަށް އަހަރެންވެސް އެންމެ ފުރަތަމަ އަދި އެންމެ ފަހުގެ ނޭވާވެސް ދޫކޮއްލުމަށް އެދޭ ބިމެވެ. އެބިމެއްގައި އަހަރެންގެ އާއިލާއާއި ދަރިފަސްކޮޅު ވީ ބިމެވެ. އެ ބިމެއްގައި މާޒީގެ އަގުނުކުރެވޭފަދަ އެތަކެއް ހަނދާންތަކެއް ވީ ބިމެވެ. މި ގައުމުން އެންމެ ވެލިފުކެއް ކީއްކުރަންތޯއެވެ ޒައްރެއްގެ މިންވަރުވެސް ބޭރުގެ މި ގައުމުން އެންމެ ޒައްރެއްވެސް އަދުއްވުންނަށް ދިނުމަށް ހިތް ނުރުހެއެވެ. އެއީ ދިވެއްސެއް ނަމަވެސް މެއެވެ. ދަންނަވަންތޯއެވެ. ޤައުމުގެ ދިފާއުގައި ޤުރުބާންވާން ޖާނާ މާލުން މިތިބީ ތައްޔާރަށެވެ. ވިސްނުމާ ފިކުރުގެ އިތުރުން ކަނޑިޔާ ބަނޑިން ނަމަވެސް ހޭވައްލާ ތައްޔާރެވެ.\nމައުމޫނެވެ؟ ލަވައިގެ ޅެން ހެއްދެވިއިރު ހުންނެވި ގައުމީ ވިސްނުމުން ނިކަން މިއަދުވެސް ވިސްނާލަ ވަބައްލަވާށެވެ. ގައުމަށް ހޯދައް ނިކުންނެވި ތަރައްޤީ މިގައުމަށް މަނިކުފާނު ނޫނަސް ގެންނަވާފިކަން ޤަބޫލު ކުރައްވާށެވެ. ތަރީހުން އިބްރަތް ލިބިގަންނަން ވާނެ ނޫންތޯއެވެ؟ މި ލޮބުވެތި ވަތަނަށް ޣައްދާރުވި މީހުންނަކީ ކޮބައިކަން އަޅުގަނޑުމެންނަށްވުރެ ބޮޑަށް އެނގިލައްވާނީ ހަމަ މަނިކުފާނަށެވެ. އެމީހުން ޖަހާ ނުބައި މަޅިން ގައުމު ސަލާމަތް ކުރަންވާނެ ނޫންތޯއެވެ؟ ވަތަނުގެ ހިމާޔަތުގައި ޣައްދާރުންނާ ހާއިނުންގެ ކިބައިން ގައުމު ސަލާމަތް ކުރަންވީ ވަގުތު މަނިކުފާނު ޣައްދާރުންގެ ނަވުގައި ދިވެހި ފަސްގަނޑަށް ގެއްލުންދޭން ނުކުތުމުން މަނުކުފާނުގެ ހަށިގަނޑުގައި ގައުމީ ލޯތްބާއިމެދު ސުވާލު އުފެދެއެވެ. މައުމޫނު އަބްދުލް ޤައްޔޫމެވެ. ހިނގާ ހޯދަމާހޭ ތަރައްޤީ މިގައުމަށް!\nNovember 04, 2017 by ބޫތަ Reply


Belgium, Netherlands adhi Croatia ah molheh | Mihaaru\nރަޝިއާގެ ގޮލޯވިން ކައިރިން ބެލްޖިއަމްގެ ހަޒާޑް (ވ) ބޯޅަ ހިފައިގެންދަނީ.-- ފޮޓޯ: އޭއެފްޕީ\n22 މާޗް 2019 - 06:52\nއެމްސްޓްރެޑަމް، ނެދަލެންޑްސް (މާޗް 22) - ކުރިއަށް އޮތް ޔޫރޯ ފުޓްބޯޅަ މުބާރާތުގެ ކޮލިފައިންގެ ފުރަތަމަ މެޗުތަކުން ނެދަލެންޑްސް އާއި ބެލްޖިއަމް އަދި ކްރޮއޭޝިއާ މޮޅުވެއްޖެ އެވެ.\nއަމިއްލަ ދަނޑުގައި ކުޅުނު މެޗުން ނެދަލެންޑްސް ވަނީ 4-0 އިން ބެލަރޫސް ބަލިކޮށްފަ އެވެ. ރަޝިއާގެ މައްޗަށް ބެލްޖިއަމުން ކުރިހޯދީ 3-1 އިންނެވެ. އަދި އަޒަރުބައިޖާންގެ މައްޗަށް އަމިއްލަ ދަނޑުގައި ކްރޮއޭޝިއާ އަށް މޮޅުވެވުނީ ކިރިޔާ އެވެ. ކްރޮއޭޝިއާ މެޗު ކާމިޔާބުކުރީ 2-1 އިންނެވެ.\nރޮނާލްޑް ކޫމަން ހަވާލުވި ފަހުން ރަނގަޅު ކުޅުމެއް ދައްކަމުން އަންނަ ނެދަލެންޑްސް އެންމެ ފަހުން އޮތް ބައިނަލްއަގްވާމީ ބޮޑު ދެ މުބާރާތަށް ވެސް ކޮލިފައިނުވެ އެވެ. ކުރިން ގަދަބާރެއްގެ ގޮތުގައި އޮތް ނެދަލެންޑްސް މިހާރު އަންނަނީ އެ މަގާމަށް ވާސިލްވުމަށް ގިނަ މަސައްކަތްތަކެއް ކުރަމުންނެވެ.\nރޭގެ މެޗުގެ ފުރަތަމަ މިނިޓްގައި ނެދަލެންޑްސް އަށް ލީޑުނަގައިދިނީ މެމްފިސް ޑިޕާއި އެެވެ. ފުރަތަމަ ހާފުގައި ޖިއޮޖީނިއޯ ވައިނަލްޑަމް ނެދަލެންޑްސްގެ ލީޑުފުޅާކޮށްދިންއިރު، ދެ ވަނަ ހާފްގެ ކުރީކޮޅުގައި ލިބުނު ޕެނަލްޓީ އަކުން ޑިޕާއި ވަނީ އިތުރު ގޯލެއް ޖަހައިފަ އެވެ. ނެދަލެންޑްސްގެ ހަތަރު ވަނަ ލަނޑު ޖެހީ އެ ޓީމުގެ ކެޕްޓަން ވާޖިލް ވެން ޑައިކް އެވެ.\nރަޝިއާ ކޮޅަށް ބެލްޖިއަމްގެ ލަނޑުތައް ޖެހީ އެޑެން ހަޒާޑް ދެ ގޯލާއި ދާދި ފަހުން ލެސްޓާ ސިޓީއާ ގުޅުނު ޒުވާން މިޑްފީލްޑަރު ޔޫރީ ޓިއެލެމަންސް އެވެ. ރަޝިއާގެ ލަނޑު ޖަހައިދިނީ ޑެނިސް ޗެރީޝެފް އެވެ. އެ ޓީމުން މި މެޗު ނިންމާލީ އެއް ކުޅުންތެރިޔަކު މަދުކޮށެވެ. އެއީ މެޗުގެ 90 ވަނަ މިނިޓްގައި ދެ ވަނަ ރީނދޫ ކާޑާ އެކު އަލެކްސަންޑަ ގޮލޯވިން އަށް ރަތް ކާޑު ދެއްކުމުންނެވެ.\nރޭގެ މެޗަށް ފަހު ހަޒާޑް ބުނީ އެންމެ ފަހުން ކުޅުނު ބައިނަލްއަގްވާމީ މެޗުގައި 5-2 އިން ސްވިޒަލެންޑް އަތުން ބަލިވުމުން ގިނަ ފާޑުކިއުންތަކެއް އަމާޒުވި ކަމަށާއި އެކަން ހަނދާނުން ފޮހެލަން މި މޮޅު ހޯދުން މުހިއްމު ކަމަށެވެ.\nމިދިޔަ އަހަރުގެ ވޯލްޑް ކަޕްގެ ރަނަރަޕް ކްރޮއޭޝިއާ އަށް ކުރިމަތިލާން ޖެހުނީ އުނދަގޫ ފެށުމެކެވެ. އަމިއްލަ ދަނޑުގައި ކްރޮއޭޝިއާ ކުޅުނު ނަމަވެސް މި މެޗުގައި ފުރަތަމަ ލީޑުނެގީ އަޒަރުބައިޖާނުންނެވެ. މެޗުގެ 19 ވަނަ މިނިޓްގައި އެ ޓީމުގެ ރަމިލް ސައޭޑޭވް ލީޑުނަަގައިދީފައިވަނިކޮށް ކްރޮއޭޝިއާ އިން ނަތީޖާ އަނބުރާލީ ދެ ވަނަ ހާފްގަ އެވެ. ބޯނާ ބަރީސިޗްގެ ގޯލުން އެއްވަރުކުރިއިރު، މޮޅުވި ގޯލު ޖެހީ އަންދްރެއި ކްރަމަރިޗް އެވެ.


Raees Nasheedh ge galamun “India out” | Hurihaa.mv\nރައީސް ނަޝީދުގެ ގަލަމުން "އިންޑިޔާ އައުޓް"\nLast updated on 12 Jan 2022, 09:32\nރާއްޖޭގައި ދުއްވާ އިންޑިޔާގެ އަސްކަރީ ޑޯނިއާ އާއި ހެލިކޮޕްޓަރެއް\n"އިންޑިޔާ އައުޓް" މިއީ ރާއްޖޭގައި އިންޑިޔާ ސިފައިން އެކި ނަން ނަމުގައި ގަދަކަމުން ކަހަލަ ގޮތަކަށް ފައި ހިއްޕައިގެން ތިބޭ ތިބުމާ ދެކޮޅަށް ފާޅު ކުރެވޭ ޝުއޫރު ތަކަކަށް ނުވަތަ ހިންގޭ ހަރަކާތަކަށް ކިޔަމުން އަންނަ ނަމެކެވެ.\nމި ހަރަކާތުގައި އިސްކޮށް އުޅޭކަމަށް ވަނީ ސަރުކާރާ އިދިކޮޅު ސިޔާސީ ފަރާތްތަކުން ކަމަށް ވިޔަސް ސިޔާސީ ގޮތުން ވަކި ކޮޅަކަށް ބުރަ ނުވާ މީހުން ވެސް އަދި ސަރުކާރަށް ތާއީދުކުރާ ބައެއް މީހުން ވެސް އިންޑިޔާ ސިފައިން ރާއްޖޭގައި ތިބޭ ތިބުމާ ދެކޮޅެވެ.\nއިންޑިޔާ ސިފައިން ރާއްޖޭގައި ފައި ހަރުކޮށްލުމަށް ފުރުސަތު ހުޅުވައިދެއްވި ފަރާތް ކަމަށްވާ ކުރީގެ ރައީސް މުހައްމަދު ނަޝީދަކީ އަބަދު ވެސް އިންޑިޔާ އައުޓު ހަރަކާތާ ދެކޮޅު ބޭފުޅެކެވެ.\nއެމަނިކުފާނު ގެންދަވަނީ އިންޑިޔާ ސިފައިން ރާއްޖޭގައި ތިބެން ޖެހޭނެ ކަމުގައި އެކި ގޮތްގޮތުން ވަކާލާތު ކުރައްވަމުންނެވެ.\nމިގޮތުން އޮންލައިން ނޫހަކަށް "ރާއްޖޭގައި އިންޑިޔާގެ ދައުރު، އިންޑިޔާ ކަނޑުގައި ރާއްޖޭގެ ދައުރު" މި ސުރުޚީ އަށް ލިއުއްވި ލިއުއްވުމެއްގައި އެމަނިކުފާނު ވަނީ ރާއްޖޭގައި އިންޑިޔާ ސިފައިން ތިބުމަށް ތާއީދު ކުރައްވައި ވަރަށް ތަފުސީލު ކޮށް ޚިޔާލު ފާޅު ކުރައްވާފަ އެވެ.\n"ދިވެހި ސަރުކާރާއި އަދި މޯލްޑިވިއަން ޑިމޮކްރަޓިކް ޕާޓީ (އެމްޑީޕީ)ގެ ވާދަވެރިން އެ ބުނަނީ 'އިންޑިއާ އައުޓް' ކަމަށެވެ،" ލިޔުން ފައްޓަވަމުން ރައީސް ނަޝީދު ލިޔުއްވި އެވެ.\nމިތަނުގައި އެމަނިކުފާނު ފާހަގަ ކުރައްވަނީ އިންޑިޔާ އައުޓު ގޮވާ ފަރާތްތަކަކީ ސަރުކާރާ އިދިކޮޅު ފަރާތްތަށް ކަމަށެވެ. އެއީ ފަހަރެއްގައި ވެސް އިންޑިޔާ ސިފައިން ރާއްޖެ ތިބެގެން ކަންބޮޑުވާ ބައެއް ވެސް ނޫންކަމުގައި އެމަނިކުފާނުގެ މި ޖުމްލައިން ދޭހަކޮށް ދެއްވަން މަސައްކަތް ކުރައްވައިފައިވެ އެވެ. މިއީ އިންޑިޔާގެ މީޑިޔާގެ ވާހަކަ ވެސް ހުންނަ ގޮތެވެ. އިންޑިޔާގެ ގިނަ ނޫސްތަކުގައި އިންޑިޔާ ސިފައިން ރާއްޖޭގައި ތިބެން ދިވެހި އެދޭ ކަމަށާއި އެކަމާ ދެކޮޅަށް އަޑު އުފުލަނީ ސަރުކާރާ ދެކޮޅު މަދު ބައެއް ކަމުގައި ލިޔެފައި ހުރެ އެވެ.\nރާއްޖޭގައި އިންޑިޔާ ސިފައިން ތިބުމަކީ ދިވެހި ރައްޔިތުންނަށް މައްސަލައެއް ނޫންކަމުގައި ސިފަ ކޮށްދެއްވަމުން އެކަން އެހެން ވާން ޖެހޭ ސަބަބު ވެސް އެމަނިކުފާނު ވަނީ ވަރަށް ސަރީހަ ކޮށް ވިދާޅުވެ ދެއްވާފަ އެވެ. ސަބަބެއްގެ ގޮތުގައި އެމަނިކުފާނު ވިދާޅު ވަނީ ރާއްޖެ އިންޑިޔާ ކަނޑުގައި އޮތުމެވެ.\nއެކަމަށް ބާރު ދެއްވަމުން އެމަނިކުފާނު ލިޔުއްވި އެވެ. "މި ދިވެހި ޖަޒީރާ ހަޟާރަތުގައި އިންޑިއާގެ ދައުރެއް ނެތް ކަމަށް ދިވެހިން ނުދެކި މިތިބީ މި އިންޑިއާ ކަނޑުގައި ދިވެހިންގެ ދައުރު ބޮޑު ކަމަށް ދިވެހިންނަށް ނުހަނު ގަބޫލް ކުރެވޭކަމުންނެވެ."\nއިންޑިއާ ކަނޑަކީ ދުނިޔޭގެ ވަރަށް ގިނަ ގައުމުތަކެއް ހިއްސާ ކުރާ ކަނޑެކެވެ. އެ ކަނޑަށް އިންޑިޔާ ކަނޑޭ ކިޔަން ފެށިއިރު އިންޑިޔާ ކިޔާ ވަކި ގައުމެއް ނުވެސް ނެތެވެ. އިނގިރޭސިން، މޯގަލުން ބަލި ކުރުމަށްފަހު އިންޑިއަން ސަބް ކޮންޓިނެންޓުގައި ކުރި ވެރިކަން ނިމުމާއެކު އުފެދުނު ދެ ގައުމުން އެއްގައުމަކީ އިންޑިޔާ އެވެ.\nއެ ގައުމު ގައުމެއްގެ ގޮތުގައި ވުޖޫދު ވިތާ އަދި 80 އަހަރު ވެސް ނުވެ އެވެ. އެހެންކަމުން އިންޑިޔާ ކަނޑުގެ މިލްކުވެރިކަން އިންޑިޔާއަށް އޮންނަން ޖެހޭ އެއްވެސް އުޒުރެއް ނެތެވެ. އަދި އެއީ ދުނިޔޭގެ ހަމަ ޖެހޭ އެއްވެސް ބަޔަކު ގަބޫލުކުރާ ވެސް ވާހަކައެއް ނޫނެވެ.\nރާއްޖޭގައި އިންޑިޔާ ސިފައިން ތިބެން ޖެހޭނެކަމުގެ ހުއްޖަތު ދައްކަވަމުން ރައީސް ނަޝީދު ލިއުއްވި ލިއުއްވުމުގައި އޮތް އަނެއް މުހިންމު ވާހަކަޔަކީ ދުނިޔޭގެ އެއްވެސް ގައުމަކުން ރާއްޖެ ހިފަން އުޅެފައި ނެތް ކަމަށެވެ.\nއެ ވާހަކައަށް ތަފުސީލް ދެއްވަމުން ޗޯލާއިންނާއި އިނގިރޭސީންނާއި އައްބާސީންނާއި ތުރުކީންނާއި ޕޯޗްގީޒުންގެ ނަން ގެންނަވާފައި މި އިން އެއްވެސް ބަޔަކު ރާއްޖެ ހިފަން މަސައްކަތް ނުކުރާކަމުގައި ލިއުއްވާފައިވެ އެވެ.\nއެމަނިކުފާނު އެހެން ވިދާޅުވިކަމުގައި ވިޔަސް ޗޯލާއިންނާއި ޕޯޗްގީޒުންނާއި އިނގިރޭސިން ރާއްޖެ އަޅުވެތި ނުކުރާ ކަމަކަށް ނުވާނެ އެވެ. ހަމަ އެއާއެކު ގަބޫލުކުރަން ޖެހޭ އަނެއް ހަގީގަތަކީ ރާއްޖޭގެ މިނިވަންކަމަށް ދުވަހަކު ވެސް ބުރުލެއް އެރިނަމަ އަރާފައި އޮތީ މިހާރު އިންޑިއާކަމުގައި މިބަލާ ގައުމު އޮތް އިންޑިޔާގެ ބައްރުންނެވެ. ޕޯޗްގީޒުންނަށް ވިޔަސް މަލަބާރުންނަށް ވިޔަސް އިނގިރޭސިންނަށް ވިޔަސް އެ މީހުން އައީ އިންޑިޔާއިންނެވެ.\nދިވެހީންނާއި އިންޑިޔާ މީހުންނަކީ ދާދި އެއް ބައެއްކަން ސިފަކޮށްދެއްވަން ނަޝީދު ބޭނުން ކުރެއްވީ އަންނަނިވި އިބާރާތެވެ.\n"ކަނީ އެކައްޗެކެވެ. ބަލަނީ އެއް ފިލުމެކެވެ. އަޑުއަހަނީ އެއް ލަވަތަކެވެ. ކިޔަނީ އެއްފޮތެވެ. އުޅެނީ އެއްގޮތަކަށެވެ. ތިބެނީ އެއްގޮތަކަށެވެ." މިހެންނެވެ.\nދިވެހިންގެ މައިގަނޑު ކެއުމަކީ ގަރު ދިޔައާއި ބަތާ އެވެ. ކިތަންމެ މަސް ބޭނިއަސް މިއީ އިންޑިޔާ މީހުން ދަންނަ ކެއުމެއް ނޫނެވެ. ހަނޑުލަކީ ދުނިޔޭގެ ގާތްގަނޑަކަށް ހުރިހާ ހިސާބެއްގައި ވެސް މައިގަނޑު ކެއުމެވެ. އިންޑިޔާގެ ރޯޓީ އާއި ދިވެހިންގެ ރޮށި ވެސް ތަފާތެވެ. ދިވެހިން ހިންދީ ފިލްމު ނުބަލާ ކަމަކަށް ނުވާނެ އެވެ. އެއީ ދުނިޔޭގެ ވަރަށް ގިނަ ގައުމުތަކެއްގައި ވެސް އެކަން އޮތް ގޮތެވެ. މެދުއިރު މައްޗާއި އެފްރިކާގެ ގިނަ ގައުމުތަކާއި ދެކުނު އޭޝިޔާގައި ހިންދީ ފިލްމު ބަލަ އެވެ. އެ ފިލްމުތައް ގިނަ މީހުން ބެލި ވަރަކަށް ފައިދާ ވާނީ އިންޑިޔާ އަށެވެ.\nމިތާގައި އެންމެ ޚާއްސަ ގޮތެއްގައި ފާހަގަކޮށްލަން ޖެހެނީ އިންޑިޔާ މީހުންނާއި ދިވެހިން ކިޔަނީ އެއްފޮތެއް ކަމުގައި އޮތް ވާހަކަ އެވެ. ހަގީގަތުގައި ދިވެހިން ކިޔާ ދިވެހިން ބަލައިގަންނަ ފޮތަކީ ކީރިތި ގުރުއާނެވެ.\nއިންޑިޔާގައި އެތައް މިލިޔަން މުސްލިމުން ތިބި ކަމުގައި ވިޔަސް އެ ގައުމުގައި މުސްލިމުންނާ މެދު އަމަލު ކުރެވޭ ނިކަމެތިކަމުގެ ވާހަކަ މިތާގައި ހަނދާން ކުރަން ޖެހޭނެ އެވެ. އެހެން ކަމުން އިންޑިޔާ މީހުންނާ ދިވެހިން ކިޔަނީ އެއްފޮތެއްކަމުގައި އެބުނާ ވާހަކައަކީ ހަގީގަތާ ވަރަށް ބޮޑަށް ޚިލާފު ވާހަކަ އެކެވެ. ސަބަބަކީ ހިންދީންގެ ފޮތާ މުސްލިމުންގެ ފޮތް އެއްގޮތް ވާނެ ގޮތެއް ނެތީމަ އެވެ.\nއެންމެ ފަހު ޕޮއިންޓެއްގެ ގޮތުގައި ރައީސް ނަޝީދު ފާހަގަ ކުރައްވާފައި ވަނީ ދެވަނަ ބޮޑު ހަނގުރާމައަށް ފަހު ދުނިޔެ ބައި ބަހަފި ކަމާއި އެއްކޮޅުގައި ޗައިނާ އެކަނި އޮވެ ދުނިޔޭގެ އެހެން ހުރިހާ ގައުމެއް އިންޑިޔާ އާ އެކު ޗައިނާޔާ ދެކޮޅަށް ތިބި ކަމުގަ އެވެ. އެހެން ކަމުން ދިވެހިން ވެސް ކޮންމެވެސް އެއްކޮޅެއް ނަގަން ޖެހޭނެ ކަމުގައި ވިދާޅުވަމުން ދިވެހިންނަށް އެންމެ ރަނގާޅުވާނީ އިންޑިޔާގެ ކޮޅު ނެގުން ކަމުގައި ވިދާޅުވެފައިވެ އެވެ.\nދުނިޔޭގެ މިއަދުގެ ހާލަތަށް ބަލާއިރު ދުނިޔޭގެ ބޮޑެތި ބާރުތައް ކަމުގައި ބެލެވުނު ހުޅަނގުގެ ގައުމުތަކާއި އެމެރިކާގެ މައްޗަށް ޗައިނާ ވަނީ މާލީ ގޮތުންނާއި ބާރުގެ ގޮތުން ވަރަށް ބޮޑު ކުރިއެރުން ތަކެއް ހޯދާފަ އެވެ. އެހެން ކަމުން ހުޅަނގުގެ ގައުމުތަކުން ބަލަނީ ކޮންމެ ގޮތަކުން ވެސް ޗައިނާގެ ކުރިއެރުން ހުއްޓުވުމަށްފަހު ދުނިޔޭގައި ހުޅަނގުން ކުޅެމުން އައި ރޯލު ދެމެހެއްޓޭތޯ އެވެ. އިންޑިޔާއަކީ މީގެ ތެރޭގައި ހުޅަނގުން ގެންގުޅޭ ބައިވެރިއެކެވެ. ރާއްޖެއަކާ މިއިން ކަމަކާ ގުޅުމެއް ނެތެވެ. އެހެން ކަމުން ދިވެހި ރާއްޖެއަށް އެންމެ ފައިދާ ބޮޑީ މި ހިފުމުގައި ވަކި ފަރާތަކަށް ނުޖެހި އޮތުން ކަމާ މެދަކު ޝައްކެއް ނެތެވެ.\nރާއްޖެއަށް މިނިވަންކަން ލިބުނީއްސުރެ ކުރީގެ ރައީސް މައުމޫނުގެ ވެރިކަން ނިމެންދެން ރާއްޖެ އޮތީ މި ސިޔާސަތު ދަމަހައްޓާފަ އެވެ. އޭރު އިންޑިއާ އާ ޗައިނާޔާ ޕާކިސްތާނާ ސްރީލަންކާ އިން ވެސް ރާއްޖެއަށް އެހީވެ އެވެ. ކޮންމެ ގައުމަކާ ވިޔަސް ޚާއްސަ ގުޅުމެއް އޮވެ އެވެ.\nރާއްޖޭގައި ފައި ހަރުކުރުމުގެ ފުރުސަތު އެއްވެސް ގައުމަކަށް ނުލިބެ އެވެ. އެ އުސޫލަށް ބަދަލު އައީ މައުމޫނުގެ ވެރިކަން ނިމުމުންނެވެ. ދިވެހިންނަށް ރަނގަޅު ގޮތް ނިންމާނީ ދިވެހިންނެވެ.\nރިޕޯޓް ކުރީގެ ރައީސް މުހައްމަދު ނަޝީދު އިންޑިޔާ އައުޓް ކެމްޕެއިން ދިރާސާ ސިޔާސީ\nޖައްސާތި 1 week ago\nއިންޑިއާ އައުޓް ކުރުމަށް ޓަކައި ރައްޔިތުންނަށް ފެންނަ ނުފެންނަ ވޯޓަކަށް ދާންވީ ފުރަތަމަ ޕީޕީއެމްގެ މެމްބަރުންގެ ތެރޭން އެކަމަށް ތާއީދު ކުރަނީ ކިހާ އަދަދެއްތޯ ބަލަން އިންޑިއާ އައުޓް ޕްރައިމަރީ އެއް ބާއްވަން ރައީސް ޔާމީން ކޮމަންޑޫ އަށް ކުރައްވާ ފުރަމާނަ ދަތުރު ފުޅުގައި އިއުލާން ކުރައްވަންވީއޭ މިހާރުން މިހާރަށް އިންޑިއާ އައުޓްގެ ޕްރައިމަރީ މިއަހަރު ސެޕްޓެމްބަރު މަހު ބާއްވަން އިއުލާން ކޮށް އެކަމަށް ކެމްޕެއިން ކުރަންވީއޭ އެއިރުން އިންގިލާބީ ހަރަކާތް ވެސް ޕީޕީއެމް އާއި ގުޅޭނެއޭ މިކަން ކުރަންވީއޭ\nޖެހޭނެއޭ 1 week ago\nއިންޑިއާ އައުޓަށް ތާއީދު ކުރަނީ ދިވެހިރައްޔިތުންގެ ތެރޭން ކިތައް މީހުންތޯ ބެލުމަށް ޓަކައި އެބަޖެހޭ ޕީޕީއެމް އިން އޮންލައިން މެދުވެރިކޮށް މިކަމަށް ތާއީދު ކުރާ ރައްޔިތުން ތިބީ ކިހާ މިންވަރަކަށްތޯ ބަލަން މިޕްރޮގްރާމް ލޯންޗް ކުރަން ފަށަން މިޕްރޮގްރާމް ލޯންޗް ކުރުން ލަސްކޮށްފިނަމަ ކެނެރީގެ ނަޝީދު ރައްޔިތުންނަށް އޮޅުވާލާ މަކަރާއި ހީލަތް ހަދާނެއޭ އެކަން ދަންނަން ޖެހޭނެއޭ ޕީޕީއެމް އިން ދަންނަން ޖެހޭނެއޭ\nއައުޓް 1 week ago\nއިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް އިންޑިއާ އައުުޓް ޓާޓާ އައުޓް\nހާމަވަމުންނޭ 1 week ago\nއިންޑިއާ އައުޓް ކުރަން ގިނަ ބަޔަކު ތާއީދު ކުރާ ކަން އަންގާ ދިނުމަށް ޓަކައި ރައީސް ޔާމީން އިސްވެ ހުންނަވާ ޕީޕީއެމް އިން އެބަޖެހޭ ނޫސް ކޮންފަރެންސެއް ބާއްވާ އިންޑިއާ ސިފައިން ރާއްޖޭގައި ތިބުމާއި މެދު ރައްޔިތުންނަށް ފެންނަ ނުފެންނަ ވޯޓެއް ނެގުމުގެ މަސައްކަތް ފަށަން މިކެމްޕެއިން ރަސްމީ ކޮށް ލޯންޗް ކުރަންވީ ކޮމަންޑޫ ދާއިރާގެ އިންތިޚާބުގެ ވޯޓް ނެގުމުގެ ކުރިން އެއިރުން ދެން މިކަން ވަައިގައި ހިފާނެއޭ ކޮމަންޑޫ ދާއިރާ އަކީ އިންޑިއާ އައުޓަށް އިންތިހާ އަށް ތާއީދު ކުރާ ގިނަ ބަޔަކު ތިބި ދާއިރާ އެއް ކަން ދަނީ\nއިސްނަގާށޭ 1 week ago\nކެނެރީގެ ނަޝީދަށް އިންޑިއާ އިން ބައިއަޅައޭ އެގޮތުން އިންޑިއާގެ ޓާޓާ އަށް މާލޭން ބޮޑު ދެބިން ދިނުމުން އޭނާ އަށް ކޮމަންޑޫ ދާއިރާގެ ކެމްޕެއިނަށް 25 މިލިއަން ޑޮލަރު ޓާޓާއިން ދިނޭ ދެން ވާނީ އެހެން ނޫންތޭ އިންޑިއާ އަތުން ކަޓް ނަގަައިގެން ރާއްޖޭގެ މިނިވަން ކަން އިންޑިއާ އަށް ވިއްކާލައިގެން އުޅެނީއޭ އިންޑިއާ އައުޓް ކުރަން މާލޭ މީހުންނަށް ފެންނަ ނުފެންނަ ވޯޓެކޭ ނަގަންވީއޭ ވޯޓަކަށް ދާނީ އޮންލައިން ކޮށް ސީދާ ޕީޕީއެމް އިންނޭ އެކަން އިސްނަގަންވީއޭ އިސްނަގާށޭ ލަސްނުވަނީސް އިސްނަގާށޭ އިސްނަގާށޭ އިސްނަގާށޭ\nދަންނާތި 1 week ago\nސަރުކާރުގެ މާލިއްޔާ ގައި ހުރިފައިސާ އަމިއްލަ ޕާރޓީގެ ކެމްޕެއިނަށް ޚަަރަދުކުރަނީ އެއީ ޒީރޯ ޓޮލެރެންސް އޮޅާލީތޭ ތަމެން ކޮމަންޑޫ ދާއިރާގެ ރައްޔިތުން ދަންނާތި މިވީ3އަހަރު ދުވަހު ވެސް ނުފެނޭ މިނިސްޓަރަކު މިހާރު ކުއްލި އަކަށް މިނިސްޓަރުން ކޮމަންޑޫ ދާއިރާ އަށް ބޭނިގަންނަނީ އެއީ އެމެންގެ އަމިއްލަ އެދުމަށޭ އެއީ ރައްޔިތުންގެ ލާބަ އާއި މަންފާ އަށް ނޫނޭ އެކަން ހަދާން ކުރާތި ރާއްޖޭގެ މިނިވަން ކަން އިންޑިއާ އަށް ވިއްކާލި ގައްދާރުންނޭ ތިޔާއީ ދަންނާތި ދަންނާތި\nއިންޑިއާ އައުޓް ކެނެރީގެ ނަޝީދު އައުޓް އިންޑިއާ އައުޓް ކެނެރީގެ ނަޝީދު އައުޓް އިންޑިއާ އައުޓް ކެނެރީގެ ނަޝީދު އައުޓް އިންޑިއާ އައުޓް ކެނެރީގެ ނަޝީދު އައުޓް އިންޑިއާ އައުޓް ކެނެރީގެ ނަޝީދު އައުޓް އިންޑިއާ އައުޓް ކެނެރީގެ ނަޝީދު އައުޓް އިންޑިއާ އައުޓް ކެނެރީގެ ނަޝީދު އައުޓް އިންޑިއާ އައުޓް ކެނެރީގެ ނަޝީދު އައުޓް އިންޑިއާ އައުޓް ކެނެރީގެ ނަޝީދު އައުޓް އިންޑިއާ އައުޓް ކެނެރީގެ ނަޝީދު އައުޓް އިންޑިއާ އައުޓް ކެނެރީގެ ނަޝީދު އައުޓް އިންޑިއާ އައުޓް\nފަށާށޭ 1 week ago


ފޮޅާ ސާފުކޮށްދޭނެ ފަރާތެއް ހޯދުމަށް ކުރި އިޢުލާން ބާޠިލުކޮށް، ދެވަނަ ފަހަރަށް އިޢުލާންކުރުން\nމިމިނިސްޓްރީން ކުރި ނަންބަރު: (IUL)101- AF/1/2016/43 (29 މާރިޗު 2016) އިޢުލާނަށް އެކަށީގެންވާވަރަށް އަންދާސީހިސާބު ހުށަހަޅާފައިނުވާތީ އެ އިޢުލާން ބާޠިލުކޮށް، އަލުން ފޮޅައި ސާފުކޮށްދޭނެ ފަރާތެއް ހޯދުމަށް ދެވަނަ ފަހަރަށް އިޢުލާންކުރަމެވެ.\nމިމިނިސްޓްރީގެ ދަށުން ޤާއިމުކޮށްފައިވާ ޅ. ނައިފަރު ބިޒްނަސް ސެންޓަރ އޮފީސް އިމާރާތް ފޮޅައި ސާފުކޮށްދޭނެ ފަރާތެއް ބޭނުންވާތީ، މި މަސައްކަތް ކުރުމަށް އެދޭ ފަރާތްތަކަށް އަންދާސީހިސާބު ހުށަހެޅުމުގެ ފުރުޞަތު ހުޅުވާލަމެވެ. މިކަމާބެހޭ ތަފުސީލު ތިރީގައި މިވަނީއެވެ.\nއޮފީސް އެޑްރެސް: ފާދިއްޕޮޅު އަތޮޅުގެ / ޅ. ނައިފަރު\nމަސައްކަތްކުރަންޖެހޭ ގަޑިތައް: ހެނދުނު 08.00 މެންދުރު 12:00 (މަޝްވަރާ ކުރުމަށްފަހު ދެ ފަރާތުން އެއްބަސްވާ ގޮތަށް ގަޑިތައް ބަދަލުކުރެވިދާނެ)\nމަސައްކަތުގެ މުއްދަތު: 31 ޑިސެންބަރު 2016 ގެ ނިޔަލަށް\n- އޮފީސް ހުޅުވާ ގަޑިއަށް އައިސް އޮފީސްތެރެ ކުނިކަހައި ފޮޅައި ސާފުކުރުން\n- އޮފީސް ފާޚާނާ ސާފުކުރުން\n- ހަފުތާއަކު ތިން ދުވަހު އޮފީހުގެ ތެރޭގައި މޮޕްލުން\n- ކުނިވަށިގަނޑުތައް ހުސްކޮށް ކުނި އުކާލުން\n- ހަފުތާއަކު އެއްފަހަރު ބިއްލޫރިތައް ފޮހެ ސާފުކުރުން\n- މަހަކު އެއްފަހަރު ފަންކާ ފޮހެ، ފާރުތައް ފޮޅައި ސާފުކުރުން\nހުރިހާ އަގެއް ހުންނަންވާނީ ދިވެހިރުފިޔާއިންނެވެ.\nއަގު ހުށަހަޅާނީ ދުވާލަކަށްޖެހޭ އަގެވެ.\nބިޑް އިވެލުއޭޓް ކުރާނީ މިމިނިސްޓްރީގެ ބިޑް އިވެލުއޭޝަން ކޮމިޓީންނެވެ.\nބިޑް އިވެލުއޭޝަން ކޮމިޓީން ނިންމުމަށްފަހު ޓެންޑަރ ކޮމިޓީން ނިންމާ ފަރާތަކަށް ބިޑް ލިބޭނެއެވެ. އަދި އެހެން ފަރާތްތަކަށް އެކަން އެންގޭނެއެވެ.\nބިޑަށް މާކްސް ދެވޭނީ ތިރީގައިވާ ގޮތަށެވެ.\nހުށަހަޅާފައިވާ އަގަށް ދޭ މާކްސް\nމާކްސް ދެވޭނީ އެންމެ ކުޑަ އަގަކީ ބެންޗްމާކެއް ކަމުގައި ބަލައިގެން ކްރައިޓީރިއާއަށް އެލޮކޭޓް ކުރެވިފައިވާ % ހުރިހާ އަގުތަކެއްގެ މެދުގައި ބަހާލައިގެންނެވެ.\nވަޒީފާއަށް މީހުން ހޮވުމުގައި މިދާއިރާއިން މަސައްކަތުގެ ތަޖުރިބާ ލިބިފައިވާ ފަރާތްތަކަށް އިސްކަންދެވޭނެއެވެ.\nމިބަޔަށް މާކްސް ދެވޭނީ ތަޖުރިބާގެ ގޮތުން މިކަހަލަ މަސައްކަތްތައް ކޮށްފައިވާކަމުގެ ލިޔުންތަކަށެވެ.\nބިޑް އިވެލުޝަނަށްފަހު އެއްވެސް ޝަކުވާއެއް ވާނަމަ މި މިނިސްޓްރީއަށް ސިޓީއަކުން ހުށަހެޅުމުން އެފަރާތަކަށް ޖަވާބު ދެވޭނެއެވެ.\nއަންދާސީހިސާބު 09 މޭ 2016 ވަނަ ދުވަހުގެ 12:00 ގެ ކުރިން ޅ. ނައިފަރު ބިޒްނަސް ސެންޓަރަށް ހުށަހަޅަންވާނެއެވެ. އަދި ކަނޑައަޅާފައިވާ ވަގުތު ފާއިތުވުމުން ހުށަހަޅާ އަންދާސީހިސާބުތައް ބަލައިނުގަނެވޭނެ ވާހަކަވެސް ދަންނަވަމެވެ.\nއަންދާސީހިސާބުތައް ހުށަހަޅަންވާނީ މިނިސްޓްރީން އަންދާސީހިސާބު ހުށަހަޅަން ކަނޑައަޅާފައިވާ ފޯމާއެކުގައެވެ. މިގޮތުން ފޯމު ހުށަނާޅާ ފަރާތްތަކުގެ އަންދާސީހިސާބުތައް ބަލައިނުގަނެވޭނެއެވެ. އަދި އަންދާސީހިސާބު ހުށަހަޅަންވާނީ ބަންދުކުރެވިފައިވާ ސިޓީއުރައެއްގައެވެ. ސިޓީއުރައިގެ ބޭރުގައި އިޢުލާން ނަންބަރު ލިޔެވިފައި އޮންނަންވާނެއެވެ. އަދި ތިރީގައިވާގޮތަށް އެޑްރެސްކުރެވިފައި އޮންނަންވާނެއެވެ.\nޅ. ނައިފަރު، ދިވެހިރާއްޖެ\nއަންދާސީހިސާބު ހުށަހަޅާ ފޯމު ޅ.ނައިފަރު ބިޒްނަސް ސެންޓަރުން ލިބޭނެއެވެ. އަދި މިމިނިސްޓްރީގެ ވެބްސައިޓުން ވެސް ލިބެން ހުންނާނެއެވެ. މިކަމާ ބެހޭގޮތުން އިތުރު މަޢުލޫމާތު ހޯއްދެވުމަށް 6620350 އަށް ގުޅުއްވުން އެދެމެވެ.\n19 ރަޖަބު 1437\n26 އޭޕްރިލް 2016\nޕަބްލިޝްކުރި ތާރީޚު: 26 އޭޕްރިލް 2016\nސުންގަޑި: 09 މޭ 2016 0000


BREAKING: Miadhu Hedhunaa Hama Ah 139 Meehaku Covidah Fassi - Vaguthu\nމިއަދު ޓެސްޓް ކުރިއަދަދު އިތުރު، ފައްސި މައްޗަށް! - 14 ގަޑިއިރު ކުރިން\nމިއަދު ހެނދުނާ ހަމައަށް 139 މީހަކު ކޮވިޑަށް ފައްސި!\nއިއްޔެ އިރުއޮއްސި ހަޔަކުން ފެށިގެން މިއަދު ހެނދުނާ ހަމައަށް ރާއްޖެ އިން 139 މީހަކު ކޮވިޑް-19 އަށް ފައްސިވެއްޖެއެވެ.\nޓުއާ އެޖެންސީތަކާއި ޓުއާ އޮޕަރޭޓަރުންގެ ޚާއްސަ ގާނޫނު އެކުލާވާލުމަށް މަޖިލީހުގައި މިއަދު ކުރިއަށް ދިޔަ މަސައްކަތު ބައްދަލުވުމުގައި މިނިސްޓަރު ނަސީމް ވިދާޅުވީ އޭނާ މިއަދު ހޭލެވުނު އިރު 139 މީހަކު ކޮވިޑް-19 އަށް ފައްސިވެފައިވާ ކަމަށެވެ.\nއަދި މިއަދު ކޮވިޑް ޖެހުނު މީހުންގެ އަދަދު 200 އަށް ވުރެ މައްޗަށް އަރާނެ ކަމަށް ބެލެވޭ ކަމަށް ވެސް ނަސީމް ވިދާޅުވިއެވެ.\nރާއްޖެ އިން މިހާތަނަށް 19،162 މީހުން ކޮވިޑް-19 އަށް ފައްސިވެ، 60 މީހުން ވަނީ ނިޔާވެފައެވެ. މިހާތަނަށް އައިއިރު ބަލި ޖެހުނު މީހުންގެ ތެރެއިން ރަނގަޅުވެފައި ވަނީ 16،646 މީހުންނެވެ. މި ބަލީގައި މިވަގުތު 2،449 މީހުންނަށް ދަނީ ފަރުވާ ހޯދަމުންނެވެ.\nއޭގެ ތެރެއިން 162 މީހުންނަށް ފަރުވާދެނީ ހޮސްޕިޓަލްތަކާއި ކޮވިޑް ފެސިލީޓީތަކުގައެވެ.\nކޮވިޑް-19 ހަލުވިކަމާ އެކު ފެތުރެން ފެށުމާ ގުޅިގެން ރާއްޖޭގައި ވަނީ ވަރުގަދަ ފިޔަވަޅުތަކެއް އަޅައިފައެވެ. ހާއްސަކޮށް މާލޭގައި ކޮވިޑް ފެތުރުން ކޮންޓްރޯލް ކުރުމަށް ހާއްސަ ފިޔަވަޅުތަކެއް އަޅާފައިވެއެވެ. އެގޮތުން މާލެ ސަރަހައްދުގައި އިރުއޮއްސި 6:00 އިން ހެނދުނު 6:00 އަށް އެއްގަމު އުޅަނދުފަހަރުގައި އުޅުން ވަނީ މަނާކޮށްފައެވެ. އަދި ރޭގަނޑު 11:00 އިން ފެށިގެން ފަތިހުރ 4:30 ކާފިއު ވަނީ ހިންގައިފައެވެ.\nމީގެއިތުރުން ރާއްޖޭގެ މީހުން ދިރިއުޅޭ ހުރިހާ ރަށެއްގައި މާސްކް އެޅުން ވަނީ މަޖުބޫރުކޮށްފައެވެ.\nކޮވިޑް ފެތުރުން ކޮންޓްރޯލް ކުރުމަށް ސަރުކާރުން މިހާރު އެންމެ އިސްކަމެއް ދީގެން ކުރަމުން އަންނަ ކަމަކީ ކޮވިޑް ވެކްސިން ދިނުމެވެ. އެގޮތުން މިހާތަނަށް އައިއިރު، 90،000 އަށް ވުރެ ގިނަ މީހުންނަށް ވެކްސިން ވަނީ ދީފައެވެ.\nފުވައްމުލަކާއި ކުޅުދުއްފުށި މޭޔަރުކަން އެމްޑީޕީ އަށް\nކުޑަހުވަދޫ އާއި މީދޫގެ މޮނިޓަރިން ހާލަތު އުވާލައިފި\n"މިހާރު" ނޫހުގެ އެޑިޓަރު މޫސާ ލަތީފް އިސްތިއުފާ ދެއްވައިފި\nފެބުރުއަރީ 25, 2021 15:25\nގަމާރު، ތަނެއް ދޮރެއް ނޭނގޭ މީހުން ލައިގެން ވާނީ ތިޔަހެން..\nފެބުރުއަރީ 25, 2021 16:32\nހެލްތު މިނިސްޓަރ ފެއިލް ވެއްޖެ! މިހާރުން މިހާރަށް އިސްތިއުފާދީ. މުސްކުޅިވެ އަމިއްލަ ބަލިހާލަތާއިގެން ނުއުޅެވޭ ވަރުގެ ބޭކަލަކަށް މިފަދަ ބޮޑު މަސްއޫލިއްޔަތެއް އަދާ ނުކުރެވޭނެ. އައު ހެލްތު މިނިސްޓަރ އިސްތިއުފާ. އާންމު ރައްޔިތުންގެ ސިއްހަތުގެ ޔަޤީންކަން ކަށަވަރު ކުރޭ.\nފެބުރުއަރީ 25, 2021 16:46\nމާދަމާ މުޒާހަރާ އޮންނާތީ މޭބޮޑު ވާނީ،..\nފެބުރުއަރީ 25, 2021 17:04\nމާދަމާ މުޒާހަރާ ކުރާކަން އެނގޭތީ، ކުއްލިއަކައް.. ގިނަވީ\nކޮވިޑް ސިޔާސީ ކުރަނީ ހަމަ މި ސަރުކާރު\nފެބުރުއަރީ 25, 2021 17:13\nތިޔަ އީ ތިޔަ މިނިސްޓަރ ރަގަޅަށް މޯރނިންގް ނުވެ ހުރެ ދެއްކި ވާހަކަ އަކަށް ވާނީ އާޚިރުގައި .\nފެބުރުއަރީ 25, 2021 20:16\nމިއަދު ހޭލެވުނު އިރު ހިނދުކޮޅު ގާއި ހުރީކަމަށް ވާނީ\nފެބުރުއަރީ 25, 2021 21:07\nސާބަސް ބިރުގަތަސް ތީދެންބޮޑުވަރެއް އަދިމިއުޅެނީ ހުކުރުދުވަހައް އިރުނާރައިގެން ތިހާބިރުގަންނައިރު އަދިނޭންގެ ބަޔަކު ނުކުންނާނެކަމެއްވެސް އެކަމަކު ފުރަބަންދުކުރިޔަސް މާދަމާ ބިރުގަންނަވަންވެސް މަގުމައްޗައް ނުކުންނާނަން


REPORT| Siyaasee Verin'ah Dhakkavan Nukeri Huri Vaahakathakaa'eku Faris! - Vaguthu\nއަހްމަދު ފާރިސް މައުމޫން "ވަގުތު" އަށް އިންޓަވިއު ދެއްވަނީ - ވަގުތު އިމޭޖަސް: އަހްމަދު އަލީ\nފުރަތަމަ އެންމެން ވެސް އޭނަ ދަންނަނީ ކުރީގެ ރައީސެއްގެ ދަރިކަލުންގެ ގޮތުގައެވެ. ދެން ފެނުނީ މަޑުމައިތިރި އެ ޝަޚްސިއްޔަތުގެ "ކެރުންތެރި" ކަމެވެ. އެއީ އަށާރަވަނަ ރައްޔިތުންގެ މަޖިލީހުގައެވެ. މަޖިލީހުގައި ހިނގަމުން ދިޔަ އެތައް ގޯހެއްގެ ވާހަކަތަކާއެކު ނުކުންނެވީއެވެ. އަމިއްލަ ޕާޓީގެ ވެރިންނާއި މެންބަރުންނަށް ދައްކަވަން ނުކެރި ހުރި ވާހަކަތަކެވެ. އެ ވާހަކަތައް ދައްކަވަން ފެއްޓެވީ އަހްމަދު ފާރިސް މައުމޫނެވެ.\nމަޖިލީހުގައި ހޭދަކުރެއްވި ތިން އަހަރަކީ ގޮންޖެހުންތައް ގިނަ ތިން އަހަރެވެ. ސިޔާސީ ޝަޚްސިއްޔަތަކު ކުރިމަރާލާނެ ކޮންމެ ކަމެއްހެން ފާރިސް ތަޖުރިބާ ކުރެއްވިއެވެ. އަމިއްލަ ޕާޓީގެ ލީޑާޝިޕްގެ އަމަލުތަކާ ދެކޮޅަށް ފާޅުގައި ބަސް ވިދާޅުވީއެވެ. އޭގެ ބަދަލުގައި ހުރަގޭގައި ބަންދު ވެސް ކުރިއެވެ. ފާރިސްގެ މައްޗަށް ސީރިއަސް ތުހުމަތުތަކެއް ވެސް ކުރެވުނެވެ. ފާރިސް ވިދާޅުވާ ގޮތުން ނަމަ، އެއީ "ސިޔާސީ" ތުހުމަތުތަކެކެވެ.\nފާރިސް ވެސް ހިމެނޭހެން ގިނަ ބައެއްގެ ބުރަ މަސައްކަތުން ވެރިކަން ފުރޮޅިއްޖެއެވެ. އެއީ ރައްޔިތުންގެ ނިންމުމަކުންނެވެ. އެކަމަކު، ކާމިޔާބު މަސައްކަތަށް ފަހު ފާރިސް ކުރިމަތިލި އިންތިޚާބުން ނާކާމިޔާބުވީއެވެ. ފާރިސް ގަބޫލު ކުރައްވާ ގޮތުގައި، އެކަށޭނަ ވަރަކަށް މަސައްކަތް ވެސް ނުކުރެވުނީއެވެ. އޭގެ ފަހުން، ސިޔާސީ މަސްރަހުގައި ފާރިސްގެ އަޑު މަޑުވިއެވެ. އާންމުން ބުނަމުން ދިޔަ ގޮތުން ނަމަ، ފާރިސް މަންޒަރުން ގެއްލުނީއެވެ.\nމަޖިލިސް އިންތިޚާބުގެ އެ ނާކާމިޔާބީއަށް ފަހު، ދެ އަހަރަށް ވުރެ ގިނަ ދުވަސް ވެއްޖެއެވެ. ސިޔާސީ މަސްރަހުގައި "ފާރިސް" މި ނަން އަނެއްކާ ވެސް އިވެން ފަށައިފިއެވެ. ފާރިސްގެ ބައްޕާފުޅު، ރައީސް މައުމޫން އަބްދުލް ގައްޔޫމް އުފެއްދެވި ސިޔާސީ ޕާޓީ، އެމްއާރުއެމްގެ އެންމެ އިސް މަގާމާ ހަވާލުވެވަޑައިގެންނެވެ. އަނެއްކާ ވެސް ފާރިސް ނުކުމެ ދެއްކެވީ ކެރުންތެރިކަމެވެ. އެހެން ވެރިންނަށް ދައްކަވަން ނުކެރި ހުރި ވާހަކަތަކެވެ.\nފާރިސް މައުމޫން - ފޮޓޯ: މަޖިލިސް\nބިރުވެރި ނަޒަރިއްޔާއެއްގެ ވާހަކަ\nފާރިސް ގަބޫލު ކުރައްވާ ގޮތުގައި ސިޔާސީ ނަޒަރިއްޔާތެއް ސިޔާސީ ވެރިންނަށް ނުދެއްކެއެވެ. ސިޔާސީ ފަލްސަފާތަކަށް ވުރެ ބޮޑަށް ފަތުރާފައި އޮތީ "ޓްރައިބަލިޒަމް" ގެ ސަގާފަތެކެވެ. އެ ނަޒަރިއްޔާތުގައި އެ ބަޔެއްގެ ޖަމާއަތުގެ ވެރިން "ފުރިހަމަ" އެވެ. އެ ވެރިންގެ ކޮންމެ އަމަލެއް "ވަރިހަމަ" އެވެ. އެ ޕާޓީއެއްގެ ވެރިން އިންތިޚާބަކުން ބަލި ވެސް ނުވަނީއެވެ. ބަލިވިއްޔާ ގޯހީ އިންތިޚާބު ބާއްވާ ފަރާތެވެ.\n"ކުރިން ކްލަބް ވާދަވެރިކަމުގަ ފެނުނު މި ޓްރައިބަލިޒަމް، ތިމާ ސަޕޯޓް ކުރާ ކްލަބް މީހަކު ދަނޑުމަތީގައި ފައުލް ކުރާ ތަނެއް ވެސް ނުފެންނާނެ، ކޮންމެ ފަހަރަކު ޕެނަލްޓީ ވެސް ލިބެން ޖެހޭނެ، އިދިކޮޅަށް ރެފްރީ ނިންމައިފިއްޔާ ދެން އެ ވާނީ ރެފްރީ ވަކި އަތަކަށް ބުރަވީއޭ،" ފުޓުބޯޅަ ވާދައިން މިސާލު ދައްކަވަމުން ފާރިސް ތަފްސީލް ކޮށްދެއްވިއެވެ.\nމިފަދަ ނަޒަރިއްޔާތެއް ފެތުރުމުގެ ނުރައްކާތެރިކަމަކީ މިއީއެވެ؛ ފާރިސް ވެސް އެ ފާހަގަ ކުރައްވާ ގޮތަށް، މީގައި ޖެހޭ ބަޔަކު ހަމައެކަނި ތިމާ މީހާގެ ޖަމާއަތުގެ ކޮންމެ ވެރިޔަކު "ފުރިހަމަ" ގޮތުގައި ދެކެނީއެއް ނޫނެވެ. ދެން ތިބި ޖަމާއަތްތަކުގެ ބައިވެރިން އެއީ "ކުށްވެރިން" ގޮތުގައި ދެކެން ފަށަނީއެވެ. ވާދަވެރި ޕާޓީތަކުގެ ވެރިންނާއި ސަޕޯޓަރުންނާ ގުޅުވައި ނުރަނގަޅު އެތައް ލޭބަލްއެއް އަޅުވާލައެވެ.\n"ތިމަންނަގެ ގްރޫޕުން ބޭރު ބަޔަކު ނަމަ، އެ ބުނާ އެއްޗެއް ނުވާނެ ރަނގަޅެއް، އަނެއް ޕާޓީގައި ގައުމަށް ހެޔޮ އެދޭ ބަޔަކު ނެތް، ދީނަށް އިޚްތިރާމް ކުރާ ބަޔަކު ނެތް، މިއީ ދެން ކޮންމެ ޕާޓީއެއްގެ މެންބަރުން ވެސް ގަބޫލު ކުރަން ޖެހިފައި އޮތް ގޮތަކަށް މި ކަންތައް މި ހިނގަނީ، ވަރަށް ބޮޑު ގޯސް އޮއިވަރެއް އައިސް މި އޮތީ،" ފާރިސް ވިދާޅުވިއެވެ.\nފާރިސް މައުމޫން "ވަގުތު" އަށް އިންޓަވިއު ދެއްވަނީ :- ވަގުތު އިމޭޖެސް: އަހްމަދް އަލީ\nސިޔާސީ ގޯސް އާދަކާދަތަކެއްގެ ވާހަކަ\nފާރިސް ގަބޫލު ކުރައްވާ ގޮތުގައި މިއީ ޑިމޮކްރެޓިކް ނިޒާމުގެ މައްސަލައެއް ނޫނެވެ. އަދި ރާއްޖޭގައި މި އޮތް ވެރިކަން ކުރުމުގެ ނިޒާމުގެ މައްސަލައެއް ނޫނެވެ. ސިޔާސީ ޕާޓީތަކުގެ ނިޒާމުގެ މައްސަލައެއް ވެސް ނޫނެވެ. އެކަމަކު ސިޔާސީ ޕާޓީތައް ހިންގަމުންދާ ގޮތުގައި އޮތް މައްސަލައެކެވެ. އޭގެ އާދަކާދަތައް ބައްޓަން ކޮށްފައި އޮތް ގޮތް ގޯހީއެވެ. މީގެ ހިންގުން ބަދަލު ކުރަންވީއެވެ.\n"މިއީ ވަކި ސިޔާސީ ޕާޓީއަކަށް، ވަކި ސަރުކާރަށް، ވަކި ސިޔާސީ ޝަޚްސިއްޔަތަކަށް، ދަންނަވާ ވާހަކައެއް ނޫން، ޖުމުލަ ގޮތެއްގައި ޕާޓީތައް ހިންގާ ގޮތް، އަޅުގަނޑުމެން [އެމްއާރުއެމް] ވެސް ހިމެނޭހެން، ދިގު މުއްދަތަކަށް ދެމިގެން ގޮސް މި އަންނަ ސިޔާސީ ސަގާފަތުގަ ހުރި ނުރަނގަޅު އާދަކާދަތަކެއްގެ ވާހަކަ،" ފާރިސް ވިދާޅުވިއެވެ.\nމީގައި އެންމެ ބޮޑު ގޯސް އާދައެއްގެ ގޮތުގައި ފާރިސް ފާހަގަ ކުރެއްވީ ވެރިކަމެއް ބަދަލުވުމާއެކު، މުޅި ދައުލަތް "އެ ފުށް މި ފުށަށް" ޖެހުމެވެ. ކުރީގެ ސަރުކާރުން ފެށި ކަންކަން އާ ސަރުކާރުން ހުއްޓާލާތީއެވެ. ކުރިން އޮތް ހުރިހާ އުސޫލުތަކެއް އުވާލާތީއެވެ. އޭގެ ބަދަލުގައި އާ ކަންކަން ފަށާފައި، އާ އުސޫލުތަކެއް ވުޖޫދު ކުރާތީއެވެ. ދައުލަތެއް ދެމިގެން ދިއުން ނުވަތަ "ކޮންޓިނިއުޓީ އޮފް ސްޓޭޓް" ގެ ސިފަ ނައްތާލުމެވެ.\n"މިހެން ހަދައިގެން ބައެއް ފަހަރު ބަދަލުގައި ފައިސާ ވެސް ދޭން ޖެހިއްޖެ، އަޅުގަނޑުމެން ކަހަލަ ސައިޒުގެ ގައުމަކަށް ވަރަށް ބޮޑު އިސްރާފެއް، އިސްރާފު ވެގެންދާ ގިނަ ވަގުތުތަކެއް، އިސްރާފު ވެގެންދާ ގިނަ ފައިސާއެއް، އާދައިގެ ރައްޔިތުންނަށް ޖެއްސޭ ބޮޑު ތަކުލީފެއް މިއީ،" ފާރިސްގެ ކަންބޮޑުވުން ޚިއްސާ ކުރެއްވިއެެވެ.\nއިތުރު ގޯސް އަދާއަކަށް ފާހަގަ ކުރެއްވީ ދައުލަތުގެ ވަޒީފާތައް ސިޔާސީ ކުރުމެވެ. ބައެއް ސިވިލް ސާވިސް މަގާމުތައް ވެސް ސިޔާސީ ވެފައިވާ ކަމަށް ފާރިސް ދެކެވަޑައިގަންނަވައެވެ. އެއީ އެންމެ ގާބިލް މީހަކަށް ދޭން ޖެހޭ ވަޒީފާތައް ކަމުގައި ގާނޫނުގައި އޮތަސް، ވަޒީފާ ދެނީ ވެރިކަން ކުރާ ޕާޓީއަށް ނޫނީ އެ ރަށެއްގެ ކައުންސިލްގެ ބާރު އޮތް ޕާޓީއަކަށް ތާއީދު ކުރާ މީހަކަށެވެ.\n"އެހާ މަތީ ލެވެލްއެއްގައި މި ވިސްނުން ހުންނާތީ، އާންމު ރައްޔިތުންނަކަށް އެ ނޫން ގޮތަކަށް މި ކަން އޮވެދާނެ ކަމަކަށް ވެސް ނުބެލެވޭ، މި ވެސް ބަދަލު ކުރަން ޖެހިފައި އޮތް ކަމެއް، ޕާޓީއެއް ވެރިކަމަކަށް އޮންނަނީ ހަމައެކަނި އެ ޕާޓީއަށް ތާއީދު ކުރާ ބަޔަކުގެ މަސްލަހަތުގައި ވެރިކަން ކުރާކަށް ނޫން،" ފާރިސް ވިދާޅުވިއެވެ.\nއެމްއާރުއެމްގެ ޒައީމް، ރައީސް މައުމޫން އަބްދުލްގައްޔޫމް އަދި އެމްއާރުއެމްގެ ރައީސް އަހްމަދު ފާރިސް މައުމޫން\nމިއީ ދިވެހިންގެ އިސްލާހީ ހަރަކާތެއް، ވަކި ބަޔެއްގެ ޕާޓީއެއް ނޫން\nޒުވާނުންގެ މެދުގައި އަދި ޖުމުލަކޮށް އާންމު ރައްޔިތުންގެ މެދުގައި ސިޔާސީ ވެރިންނަށް އޮތް އިތުބާރު ގެއްލިގެންދާ ކަން ޚުދު ފާރިސް ވެސް ގަބޫލު ކުރައްވައެވެ. އަދި އެއީ އިއާދަ ކުރަން ޖެހިފައިވާ އިތުބާރެއް ކަން ވެސް އޭނާ ގަބޫލު ކުރައްވައެވެ. އެމްއާރުއެމްގެ ރައީސްއަކަށް ފާރިސް ހުންނަވާފައި، ޕާޓީގެ ޒައީމްއަކަށް ރައީސް މައުމޫން ހުންނެވުމުން، އެމްއާރުއެމްގައި އާ ލީޑަރުންގެ ޖާގަ އޮވެދާނެތޯ އާންމުންގެ ތެރޭ އޮތް ކަންބޮޑުވުން ވެސް ދަނެއެވެ.\nއެހެންވިޔަސް މި ވާހަކަތަކަށް ފާރިސް ދެއްކެވީ އެމްއާރުއެމްގެ އަސާސީ ގަވާއިދެވެ. އޭގައި އެމްއާރުއެމްގެ ލީޑާޝިޕްގެ ދައުރުގެ މުއްދަތެއް ކަނޑައެޅިފައިވެއެވެ. ތާ އަބަދަކު އެއް ބަޔަކަށް ލީޑާޝިޕްގައި ދެމިނުހުރެވޭނެ ކަމެވެ. ޕާޓީގެ ލީޑާޝިޕްގައި ޖިިންސުގެ ހަމަހަމަކަން ވެސް އޮތް ކަމެވެ. ޕާޓީގެ ޒުވާނުންގެ ކައުންސިލަށް ބާރުތަކެއް ވެސް ދޫކޮށްލާފައި އޮތް ކަމެވެ.\n"މިއީ ހަމައެކަނި ވާހަކަތަކެއް ދައްކައިގެން ވެސް ކުރެވޭ ކަންކަމެއް ނޫން، އެހެންވެ އަޅުގަނޑުމެން ވާނީ އަޅުގަނޑުމެންގެ އަސާސީ ގަވާއިދުގައި ވެސް މި ފަލްސަފާތައް ހިމަނާފައި، އަޅުގަނޑުމެންގެ މި އޮތީ ރިފޯމް އެޖެންޑާއެއް، އިސްލާހީ ހަރަކާތެއް،" ފާރިސް ވިދާޅުވުވިއެވެ.\nއެމްއާރުއެމްގެ ސިޔާސީ ފަލްސަފާއަކީ މިހާރު ހިނގަމުން މިދާ ސިޔާސީ ސަގާފަތާއި އޭގެ އާދަކާދަތައް ބަދަލު ކުރުމެވެ. އެ ކަންކަމަށް ރައްޔިތުން ހޭލުންތެރި ކުރުމެވެ. މި ޑިމޮކްރަސީގައި ރައްޔިތުންނަށް ލިބިފައިވާ ބާރު އެ ރައްޔިތުންނަށް ކިޔައިދިނުމެވެ. ފާރިސް ދެކެވަޑައިގަންނަވާ ގޮތުގައި، ޑިމޮކްރަސީ އިންގިލާބު ރައްޔިތުންނާ ހަމައަށް މި އައީ އޭގެ ބޭނުން ރައްޔިތުންނަށް ރަނގަޅު ސާފުކޮށްނުދީއެވެ.\n"އަޅުގަނޑުމެންގެ މަސައްކަތަކީ ރައްޔިތުންނަށް މިވާ ކަންކަން ވިސްނައިދިނުން، އަޅުގަނޑުމެން ރަށްރަށަށް ދަތުރުކޮށްގެން ރައްޔިތުންގެ ކައިރިއަށް ގޮސްގެން ރައްޔިތުންނަށް ވިސްނައިދޭނަން، އެހެންވިޔަސް މިއީ ވަގުތު ނަގާނެ ކަމެއް، އަޅުގަނޑުމެން މި ތިބީ އެ ދިގު މުއްދަތު ނަގައިގެން ވެސް މި ކަން ކުރަން، އަޅުގަނޑުމެންނަށް ފުރަތަމަ މުހިއްމީ މި ކަންތައްތައް،" ފާރިސް ވިދާޅުވިއެވެ.\nފާރިސް މި ދައްކަވަނީ އެހެން އެއްވެސް ސިޔާސީ ލީޑަރަކު ހަމަ ނުދައްކަވާ ވާހަކަތަކެވެ. ދެން އޮތީ އެ ފަލްސަފާ ތަންފީޒު ކުރައްވާނެ ކަން ރައްޔިތުންނަށް އޭގެ ޔަގީންކަން ދެއްވުމެވެ.\nއެމްޑީޕީގެ ކެންޑިޑޭޓަށް ތާއީދުނުކޮށް އެމްއާރުއެމްއިން ސަރުކާރަށް ފާޑުކިޔައިފި\nއަވައްޓެރި ގައުމުތަކާމެދު ނަފްރަތު ނުއުފައްދަން އެމްއާރުއެމް އިން ގޮވާލައިފި\nނޮވެމްބަރު 27, 2021 10:07\nޢަސާސީ ގަވާއިދު އެއީ ބަދަލު ކުރެވޭ އެއްޗެއް.\nނޮވެމްބަރު 27, 2021 10:17\nވަރަށް ފުރިހަމަ އިލްމީ ދިރާސާ ވާހަކަތަކެއް ފިކުރު ދަމަހަށްޓަށް ރަގަޅުނުބަޔަށް ނުބައި ރަގަޅަށް ބަދަލުކޮށް ހައްގު ނުހައްގަށް ބަދަލު ކުރުމަކީ ސަގާފަތަކަށްވަނީ ވެފައެވެ. މިއީ ހަމަ ބުއްދީން ވިސްނަށްޖެހޭކަމެއް.\nނޮވެމްބަރު 28, 2021 11:59\nއަމިއްލަ އެދުންބޮޑުވީ ބޭނުންވި ނައިބުރައީސްކަން އެކަން ނުދިނީމާ ފާޑުފާޑުގެ ވާހަކަތައްދެއްކީ\nނޮވެމްބަރު 27, 2021 10:18\nމީނާގެ ފަތިފުށް މާކަ ތާހިރެއްނޫން! މީނާ މިއީ ރައިސް ޔާމީންގެ ސަރުކާރު ވައްޓާލަން ބޭރުގެ ބައެއް ފަރާތްތަކާ ގުޅިގެން އޭރު ދުއްޕާންކުރި އިސް އެއްމޭސްތިރި! މީނާ މިއީ ރާއްޖެއަށް އޭރު ދަތިކުރަން އިންޑިޔާއަށާ އެކި ތަންތަނަށް ލިޔެގެން އުޅުނު ފަރާތް! މީނާ ލިޔެ ފޮނުވާފައިވާ ސިޓީއެއް ދުށިން!! ވެރިކަން ވައްޓަން ގައުމުގެ ރައްޔިތުން ބަނޑަށް ޖައްސަން ގޮވާލުމަކީ ވަރަށް ދަށުދަރަޖައިގެ ކަމެއް!! ކޮބާ ވެރިކަން ވައްޓަން މެލޭޝިޔާ ހޮޓަލެއްގެތެރޭ ޖާބިރާއެކު ހެދި ފައިސާގެ ޑީލް!! ޖާބިރު ކިޔާތީ އަޑުއިވޭ ވާހަކައެއް މިއީ! ދެން މިވާހަކަތައް ދައްކާ ތަންތަނަށް އަރާ!! ފަސްބައި ތާހިރެއްނޫން މޮޅުވާހަކަ ދައްކަން!! ރައްޔިތުން ނޫޅޭ މިހާރު މައުމޫނިޒަމާ އެއާއިލާއާ ހެދި!! މައުމޫނިޒަމްއޭ މިހާރު މިގައުމު މިއޮތް ހާލަތަށް ވައްޓާލުމުގެ މޭސްތިރިއަކީ!! ދެން ހުރީ ބުރުމާ އޭނަ އެދަނީ އެސްޓީއޯ މެދުވެރިކޮށް ގައުމުގެ ފައިސާކޮޅު ތޮރުފަމުން!! ޖީބު ބޮޑުކުރަމުން!! މުޅީން އަމިއްލަ އެދުމާއިގެން އުޅޭ މީހުން މިއުޅެނީ ރައްޔިތުންނޭ ކިޔައިގެން!! ދެން ހުރީ ޝޭޚެކޭ ކިޔައިގެން އަމިއްލަ އެދުން ހާސިލްކުރަން ރައްޔިތުން ކުރިމައްޗަށް ނިކުމެ މުޅީން ދޮގުހެދި މީހެއް!! މިވަރުގެ މީހުން މިއުޅެނީ!! މިކަންކަން މިހާރު ގިނަ ރައްޔިތުންނަށް އެނގޭ!!\nނޮވެމްބަރު 27, 2021 16:13\nތީ ހުސް ދޮގު ކަލޭމެން އޭނަ ހަތަރެއްފައިގަ ޗޭނު ޖަހައިގެން ކޯޓު އަމުރެއްވެސް ނެތި ދޮޅު އަހަރު ގެންގުޅުނީ ކުޑަ ގޮޅީގަ، އެވެސް ރައްޔިތުން ހޮވާފަހުރި މަޖިލިސް މެންބަރަކަށް ހުއްޓާ\nނޮވެމްބަރު 27, 2021 10:33\nދެން ގޭމް ކުޅެން ގޭގަ އޮވެލާ! ސިޔާސީ ފިލްމު ނިމިފަ ތިޔަހުރީ ދެން ލަލަލާ\nނޮވެމްބަރު 27, 2021 11:00\nފާރިޝްގެ ވާހަކަތަކަކީ އާވާހަކަތަކެއް ނޫން! އެވާހަކަތަކަކީ ރައްޔިތުންގެ ތެރެއިން ހޭލުންތެރި އެތައްބަޔަކު ދައްކައި ފައިވާ ވާހަކަތަކެއް! ނަމަވެސް ހުރިހައި ޕާޓީތައް ގުޅިގެން ގެންގުޅޭ ސިއްރު އެޖެންޑާއެއް އެބައޮތެވެ. އޭގެ މޭސްތިރިއަކީ މައުމޫނެވެ. އެއީ އާދައިގެ ސިކުނޑިތަކަށް ދެނެގަތުން ވަރަށް އުނދަގޫ އެޖެންޑާއެކެވެ. ދުވަސްވެ ތަޖުރިބާ ލިބި ފައިހުރި އެއްވެސް މީހެއްގެ ބަސް ދައުލަތުން ބަލައިގަތުމަކީ އޮއެގެންވާނެ ކަމެއްނޫންކަން އެސިއްރު އެޖެންޑާ ތެރޭގައި ހިމަނާ ފައިވާނެއެވެ. އެކަމަކު މިއީ ދުވަހަކުވެސް މައުމޫނުމެން އެއްބަސް ވާނެ ވާހަކައެއް ނޫނެވެ. އެހެނެއްކަމަކު ވިސްނައި ފިކުރު ހިންގައި އުޅޭމީހުންނަށް މިކަންކަން ދެނެގަނެވޭނެ!\nނޮވެމްބަރު 27, 2021 11:42\nމީނަގެ ފަތިފުން އެއްމެ ރަނގަޅަށް އެނގޭނީ ދިޔާނާ ޔަށް ، ބައްޕާފުޅަށް ހަވާލުކުރަން ދިޔާނާދިން ފައިސާތަކަށް ވީގޮތް ކިޔާދީބަލަ ....\nނޮވެމްބަރު 27, 2021 11:48\nޕާޓީގެ 10000 މީހުން ހަމަ ނުވާނަމަ ލީޑަރައަށްވެ ސިޔާސީ ވާހަކަ ދައްކާނެ ކަމެއްނެތް.\nނޮވެމްބަރު 27, 2021 12:18\nފާރިސް މައުމޫނަށް ފިސާރި ރަގަޅަށް އެނގޭނެ 1978 އަހަރު ފާރިސްގެ ބައްޕަ ވެރިކަމަށް އައިސް ރާއްޖޭގައި ޤާއިމުވެފައި އޮތް ހުރިހާ ރަގަޅު ކަންކަމެއް މުލުން ލުހެލާ ނާސިރަށް ހެއްދެވި ނެހެއްދެވި ގޮވިކަން. ސުކޫލުތައް ހަލާކުކޮށް ކިވައިދޭންތިބި ރަގަޅު ޓީޗަރުންތައް ފޮނުވާލާ ސުކޫލުތަކުން ރަގަޅު ޝަހްސިއްޔަަތުތައް އުފެދިދާނެތީ ބިރުން މުޅިން އެހެން ޒާތަކަށް ތައުލީމުގެ ކަންކަން ރޭވިކަން. ތިމާގެ ދަރި ޑުރަގަށް ދިއުމުން ކޮންމެ އާއިލާއެއްގައި ވެސް ޑުރަޖް ނަގާ މީހަކު ހުންނަންޖެހޭ ގޮތް ހެދި ކަން. ތިމާގެ ކާފަ ދަރި ބަންގާޅީ އަކަށް ވީ މާ މުޅި ގައުމު ބަންގާޅީން ފުރާލިކަން. އެތަށް ބަޔަކަށް އަނިޔާ ކޮށް ވޯޓް ފޮށީގައި ބަނޑު އަޅައިގެން ވޯޓު 100% އިން ވޯޓު ހޯދަމުންދިޔަގޮތް. މިހާރު ވެސް ކޮންމެ ޕާޓީއެއްގައި އެއް ދަރި ބަހައްޓައިގެން ގަންނަ ގަނޑު. ފާރިސް ރަގަޅު ވާނީ ގޭގައި ކުރިން ހުރި ގޮތަށް މަޑުން ހުރިއްޔާ. މިއުޅެނީ 30 އަހަރު ގެ އަސަރު މުޅިގައުމުގައި ހިފައިގެން. ޑްރަގާ، ކަރަޕްޝަނާ މިއީ 30 އަހަރުގެ ހިތި މޭވާކަން ފާރިސް ނުދަންނަނީތަ.\nނޮވެމްބަރު 27, 2021 12:40\nއިސްތިހާރު ފެށުނީ ދެއްތޯ؟\nނޮވެމްބަރު 27, 2021 12:59\nސިޔާސީ ވަފާތެރި ކެހިވެރިން ކުރާހާވެސް ކަމަކީ ސިޔާސީ މާލީ ފައިދާ ހާސިލްކުރަން ޤައުމުތަކުން ބޮޑެތިހާ ލޯން ނަގާފަ ރައްޔިތުން ދަރަނީގަ ޖައްސާ ދޯކާދީ ޤައުމު ބަގުރޫޓް ކުރުން، މީގެ ގިނަ ސިޔާސީންނަކީ ދުނިޔޭގެ ކަންކޮޅުތަކުން ގެދޮރުވެސް ހޯދާއިގެން ތިބޭމީހުން !\nނޮވެމްބަރު 27, 2021 13:03\nއެހެނިހެން ސިޔާސީ ވެރިންނަށް އުފުލަން ނުކެރުނު ކަޅު ދަބަސްވެސް އުފުލި މީހާ ތިކަން ކޮށްފާނެ!\nނޮވެމްބަރު 27, 2021 13:09\nމަޢުމޫންގެ 30 އަހަރު ކޮށްފަހުރި އަނދިރިކަންކަން\nނޮވެމްބަރު 27, 2021 13:10\nރައީސް ޔާމީން ވެރިކަމުގައި އަހަންމިއްޔަތު ދިން ބައެއް ކަންކަން:- އާންމު ފަރުދެއްގެ ހައިސިއްޔަތުން.\n1 ދީނަށް ފުރައްސާރަ ނުކުރެވޭނެ.\n2 ތަފާރު ކުރުންކުޑަކުރަން އެއްބަސް ވާމީހުނާއެކު މަސައްކަތްކުރުން\n3 އިދިކޮޅު ފިކުރުވެސް ހިމެނޭހެން ވެރިކަން ކުރުން\n4 ކުރީ ސަރުކާރުގެ ޕްރޮޖެކްޓެއް ފައިދާވާ ކަމެއް ނަމަ ކުރިޔަށް ގެންދިއުން\n4 ޒުވާނުންނަށް ފުރުސަތުތަށް ފަހިކޮށް ދިނުން\n5 ނުކުޅެދޭ މީހުނަށް ފުރުސަތު ފަހިކޮށްދިނުން\n6 އުމްރާނީ ގޮތުންނާއި އިގްތިސާދު ކުރިއެރުވުން\n7 އެހެން ގައުމުތަކުގެ ކާރިޔަށް އިގްތިސާދީ ނާށިގަނޑު ހިފައިގެން ދާން ނުޖެހޭވަރު ކުރަން ގަދަ އަޅާ މަސައްކަތް ކުރުން\n8 އަދުލު އިންސާފް ގާއިމް ކުރަން ގުރުބާންވުން\nމިހާރުގެ ހާލަތާމެދު އަހަރެން ހިތާމަކުރަން\nނޮވެމްބަރު 30, 2021 06:45\nއަދި ސިޔާސީ ފިކުރު ތަފާތުވާ ކޮންމެ މީހަކު ޖަލަށްލުން ކޯޓް ތަކަށް ނުފޫޒު ފޯރުވުން..އެމްއެމްޕީއާރުސީ ދަވާލުން..ރެހެންދި ފްލެޓްތައް ޕާޓީ ކުދިންނަށް ދިނުން..ކަދުރު ދައިތައެއް އުފެއްދުން..މުލިއާގެ ޕާޓީގެ ކަންކަން ހިންގަން ޚާއްސަ ކުރުން..\nނޮވެމްބަރު 27, 2021 13:12\nނޮވެމްބަރު 27, 2021 13:15\nފާރިސް އަޅެ ކަލޭ’ ޔާމީނު ވެރިކަން ބަދަލުކުރަން ސިއްރުގައި ފައިސާ ބަހައި ބޮޑެތި ޑީލްތަށް ބައްޕާފުޅުގެ ބައިވެރި ވުމާ އެކު ނުކުރާކަމާކަށް ނުވާނެ.. މިހާރު ދަތިކަން އިހުސާސްވާޏް ފެށީމަ ޔާމީނު މީގެ ކުރިން ދެއްކި ވާހަކަތަށް އަސްލަކަށް ބަލައިގެން ބަދަލުކޮށް އަނގަ ހޫޅުވަން ލަދުނުގަނޭބާ؟\nނޮވެމްބަރު 27, 2021 13:30\nކަލޯ ބައްޕައަށް ތިޔަ ތިޔަރީ ކިޔަވައިދީ. އަހަރެމެންނަށް ތީ ފެންމެޓާ......\nނޮވެމްބަރު 27, 2021 13:42\nތިޔަ ލިޔުމުގައި އެވަނީ ވަރަށް ތެދުވާހަކަތަކެއް. ނަމަވެސް ކަމެއް އިސްލާޙްކުރެވޭނީ، އެވާހަކަ ބުނާ މީހާވެސް އަދި އެވާހަކަ ލިޔާ ނޫސްވެސް ތެދުވެރިކަމާއެކު ކަންކަން ކޮށްގެން. ހަމައެކަނި މިނޫހުގަ ލިޔާ ޚަބަރުތަކަށް ކުއްލިއަކަށް މިއައި ބަދަލަށް އެކަނި ވިސްނާލިއަސް ނޫސްވެރިންގެ ހުރި ތެދުވެރިކަންވެސް ވަޒަންކޮށްލެވޭނެއެވެ.\nނޮވެމްބަރު 27, 2021 13:53\nކަލޯ ރިބްރޭންޑްކޮށް އާ ފިލޯސަފީއަކަށް ދެނެއް ދިވެހިންނެއް ނުގުޑާނެއޭ ބަފަޔަށް ދަންނަވާ. ބައްޕަގެ ވެރިކަމުގަ ތައްޔާރުކުރެވުނީ ވ. އަގަލުކުޑަ ގޮތެއް ފޮތެއްނެތް "އިންކުލޫޑިންގ މީ" ބުރީޑެއްގެ ޖީލެކޭވެސް ދަންނަވާތި!\nނޮވެމްބަރު 27, 2021 13:58\nބަލާކަށް ބޭނުމެއްނޫން ތީކާކުގެ ކާކުކަން!.. ތިޕްރޮމޯޓެއް ނުކުރެވޭނެ..\nނޮވެމްބަރު 27, 2021 14:20\nރިސްވަތު ދިނުމަކީ ކޮން ކަހަލަ ނުބައިކަމެއްކަން ދިވެހިންނަ އެގެނީ ކިހާވަރަކައްތަ؟\nނޮވެމްބަރު 27, 2021 14:25\nބޮޑާ ތަކައްބުރު ޔުމްނާ ދައްތަޔަށް ތި ލަވަ ކިޔާދީބަ ފުރަތަމަ\nނޮވެމްބަރު 27, 2021 14:27\n- އެ ޕާޓީއެއްގެ ވެރިން އިންތިޚާބަކުން ބަލި ވެސް ނުވަނީއެވެ. ބަލިވިއްޔާ ގޯހީ އިންތިޚާބު ބާއްވާ ފަރާތެވެ.\n- ތިމަންނަގެ ގްރޫޕުން ބޭރު ބަޔަކު ނަމަ، އެ ބުނާ އެއްޗެއް ނުވާނެ ރަނގަޅެއް، އަނެއް ޕާޓީގައި ގައުމަށް ހެޔޮ އެދޭ ބަޔަކު ނެތް، ދީނަށް އިޚްތިރާމް ކުރާ ބަޔަކު ނެތް،\nމީސާދާ ވަކިމީހަކަށް ޒާތީވެ ހަސަދަވެރިވުމަށް ބުނެފާހުރިކަންކަން ،\nފާރިސްމެންވެސް ޤަބޫލުކުރަނީ ބައްޕާފުޅުވިއްޔާ އެއީ ފޮތުގެ ބޭރުހަންގަނޑޭ ، އެނުވާނޭ ބަދަލެއް ، އެހެންނުވާނެ ،\nޢަދި ވަގުތުނޫހުންވެސް ބުނާގޮތުން ފާރީސް އެކަނި އިސްލަޚީ ވާހަަކަ ދައްކަނީ ، އެކަމަކު އިންތިހާބުގެ ދުވަސްވަރުބަލާބަލަ ، ފަޅާލަފަ ހުންނަކރާ\nނޮވެމްބަރު 27, 2021 15:14\nކަލޯ ބަފާ މައުމޫނުގެ ވާހަކަވެސް ކިޔާލަދޭތި\nމަސްތުގެ ހާލަތުގައި ކާރު ދުއްވަނިކޮށް ލަންޑަންގައި އެކްސިޑެންޓް ވެ ކާރުން ޖެހި މަރުވި މީހާގެ ވާހަކަ ނުވަތަ އެކަން ހިނގަންމެދުވެރިގޮތް ސާފުކޮށް ރައްޔިތުންނަށް އޮޅުންފިލާނެ ޢިބާރާތުން ބަޔާންކޮށް ދެވިދާނެތޯ، މިހެން މިކަން ސާފުކޮށްލަން ބޭނުން ވަނީ މިބާވަތުގެ ވާހަކައެއް ރައްޔިތުން ގެ ތެރޭގައި ދެކެވިފައި ވާތީ، އަދި އެފް.ޕީ.އައި.ޑީ އިން އިލްޔާސް އިބްރާހިމް ވަގަށް ނަގާފައިވާކަމަށް ރިޕޯޓުގައި ބަޔާންކޮށްފައިވާ ފައިސާ ޚަރަދުކޮށްގެން ގަނެފައި ހުރި ބިންތަކުން ކިހާ އާމްދަނީއެއް ލިބެމުން ދޭތޯވެސް ސާފުކޮށްދިނުން ރަގަޅު\nނޮވެމްބަރު 27, 2021 15:16\nމީ ބޭނުން މީހެއްނުން. އަހަރުމެން މިތިބީ 30 އަހަރަށްވެސް ސަލާމް ބުނެފަ.\nނޮވެމްބަރު 27, 2021 15:39\nފާރިސް ނިކުތީމާ ވީގޮތަކީ ޅޮސް ލަކުޑީން އޮޑިއެއް ބަނުމުންވީގޮތް. މާނައަކީ ދިވެހި ސިޔާސަތަށް ތަސައްރަފު ނުފުދުމުން ހައްލު ނުވާ ގެއްލުން ގައުމު ތަހައްމަލު ކުރުން.\nނޮވެމްބަރު 27, 2021 16:46\nފާރިޝްގެ ބައްޕަގެ 30 އަހަރުގެ ވެރިކަމުގައި ކިޔެވެނީވެސް ރައްރަށުގެ ގަދަރުވެރި ފައިސާވެރިންގެ ދަރިންނަށް އާދައިގެ ނިކަމެތިންނަށް އަސާސީ ތައުލިމުން ނިންމަން ޖެހެނީ ވަޒީފާވެސް ދިނީ ހަމަ އެގޮތައް ރައްރަށުން މީހުންނަށް ބިން ދޫކުރީވެސް އެގޮތައް މިގައުމުގައި އެސަގާފަތް އާލާކޮށް ދިރުވީ 30 އަހަރުގެ ވެރިކަމުގައި ދެން ކޮންވާހަކައެއް ދައްކާކަށް\nނޮވެމްބަރު 27, 2021 18:17\nއިސްލާހީ ހަރަކާތް ހިންގަންވީ ދުވަސް ފާއިތުވެ ހިނގައްޖެ. ގައުމަށް މިއަދު ކުރިމަތިވެފައިވާ މުސީބާތްތަކުގެ ޒިންމާގެ ބޮޑުބައެއް ބައްޕާފުޅު ނަންގަވަންޖެހޭނެ. އެއީ ނިޒާމަށް އިސްލާހު ނުގެނެސް ތާއަބަދު ވެރިކަމުގައި ހުންނެވުމަށް އަމާޒު ހިފުމުން. ގާނޫނު އަސާސީ ވެސް އިސްލާހުކުރީ އަތައް ގޮވާ މުޅި ގައުމު ގޮވުމުން. އަދިވެސް އިސްލާހޭ ކިޔާއިރު ޕާޓީގެ ޒައީމަކީ އަދިވެސް ބައްޕާފުޅު ނޫންތޯ\nނޮވެމްބަރު 27, 2021 19:15\nތިކިޔާދިނީ ބަފާ އުޅުނު ގޮތް. ތިހެން އުޅުނު މީހުންނާ އެމީހުންގެ ދަރިން މިހާރު ގުނާކަށް ނުލާ\nކަލޯ ފާޑު ފާޑުގެ އެއްޗެހިކިޔައިގެން ޕްރޮމޯޓް ވެދާނެ ކަމަށް ހީކުރަނީތަ.! ތިޔަ ޕާރޓީއާ ތިޔަ މީހުންގެ އަގެއް ހުރިނަމަ މަޖިލިސް ގޮޑިއެއް ލިބުނީސް . މި ގައުމު ތިޔާ 30 ގެ މަތިން ހަދާނެއް ނެތް. ގައުމު މިއޮތީ ކުދިކުދިވެފަ. އިންތިހާބެއް ކާރިވާން ފެށީމަ ރައްޔިތުން ގުއި ރޯނުގަ ޖައްސަން ނޫޅޭ . ގެކޮޅުގަ މަންޒަރު ބައްލަވަން އިނުން ރަގަޅު.\nނޮވެމްބަރު 28, 2021 08:12\nރައްޔިތުންނަށް ނޭނގޭ އެއްޗެއް ނެތް .... ދައްކާނެ ވާހަކަ ނެތިގެން ކޮންމެ އެއްޗެއް ވެސް ބުނެފާނެ\nނޮވެމްބަރު 28, 2021 09:13\nކުރިކަންތަށް ރަނގަޅު އެކަމަކު އެ ދެއްކި ވާހަކަތަކަކީ އެތަށްބަޔަކު އެތަށްފަހަރަކު ދައްކާފަ ހުރި ވާހަކަތަކެއް....!!!!!!!!!!!!\nރާއްޖޭގެ %95 މީހުންނަށް ޕާޓީތަށް ހިގާގޮތާއި، ސަރުކާރު ފެށޭގޮތް ގޯސްކަން އަދި ދުނިޔޭގެ ނިސްބަތުން އެންމެ އިސްރާފް ބޮޑު ޤަޢުމަކީވެސް މީކަން، މިތަން ހަލާކުކޮށްލީ ޕާޓީނިޒާމް ގެނެސްގެން އެމް.ޑީ. ޕީ ކަން.\nނޮވެމްބަރު 28, 2021 15:37\nކެރިސްމަޓިކް ކަމެއްނެތް މީހެއް. މައުމޫނުގެ ދަރިޔަކައްވިޔަސް ވޯޓެއްނުދޭނެ. ރަސްކަމައް އަރަންވެގެން ޔާމީނާއިދެކޮޅައް ނިކުތީ. ވަރައް ތާހިރުވެފަ ތިއޮތީ ހުރިހާ އެއްޗެއް ގެއްލިފަ.\nނޮވެމްބަރު 29, 2021 16:33\nފާރިސް ތިޔަ ވިދާޅުވާގޮތަށް ނައިބުރައީސްކަން ޔާމީންބޭބެ ނުދިނީ އޭގެ ބަދަލުގައި ބައްޕަ މައުމޫން ޔާމީނުއާއި ދެކޮޅަށް ހަގުރާމައިއުލާންކުރީ މިވެސް އިހަކަށްދުވަހު ހިނގިކަމެއް އަދި މަޖިލިސްތެރެއިން ސަރުކާރު ބަދަލުކުރަން އޭރު ފާރިސް ކުރި މަސައްކަތަކީ ބައްޕާފުޅުގެ ވިސްނުމުން ޔާމީނުގެ ވެރިކަން ބަދަލުކުރުމަށް ހިންގި ޖަރީމާއެއް\nނޮވެމްބަރު 30, 2021 15:03\nކަލޭމެން މީހުނޭ ކިޔާގެން ވާހަކަ ދެއްނުން ތާހިރެއްނޫން\nނޮވެމްބަރު 30, 2021 19:50\nޓުރައިބަލިޒަމްތޯ ނެޕޮޓިޒަމްތޯ ؟\nނޮވެމްބަރު 30, 2021 21:03\nތިންމީހުނާ ފަޅި ހަމަނުވާ ޕާޓީގެ ރިހަ ރައީސް. މޮޅު ބައިސާ ކަނޑަން ނޫޅޭ.\nޑިސެމްބަރު 2, 2021 09:06\nފާރިސް ބުންޏަސް މީ ރަގަޅު ވާހަކަތަކެއް. ގޯހީ ވެރިކަން ހިންގުމުގެ ނިޒާމެއް ނޫން. ޕާޓީތަކެއްވެސް ނޫން. ޕާޓީ ސިސްޓަމް ޕްރެކްޓިސް ކުރާގޮތް ގޯހީ. މީ އެއްވެސް މީހަކަށް ނޭގޭ ކަމެއްވެސް ނޫން. ހިތާމައަކީ މިކަން ރަގަޅު ކުރަން އެއްވެސް މީހަކު ބޭނުން ނުވުން. ވަކިހިސާބަކުން ފާރިސްގެ ވެސް ރާގު ބަދަލުވާނެ. މީހުންގެ ރުހުން ހޯދަން ކިތަންމެ ރީތި ވާހަކަ ދެއްކިޔަސް ކަންތައް ކުރަނީ އެންމެން އެއްގޮތަކަށް.\nޑިސެމްބަރު 2, 2021 11:28\nމައުމޫނު ދަރިއަކަސް އަންނިގެ ދަރިއަކަސް ވަޙީދުގެ ދަރިއަކަސް ނާސިރުގެ ދަރިއަކަސް، އަދި ޞާލިޙުގެ ދަރއަކަސް ރަނގަޅު އެއްޗެއް ބުނެފިއްޔާ އެ ބުނި އެއްޗަކާއި މެދު ހޭލުންތެރިވެ ފިސާރި ވަރުގަދައަށް އެ އެއްޗެއްގައި ހިފަން ބޭނުންވާ ޗޭފުޅަކަށް ހިފޭނެ ދެއްތޯ\nޑިސެމްބަރު 27, 2021 10:28\nވަކި ބައެއްގެ ޕާޓީއަކަށް ނުވާ ނަމަ ފާރިސް ތި ޕާޓީގެ ރައީސަކަށް ވާންވީ ކީވެބާ؟ ތިޔަ ޕާޓީ އިން އެހެން މީހަކު ކުރިމަތި ނުލައޭ ކިޔަމުން ފާރިސް ހޮވީ އެއީ މަވަންތަކަމުގެ ގޮތްގަނޑު. ވަގުތު ނޫހުން ވެސް ފޮނި ވާހަކަ ނުދައްކާ.. ބަފާ ތެޅުނު ވައްތަރަށް ފާރިސް ވެސް ތެޅެން އެއުޅެނީ.. ބަފާ އަށް ޒައީމްކަން ދީފަ އޑީގަ ބަހައްޓައިން ބަފާގެ ވިސްނުމުން ހުރިހާ ކަމެއް ކުރާނެ.\nޑިސެމްބަރު 27, 2021 10:37\nހިޔަޅުވެސް ގަހަށް ނޭރުނީމާ ބުނީ މޭބިސްކަދުރުގައި ލާނީ ހިތިރަހައޭ.


ދަ ގްރާންޑޭ ބަލިކޮށް ގްރީން ސްޓްރީޓްސް ތިންވަނައަށް\nދަ ގްރާންޑޭ އަތުން ގްރީން މޮޅުވީ 2-0 ގެ ނަތީޖާއަކުން\nތާވަލުގެ ތިންވަނައަށް ގްރީން ޖެހިލީ 17 ޕޮއިންޓާއެކު\n4 އޭޕްރިލް 2021 | އާދީއްތަ 23:53\nދަ ގްރާންޑޭ އާއި ގްރީން ބައްދަލުކުރި މެޗުގެ ތެރެއިން: މި މެޗުން ގްރީން މޮޅުވީ 2-0 ން\nދިރާގު ދިވެހި ޕްރިމިއާ ލީގުގައި އާދީއްތަ ދުވަހުގެރޭ ދަ ގްރާންޑޭ ސްޕޯޓްސް ކުލަބު ބަލިކޮށް، ތާވަލުގެ ތިންވަނައަށް ކުލަބު ގްރީން ސްޓްރީޓްސް ޖެހިލައިފިއެވެ.\nޤައުމީ ފުޓުބޯޅަ ދަނޑުގައި ކުޅުނު މެޗުން ގްރީން ސްޓްރީޓްސް މޮޅުވީ 2-0 ގެ ނަތީޖާއަކުންނެވެ.\nމި މެޗުގެ ކުރީކޮޅު ދަ ގްރާންޑޭއިން ހަމަލާތަކެއް އުފެއްދި ނަމަވެސް، އެ ޓީމަށް މައްސަލަތަކެއް ދިމާވީ 13 ވަނަ މިނެޓުގައި އެ ޓީމުގެ ކެޕްޓަން އަޙްމަދު ވިޖްދާނު (ވިޖުއްކޮ) އަށް ސީދާ ރަތް ކާޑެއް ދެއްކުމުންނެވެ. އޭނާއަށް ރަތް ކާޑު ދެއްކީ ގްރީން ސްޓްރީޓްސްގެ އަންޞާރު އިބްރާހީމް (އަންކޮ) އަށް ކުރި ފައުލާ ގުޅިގެންނެވެ.\nއެއާއެކު ދަ ގްރާންޑޭގެ އެއް ކުޅުންތެރިއަކު މަދުވުމުގެ ފައިދާ ގްރީން ސްޓްރީޓްސްއިން ނެގިއިރު، މެޗުގެ 33 ވަނަ މިނެޓުގައި އެ ޓީމުން ވަނީ ލީޑު ނަގާފައެވެ. މި ލަނޑު އެޓީމަށް ކާމިޔާބު ކޮށްދިނީ ހަސަން ނަޒީމް (ޗޯޓު) އެވެ. އަދި އޭގެ ފަހުން ފުރަތަމަ ހާފު ނިމެން މިނެޓަކަށް ވެފައި ވަނިކޮށް ދަ ގްރާންޑޭގެ އަލީ އިފާޒަށްވެސް ރެފުރީ ވަނީ ސީދާ ރަތް ކާޑެއް ދައްކާފައެވެ. އޭނާއަށް ރަތް ކާޑު ދެއްކީ ރެފުރީއާ ހުތުރު ބަހުން މުޢާމަލާތު ކުރި ކަމަށް ނިންމާފައެވެ.\nއެއާއެކު ދެ ކުޅުންތެރިއަކު މަދުކޮށް މި މެޗުގެ ދެވަނަ ހާފު ދަ ގްރާންޑޭއިން ކުޅުނުއިރު، އެ ޓީމުން ލީޑު ފުޅާކޮށްފައިވަނީ މެޗުގެ 79 ވަނަ މިނެޓުގައެވެ. ކެޕްޓަން ރިލްވާން ވަހީދު (ރިލޭ) ގެ އެހީތެރިކަމާއެކު މި ލަނޑު އެޓީމަށް ކާމިޔާބުކޮށްދިނީ ބަދަލު ކުޅުންތެރިއެއްގެ ގޮތުގައި ކުޅެން އެރި މުޙައްމަދު ރިޝްވާނެވެ.\nމި މެޗަށްފަހު ވާހަކަދައްކަމުން ގްރީން ސްޓްރީޓްސްގެ ކޯޗު އަލީ ނިސްތާރު މުޙައްމަދު ބުނީ ދަ ގްރާންޑޭގެ ދެ ކުޅުންތެރިއަކަށް ރަތް ކާޑު ދެއްކުމާއެކު، ގްރީން ސްޓްރީޓްސްގެ ކުޅުންތެރިން މެޗު ފަސޭހަކޮށްލިތަން ފެނިގެންދިޔަ ކަމަށެވެ. އަދި މި މެޗުގައި ގްރީން ސްޓްރީޓްސްއިން އުފެއްދި ހަމަލާތައް ދިފާއުކުރުމުގައި ދަ ގްރާންޑޭގެ ގޯލްކީޕަރު އިޔާން އަބްދުލް އަލީމުގެ ހުށިޔާކަން ނިސްތާރު ވަނީ ފާހަގަކޮށްފައެވެ.\nދަ ގްރާންޑޭގެ ކޯޗު އިސްމާޢީލް މަހަފޫޒް (އިންމަ) ބުނީ މެޗުގައި ކުޅުންތެރިން ދެއްކި ހިތްވަރު ފާހަގަކުރާ ކަމަށާއި، އެގޮތުން އެ ޓީމުގެ ދެ ކުޅުންތެރިއަކަށް ރަތް ކާޑު ދެއްކި ނަމަވެސް، ދަ ގްރާންޑޭއިން ލަނޑު ޖެހުމަށް ގިނަ ފުރުޞަތުތަކެއް ތަނަވަސްކުރި ކަމަށެވެ. އަދި އިފާޒަށް ދެއްކި ރަތް ކާޑާ މެދު ސުވާލު އުފެދޭ ކަމަށާއި، އެގޮތުން ރެފުރީއާ ދިމަލާށް އިފާޒް ހުތުރު ބަހުން މުޢާމަލާތު ނުކުރާ ކަމަށްވެސް އިންމަ ވަނީ ބުނެފައެވެ.\nދަ ގްރާންޑޭ އަތުން ހޯދި މޮޅާއެކު ތާވަލުގެ ތިންވަނައަށް ގްރީން ސްޓްރީޓްސް ޖެހިލީ ކުޅުނު 11 މެޗުން ލިބުނު 17 ޕޮއިންޓާއެކުއެވެ. އަދި ތާވަލުގެ ހަތަރުވަނައަށް ދަ ގްރާންޑޭ ވެއްޓުނުއިރު، އެ ޓީމަށް 11 މެޗުން ލިބިފައިވަނީ 16 ޕޮއިންޓެވެ.\nއެންމެ ފަހުން އަޕްޑޭޓް ކުރީ:6ދުވަަސް ކުރިން\nރިވިއު ކުރީ: އިސްމާޢީލް ޝާހް\nދިރާގު ދިވެހި ޕްރިމިއާ ލީގު ދަ ގްރާންޑޭ ސްޕޯޓްސް ކުލަބު ކުލަބު ގްރީން ސްޓްރީޓްސް\nތިންހާސް އަހަރު ކުރިން މަރުވެފައިވާ ރަސްރަނިންގެ ޕެރޭޑެއް\nޓީސީއާ ދެކޮޅަށް ނުކުންނާނީ ފުރަތަމަ ބުރުގެ ނަތީޖާ ބަދަލުކުރަން: ނިސްތާރު\nވޯޓު ލާފައިވަނީ 17 އިންސައްތަ މީހުން - އީސީ\nދިއްފުށީގައި ވޯޓުލުމަށް ޚާއްސަ ގޮތްތަކެއް\nރައީސް ސާލިހު ވޯޓު ލައްވައިފި، ވީހާވެސް ގިނަ ބަޔަކު ވޯޓު ލުމަށް އިލްތިމާސް ކުރެއްވި\nއޭއެފްސީ ކަޕުގެ ޑްރީމް ޓީމުގައި ދަގަނޑޭ


Miss India ah Aishwarya nuvee mihenve!\nމިސް އިންޑިއާއަށް އައިޝްވާރިޔާ ނުވެ، ޝުޝްމީތާ ވީ މިހެންވެ!\n1994 އަހަރު މިސް އިންޑިއާގެ ތާޖު ހަވާލު ކުރުމުގެ ހަފްލާ.\nޝުޝްމީތާ ސެންއާއި އައިޝްވާރިޔާ ރާއީ ބައްޗަންއަކީ ދުނިޔޭގެ ރީތީގެ ރާނީންނެވެ. ޝުޝްމީތާއަށް 1994 ވަނަ އަހަރު މިސް ޔުނިވާސްގެ ލަގަބު ލިބުނެވެ. އެއީ އިންޑިއާ މީހަކަށް މި ލަގަބު ލިބުނު ފުރަތަމަ ފަހަރު ވެސް މެއެވެ. ހަމަ އެ އަހަރު އައިޝްވާރިޔާއަށް މިސް ވޯލްޑްގެ ލަގަބު ލިބުނެވެ.\nއިންޑިއާގެ މީހަކަށް ފުރަތަމަ ފަހަރަށް މިސް ޔުނިވާސްގެ ލަގަބު ލިބުމުން ޝުޝްމީތާއަށް ގިނަ ބައެއް ތަރުހީބާއި ލޯބި ލިބުނު އެވެ. މި ލަގަބު އޭނާ ލިބުނުތާ މި އަހަރަށް 24 އަހަރުވީ އެވެ.\nމިސް ޔުނިވާސްގެ މުބާރާތައް ދިޔުމުގެ ކުރިން ޝުޝްމީތާ އާއި އައިޝްވާރިޔާ ވާދަކުރީ ހަމަ އެ އަހަރު ޖެނުއަރީގައި ބޭއްވި ފެމިނާ މިސް އިންޑިއާގެ މުބާރާތުގަ އެވެ. އެ މުބާރާތުން ވަނަވަނައަށް ދިޔަ ބައިވެރިން މިސް ވޯލްޑާއި މިސް ޔުނިވާސްގެ މުބާރާތައް ފޮނުވި އެވެ.\nއެ އަހަރުގެ މުބާރާތުން މިސް އިންޑިއާގެ ލަގަބު ލިބުނީ ޝުޝްމީތައަށެވެ. ޝުޝްމީތާއަށް މި ނަސީބު ލައްވާލީ އެ ދެ މީހުނަށް ފަހު ރައުންޑުގައި ކުރި ސުވާލަކަށް ދިން ޖަވާބުގެ ސަބަބުންނެވެ. ދެ މީހުނަށް ކޮށްފައި ވަނީ ތަފާތު ދެ ސުވާލެކެވެ. ގިނަ ބަޔަކު ހީކުރީ މިސް އިންޑިއާގެ ލަގަބު ގެންދާނީ އައިޝްވާރިޔާ ކަމަށެވެ.\nމިސް ޔުނިވާސް މުބާރާތުގައި އައިޝްވާރިޔާ އަދި ޝުޝްމީތާ، 1994 --\nއައިޝްވާރިޔާއާއި ކުރި ސުވާލަކީ، "ފިރިއެއްގެ ހުންނަޖެހޭ ޝަރުތުތަކަށް ބަލާނަމަ، އައިޝްވާރިޔާ ބަލާނީ ދަ ބޯލްޑް އެންޑް ބިއުޓިފުލް ފިލްމުގައި ފިރިއެއްގެ ރޯލު ކުޅޭ ކެރެކްޓާ ރިޖް ފޮރެސްޓާއަށް ހެއްޔެވެ؟ ނޫނީ ސެންޓަ ބާބްރާ ފިލްމުގައި ފިރިއެއްގެ ރޯލު ކުޅޭ ކެރެކްޓާ މޭސޮން ކެޕްވެލްއަށް ހެއްޔެވެ؟"\nޖަވާބުގައި އޭނާ ބުނީ، "މޭސޮން. އެ ދެ މީހުންގެ ވެސް ވަރަށް އެއްގޮތް ކަންތައްތަކެއް ހުރޭ. އެކަމަކު މޭސޮންއަކީ ވަރަށް ހިތްހެޔޮ އަދި މަޖާ މީހެއް. އޭނާއާއި އަހަންނާ ދެ މީހުން ވަރަށް ގުޅޭނެ."\nޝުޝްމީތާއާއި ކުރި ސުވާލަކީ، "އިންޑިއާގެ ފޭރާން ވިޔުމުގެ ތާރީހާއި ބެހޭގޮތުން އެނގެނީ ކޯއްޗެއް؟ އެ ތާރީހާށް ކިހާ ދުވަހެއް ވެދާނެ؟ އަދި އެންމެ ލާހިތްނަވީ ކޮންކަހަލަ ހެދުމެއް؟"\nއޭނާ ދިން ޖަވާބަކީ، "އަހަންނަށް ހީވަނީ އެ ހުރިހާ ކަމެއް ފެށުނީ މަހަތްމާ ގާންދީ ލާ އުޅުނު ފޭރާމާއި ހިސާބުންހެން. އޭގެ ކުރިންވެސް ބޮޑު ތާރީހެއް އެބަ އޮތް އެކަމަކު އެކަމަށް ހާއްސަ ސަމާލުކަމެއް ލިބުނީ އެހިސާބުންހެން ގަބޫލުކުރެވެނީ. އެންމެ ލާހިތްވަނީ އިންޑިއާގެ ސަގާފީ ހެދުންތައް." މި ޖަވާބާއެކު 0.2 އިންސައްތައިގެ ތަފާތަކުން ޝުޝްމީތާ މޮޅުވީ އެވެ.\nއައިޝްވަރްޔާ، އަނިލް އަދި ރާޖްކުމާރްގެ ތަފާތު ފިލްމެއް\nއައިޝްވަރިޔާ އަށް 47 އަހަރު، އަދިވެސް އެހާ ރީތި\nއައިޝްވަރިޔާއަށް މިސް އިންޑިއާގެ ތާޖު ހައްގު: ސުޝްމިތާ\nއައިޝްވަރިޔާ ވެސް އެޑްމިޓްކޮށްފި


Maama Ah Ehee Vumugai Mi Kujjaa Dhuniye Ah Namoonaa Dhahkaifi - Vaguthu\nމާމަ އަށް އެހީވުމުގައި މިކުއްޖާ ދުނިޔެއަށް ނަމޫނާ ދައްކައިފި\nތިމާ ދުނިޔަށް އައުމުގެ އަސްލަކީ ތިމާގެ މައިންބަފައިންނެވެ. އެހެންކަމުން ކޮންމެ ހާލެއްގައިވެސް އެމީހުންނަށް އޯގާތެރިވާން ޖެހޭނެއެވެ. ނަމަވެސް އަދުގެ މުޖުތަމައުން ފެންނަމުން ދަނީ މިއާ ދިމާ އިދިކޮޅެވެ. ކޮންމެ މީހަކުވެސް އެމީހެއްގެ އަމިއްލަ ހާލާއިގެން ސަލާމަތް ނުވެވިގެން އުޅޭ މަންޒަރެވެ. މަައިންބަފައިން ހުސް ބަނޑާ ތިއްބަސް ކަހާތާ ހިރުވާލަނީވެސް އަޅުގަނޑުމެންގެ ތެރެއިން މަދު ބަޔެކެވެ.\nނަމަވެސް ތިރީގައި އެވާ ވީޑިއޯއިން ހާމަވާ ގޮތުގައި މައިންބަފައިންނަށް އަޅާލާ އޯގާތެރިވުމަކީ ވަކި އުމުރަކަށް އޮތް ކަމެއް ނޫނެވެ.\nވީޑިއޯއިން ފެންނަ ގޮތުގައި ތުއްތު ކުއްޖަކު އެހުރީ ޔޯގަޓް ތަށްޓެއް ހިފައިގެން އޭނާގެ ނުކުޅެދުންތެރިކަން ހުންނަ މާމައަށް ކާންދޭށެވެ. އެ ތުއްތު ކުއްޖާއަށް އެ ކުއްޖާއަށް މައިންބަފައިންގެ އާދޭހުގެ އަޑު އިވޭ އިރު އަޅުގަނޑުމެން ތަސައްރަފް ފުދިފައިތިބި މީހުންނަށް އެ އަޑު ނީވެންވީ ކީއްވެހެއްޔެވެ؟\nމައިންބަފައިންނަށް އޯގާތެރިވުމަކީ ވާޖިބެކެވެ. އެއީ ވަކި އުމުރަކަށް އޮތް ކަމެއް ނޫނެވެ. އަދި ތިމާގެ މައިންބަފައިން ތިމާއާއި ދިމާއަށް ކިތަންމެ އެެއްޗެއްސެއް ކިޔަސް އަދި ކިތަންމެ ގޯސްކޮށް ތިމާ އާއި މެދު ކަންތަށް ކުރިޔަސް މާތް ﷲ އަށް އުރެދުމަށް އަމުރު ނުކުރާ ހިނދެއްގައި އެމީހުންގެ ކުރިމަތީގައި މަޑުމައިތިރިވެ އެމީހުންނަށް ކިޔަމަންތެރިވާން ޖެހޭނެއެވެ.\nއޭޕްރީލް 12, 2018 13:14


Vettunu boat in maruvi meehunge therey gai Nepal ge 13 doctorun! – adduLIVE\nވެއްޓުނު ބޯޓުން 13 ޑޮކްޓަރަކު މަރުވި\n0 Mar 13, 2018, 09:08 ލިޔުނީ އަލީ ހުޒާމް\nކަތަމަންޑޫގެ ޓްރިބުވަން އިންޓަނޭޝަަލް އެއާޕޯޓު (ޓީއައިއޭ)ގައި ޖައްސަން ދަނިކޮށް ވެއްޓުނު ބަންގުލަދޭޝްގެ ޔޫއެސް-ބަންގްލާ އެއާލައިންގެ ފްލައިޓުން ދަތުރުކުރި 50 މީހަކު މަރުވެފައިވާ ކަމަށާއި އޭގެ ތެރޭގައި ނޭޕާލުގެ 13 ޑޮކްޓަރަކު ހިމެނޭކަމަށް އެގައުމުގެ ކަމާއި ބެހޭ ފަރާތްތަކުން ބުނެފިއެވެ.\n71 މީހުން ދަތުރުކުރި މި ބޯޓު ވެއްޓިފައިވަނީ ޖައްސަން އުޅުމުގެ ތެރޭގައި ހިނގި ހާދިސާއެއްގައި ބޯޓު ނުޖެއްސި އެއާޕޯޓް ކައިރީ އޮތް ފުޓްބޯޅަ ދަނޑަކަށެވެ.\nބަންގްލަދޭޝްގެ "ޑާކާ ޓްރައިބިއުން" ބުނެފައިވާ ގޮތުގައި ބޯޓު ވެއްޓުނު ހާދިސާގައި މަރުވެފައިވަނީ ބަންގްލަޑޭޝްގެ ޖަލާލްއާބާދުގެ މެޑިކަލް ކޮލެޖެއް ކަމަށްވާ ރާގިބް ރާބިއާ މެޑިކަލް ކޮލެޖުން ކިޔަވައި ނިންމުމަށްފަހު އެނބުރި ގައުމަށް ދިޔަ ޑޮކްޓަރުން ތަކެއް ކަމަށެވެ.\nރާގިބް ރާބިއާ މެޑިކަލް ކޮލެޖްގެ ޕްރިންސިޕަލާއި ހަވާލާދީ ޑާކާ ޓްރައިބިއުން ބުނެފައިވަނީ އެ ކުދިންތައް އަމިއްލަ ގައުމު ނޭޕާލަސް ދިޔައީ ޑޮކްޓަރުކަމުގެ ކޯސް ފުރިހަމަކޮށް، ފައިނަލް ނަތީޖާ ލިބެން ދެ މަހުގެ ބްރޭކެއް ލިބޭތީކަމަށެވެ.\nމިހާދިސާގައި މަރުވެފައިވަނީ 10 އަންހެން ޑޮކްޓަރުންނާއި3ފިރިހެން ޑޮކްޓަރުންނެވެ.\nނޭޕާލްގެ ފުލުހުން ބުނެފައިވަނީ ބޯޓު ވެއްޓުމުގެ ހާދިސާގައި ވަގުތުން 38 މީހަކު މަރުވެފައިވާކަމަށެވެ. އަދި އިތުރު ފަރާތްތައް މަރުވެފައިވަނީ ފަރުވާ ދެމުން ދަނިކޮށްކަމަށެވެ.\nމި ހާދިސާގައި ނޭޕާލްގައި ޑޮކްޓަރުކަން ކިޔަވަމުން ދިޔަ ދިވެހި ޑޮކްޓަރެއް ކަމަށް ޑރ. ރިޒާނާ އަބްދުﷲ އަށް ވަނީ ސީރިއަސް ގެއްލުމެއް ނުލިބި ސަލާމަތްވެފައެވެ.\nރިޒާނާގެ އާއިލާއިން ބުނެފައިވަނީ ރިޒާނާ އަބްދުﷲގެ ހާލު ރަނގަޅުވަމުން އަންނަ ކަމަށާއި މިވަގުތު އޮތީ ޑޮކްޓަރުންގެ އޮބްޒަވޭޝަންގައި ކަމަށެވެ.


ވާށޭ މަށާ އެކީ-7 – Esfiya\nމިޝަލީ އަށް ހުރެވުނީ ރައިހާ ބުނި ޖުމްލަ ޤަބޫލު ނުކުރެވިފައެވެ. އެއް އިރެއްގައި އޭނާ ރައިހާ އާއި ދިމާއަށް ތީރެއްހެން ދޫކޮށްލި ބަސް އަމާޒުން ކަސިޔާރުވެ އެވަނީ މިޝަލީގެ މެޔަށް ހެެރިފައެވެ.\n“އަހަންނަށް ނޭނގި އަހަރެންގެ ޕޭޝަންޓެއް އެހެން މީހަކަށް ލިބެން ވީ ގޮތެއް ނުވިސްނުން. މަޤާމު އޮޅުނީތަ؟” ޗޮކެއް ކަނޑާލަމުން މިޝަލީ ބުންޏެވެ.\n” ގަބޫލު ނުކުރެވެންޏާ މިއޮތީ ފައިލް. ރޭގަ ފާތުމް އަހަންނާ ހަވާލުކުރީ އަހަރެން ބޭނުން ކޭސްތަކެއް ނެގުމަށް. އަހަރެން ކައިލްގެ ކޭސް ވެސް ވާނީ ނަގާފަ.” ރައިހާގެ ވާހަކަ އަޑު އިވުމުން މިޝަލީގެ މޫނު ހުދު ވެގެން ދިޔައެވެ. އޭނާގެ ރޭވުން ކާމިޔާބާ ހަމައަށް ވާސިލްވާން އެހާ ކައިރިވެފައި ވަނިކޮށް މިވީ ކިހިނެއްހެއްޔެވެ؟ މިއީ އެއްވެސް ވަރަކަށް އޭނާ އުންމީދު ކުރިކަމެއް ނޫނެވެ.\nމިޝަލީއަށް ލިބިފައިވާ އެންމެ ބޮޑު ބާރަކީ އޭނާއަކީ ކައިލްގެ ޑޮކްޓަރަށް ވުމެވެ. އޭނާ މަރުކަޒަށް ވަތް އިރު ކައިލް ބެލެހެއްޓުމަށް ހަވާލުވެ ހުރި ޖޫނީ އަކީ މިޝަލީ ހީކުރި ވަރަށްވުރެ “ބޯކާލަން” ފަސޭހަ މީހެކެވެ. ލާރިއަށްޓަކައި އޭނާ ހުރީ ކޮންމެ ކަމެއް ކުރަންވެސް ތައްޔާރަށެވެ.\n” ޔޫ ވޯންޓް ގެޓް އަވޭ ވިތް ދިސް” ރައިހާގެ ބަސްތައް ހަޖަމް ނުކުރެވިފައި ހުރި މިޝަލީ އޭރު ރުޅި އައިސްގެން ގޮސް ތުރުތުރު އަޅަމުން ދިޔައެވެ.\n” އަހަރެން ދިރިހުއްޓަކާ ކައިލް އަށް އެއްވެސް ކަމެއް ވެދިޔަކަ ނުދޭނަން. ޑޮކްޓަރެއްގެ ޒިންމާ ނޭނގޭ މީހަކަށް މިފަދަ ތަނެއްގައި މަސައްކަތް ކުރުން ހައްޤެއްވެސް ނޫން. އައި ނޯ ވަޓް ޔޫ ޑިޑް މިޝަލީ” މިޝަލީގެ އަތުން ދޫކޮށްލުމަށްފަހު ރައިހާ ފަސްދީ ހިނގައިގަތެވެ.\nރައިހާ ހިނގައި ގަތުމުންވެސް މިޝަލީ އަށް ހުރެވުނީ ގަބުވެފައެވެ. ރައިހާ އެބުނަނީ އޭނާ ކޮންކަމެއް ކުރިކަން އިނގޭ ވާހަކައެއް ހެއްޔެވެ؟ އެ ސުވާލާއެކު މިޝަލީގެ ހަމަޖެހުން ގެއްލިގެން ދިޔައެވެ.\nދުވަސް ފެށިގެން ދިޔައީ ރައިހާ އަށް ނުހަނު ބުރަ ދުވަހެއްގެ ގޮތުގައެވެ. ބަލިމީހުންގެ ޓެސްޓުތައް ރިވިއު ކުރުމުގެ ގޮތުން ގިނަ ފަރާތްތަކުގެ ސިކުނޑީގެ ތަފާތު ސްކޭންތައް ކުރެވިގެން ދިޔައެވެ. ނޭވާލާނެ ވަގުތުވެސް ރައިހާ އަށް ލިބުނީ މެންދުރު ވީ ފަހުންނެވެ.\nކެއުމަށް އިންސާފުކުރަން ކެންޓީނަށް ދާން އުޅުނު ރައިހާ އަށް ކައިލްގެ ކޮޓަރިއަށް ވަންނަންދިޔަ ނަރުސް ކުއްޖާ ފެނުނެވެ. އޭރު އޭނާ ޓްރޭއެއް ހިފައިގެން ހުރުމުން އެދަނީ ކައިލް އަށް ކެއުން ހިފައިގެން ކަން ރައިހާ ދެނެގަތެވެ. މިސްރާބު ބަދަލުކޮށްލަމުން ރައިހާ ހިނގައިގަތީ ނަރުސްކުއްޖާއާއި ދިމާއަށެވެ.\n“ސިސްޓަރ ގެނޭ އަހަރެން މިއަދު ކައިލް އަށް ކެއުން ގެންގޮސްދޭނީ.” ނަރުސްކުއްޖާ އަށް ހިނިތުން ވެލަމުން ރައިހާ ބުންޏެވެ. ފުރަތަމަ އޭނާގެ މޫނު މައްޗަށް ވެރިވީ ހައިރާން ކަމެވެ. ނަމަވެސް ކައިލް ބައްލަވާ ޑޮކްޓަރު ބަދަލުވީކަމަށް ރައިހާ ބުނުމުން ހިނިތުން ވެލަމުން ރައިހާއާ ޓްރޭ ހަވާލު ކުރުމަށްފަހު އެތަނުން އޭނާ ދިޔައެވެ.\nނަރުސްކުއްޖާ ދިޔަތަން ބަލަން ހުރުމަށްފަހު ރައިހާ ކޮޓަރީގެ ދޮރު ހުޅުވާލިއެވެ. އެތެރެއަށް ވަދެ ވުމާއެކު އެނދުގައި އިން ކައިލް އޭނާގެ ލޮލުގައި އަޅައިގަތެވެ. އޭރު ކައިލް އިނީ އެނދުގައި ދެފައި ކުރުކޮށްލައިގެން ފާރުގަައި ބުރަކަށި ޖައްސާލައިގެން ނެވެ. ސީލިންގަށް ނަޒަރު ހުއްޓާލައިގެން އިން ކައިލް ބަލައިލީ މީހަކު ކޮޓަރިއަށް ވަތްހެން ހީވުމުންނެވެ.\nޓްރޭ އަތަށް ލައިގެން ކޮޓަރިއަށް ވަތް ރައިހާ ފެނުމުން ކައިލް އަށް ލިބުނީ ހައިރާން ކަމެކެވެ. ކޮޓަރީގެ އެއްފަރާތުގައި ހުރި މޭޒުގައި ރައިހާ ޓްރޭ ބެހެއްޓި އިރުވެސް ކައިލް އަށް ހުރެވުނީ ފާޑަކަށް ރައިހާ އަށް ބަލާށެވެ.\nމޭޒުކައިރީ ހުރި ގޮނޑި ދަމާލަމުން އެތަނަށް އައުމަށް ބޮލުގެ އިށާރާތުން ރައިހާ އެދުނެވެ. މަޑު ފިޔަވަޅުތަކެއްގައި އައިސް ގޮނޑީގައި އިށީނުމުން ރައިހާ ރީތި ހިނިތުން ވުމެއް ކައިލް އަށް ރައްދު ކުރިއެވެ. އެތަން ފެނި ކައިލް އަވަސް އަވަހަށް އިސްޖަހާލިއެވެ. ކައިލްގެ ލަދުވެތިކަން ފެނުމުން ރައިހާ ހިނިއަންނަ ގޮތް ވީނަމަވެސް އަވަސް އަވަހަށް އެތެރެ އަށް ހިންދާލިއެވެ.\n“ކާން ފަށަންވީނު” ކާން ނުފަށާ ގިނަ އިރުވުމުން ކައިލްއާ ގާތަށް ޓްރޭ ޖައްސާލަމުން ރައިހާ ބުންޏެވެ.\n“އަހަންނަށް އެކަނިވެސް ކެވޭނެ” ކާން ގެނައުމަށްފަހު ވެސް ރައިހާ ނުގޮސް ހުރުމުން ކައިލް ބުންޏެވެ. ހަޤީޤަތުގައި އެހެން މީހަކު ހުންނަ ތަނެއްގައި އެއްވެސް ކަމެއް ކުރަން އޭނާ ފަސްޖެހެއެވެ. އެކަނިވެެރި ދިރިއުޅުމަށް އޭނާ ވަނީ އާދަވެފައެވެ. ކައިލްގެ ޖުމްލައާއި އެކު މާހައުލަށް ވެެރިވީ ރައިހާގެ މަޑު ހުނުމުގެ އަޑެވެ.\n“އިނގެޔޭ ކައިލް އަށް އެކަނި ކެވޭނެކަން. އެކަމް ކައިލްގެ ސައިކޮލޮޖިސްޓް ޖެހޭނެ އެންނު ކައިލް ކުރާ ހުރިހާ ކަމެއް މޮނިޓަރ ކުރަން.” ރައިހާގެ ވާހަކައާއި އެކު ކައިލްގެ މޫނުމައްޗަށް ވެރިވީ ހައިރާން ކަމެވެ.\n” ޔެސް. މިހާރު ކައިލް ގެ ތެރެޕިސްޓަކީ މިއީ. ކިހިނެއްވީ؟ ޑޮކްޓަރަކަށް ނުވީމަ ކަމުނުދިޔައީތަ؟” ކައިލްގެ މޫނުމަތިން ހައިރާންކަން ފެނުމުން މަޖަލަކަށް ރައިހާ ބުންޏެވެ. ރައިހާގެ ވާހަކަ އަށް އެއްޗެއް ނުބުނެ ކައިލް ކާންފެށިއެވެ.\n” މިއަދު ހަވީރު ވާނެ ކޮންމެވެސް ކުޅިވަރެއްގައި ބައިވެރިވަން.” ހަވީރު ގަޑީގައި ކައިލް އެކަނި އިންނަތަން ސިފަވުމުން ރައިހާ ބުންޏެވެ.\n” އަހަރެން ނުވެ ކުޅޭހިތެއް” ކައިލްގެ އަޑުން އެކަމާ ގަޔާނުވާކަން ހާމަވެއެވެ. ރައިހާ އަށް އެއީ މާކުރިންވެސް ވެދާނެ ގޮތެއްކަން ލަފާކޮށްލެވުނެވެ. މޫޑް ޑިސްއޯޑަރސް ހުންނަ މީހުން ކަންކަމަށް ދޭ ޝައުގުވެރިކަން އާދައިގެ މީހުންނަށް ވުރެ ކުޑަ ވާނެއެވެ.\n” ދެން އެހެންވިއްޔާ ކައިލް ކުރާ ހިތްވަނީ ކޮންކަމެއް؟” ރައިހާގެ ސުވާލާއެކު ކައިލްއަށް ރައިހާގެ މޫނަށް ބަލާލެވުނީ ތަފާތު ނަޒަރަކުންނެވެ. އޭނާގެ ކުރިމަތީގައި މިއިން އަންހެން ކުއްޖާގެ ލޮލުން ކޮންމެވެސް ކަމެއް ދެނެގަންނަން މަސައްކަތް ކުރާފަދައެވެ. މަރުކަޒުގައި އޭނާ ހޭދަކުރި 11 އަހަރު ތެރޭ އެތަކެއް ޑޮކްޓަރުންނާއި ތެރަޕިސްޓުންނާއި ދިމާވެއްޖެއެވެ. އެކަމަކު އެ ސުވާލު އޭނާއާ މީހަކު އެ އަމާޒުކުރީ އަލަށެވެ. ކުރިން މުޅިންވެސް ކުޅި ވަރާ ގަޔާނުވާ ވާހަކަ ކައިލް ބުނުމުން އެހެން މީހުން ބަލަނީ އެކި ކުޅިވަރުތައް ކައިލް އަށް ކިޔައިދީ އެއިން ކަމަކާ ޝައުޤުވެެރިކުރެވޭތޯއެވެ.\nކެއުން ހުއްޓާލާފައި ކައިލް އިސްޖަހައިގެން އިނުމުން ރައިހާ މާޔޫސްވިއެވެ. އޭނާ އަށް ސުވާލުތައް މިއަމާޒު ކުރެވެނީ ނުބައި ގަޑިއެއްގަައި ކަމުގައި ހިތް ބުނަމުންދިޔައެވެ. ހަޤީޤަތުގައި ރައިހާގެ ބޭނުމަކީ ކައިލް ގަޔާވާ އެއްވެސް ކަމެއް ހުރިތޯ ބެލުމެވެ. އެފަދަ ކިތަންމެ ކުޑަކަމެއް އިނގުނަސް އެއީ ކައިލްގެ ބަލި ހާލަތު ރަނގަޅު ކުރުމަށް ވަރަށް ބޮޑު ދައުރެއް އަދާ ކުރާނެކަމެކެވެ.\n“ސޮރީ ކައިލްގެ ކެއުން ހަރާބުކޮށްލެވުނީމަ. މިއީ މިވަގުތައް ނުދައްކާ ވާހަކައެއް ކަމުގައި ހީކޮށްލާ. އިރުކޮޅަކުން ނަރުހެއް ފޮނުވާނަން ޓްރޭ ބަލާ.” ކައިލް އެކަނި ވެލުމަށް ފުރުސަތު ދެމުން ރައިހާ ބޭރަށް ނިކުންނަން ހިނގައިގަތެވެ.\n“ކާއެއްޗެހި ހުސްކުރަން މަސައްކަތް ކުރައްޗޭ” ދޮރާއި ދިމާއަށް ހިނގައިގަތްފައިވެސް އެނބުރި ކައިލް އަށް ރައިހާ ބުންޏެވެ. ގިނަ ނަފްސާނީ ބަލިތަކަކީ ކެއުމާ ދުރުހެލިކޮށްލާ ބަލިތަކެއް ކަމުން ރައިހާ ބޭނުންވީ އެއިން ކޮންމެ ކަމެއްގައި ވެސް ކައިލް އަށް ހިތްވަރު ދިނުމަށެވެ.\n“ކުރެހުން…” ދޮރުގެ ތަޅުގައ ހިފަން ރައިހާ އުފުލާލި އަތް ތިރިކޮށްލަން ޖެހުނީ ކައިލް ވާހަކަ ދެއްކުމުންނެވެ.\n“އަހަރެން ކުރާހިތްވާ ކަމަކީ ކުރެހުން” ސުވާލުގެ ނަޒަރަކުން ރައިހާ ބަަލަން ހުރުމުން ކައިލް އިތުރަށް ބުންޏެވެ.\nރައިހާއަށް ހުރެވުނީ ޤަބޫލުކުރަން ދަތިވެފައި ކައިލް އަށް ބަލަހައްޓައިގެންނެވެ. އޭރު އެ ތުންފަތުގައި ވަނީ މާނަވީ ހިނިތުންވުމެކެވެ. މިހާ އަވަހަށް ކައިލްގެ ފަރާތުން ކުރިއެރުމެއް ލިބުނީތީ އޭނާ ހުރީ ނުހަނު ހިތްހަމަޖެހިފައެވެ.\n“ޝުކުރިއްޔާ އަހަންނާ ތިކަން ހިއްސާކުރީތީ. އިރާދަ ކުރެއްވިއްޔާ ކައިލް ކުރާހިތްވާކަމެއް ކައިލް އަށް ކުރެވޭނެ ގޮތް އަހަރެން ހަދައިދޭނަން.”\nކެބިންގެ ތެރޭގައި ދެކޮޅަށް ހިނގާލަ ހިނގާލަ ހުރި މިޝަލީ އިރު އިރުކޮޅާ ފޯނަށް ބަލައިލައެވެ. ހީވާގޮތުން ކޮންމެވެސް މީހެއްގެ ފޯނު ކޯލަކަށް އިންތިޒާރު ކުރަނީއެވެ. އޭރު މިޝަލީގެ މޫނުމަތިން ހާސްކަމާއި ރުޅިވެރިކަން ފާޅުވަމުންދިޔައެވެ.\nކުއްލިއަކަށް ފޯނު ރިންގް ވާން ފެށުމުން އަވަސް އަވަހަށް ފޯނު ނެގުމަށްފަހު ކަންފަތުގައި ޖަައްސާލިއެވެ. އޭނާގެ ހަރަކާތްތަކުންވެސް ކެތްތެރިކަން ކުޑަވެފައި ހުރިކަންހާމަވެއެވެ.\n” ހެލޯ އާންޓް. އަހަރެމެންގެ ޕްލޭން އެއްކޮށް ފެއިލްވެއްޖެ. މިތަނަށް އަލަށް ޖޮއިން ވި ފާޑެއްގެ ސައިކޮލޮޖިސްޓެއް. ހިތުން މާ މޮޅުމީހެކޯ. ޝީ ސްޓޯލް ކައިލް ފްރޮމް މީިިި. އައި ސްވެއާ. ދެޓް ބިޗް އިޒް ގޮނަ ޑައި ފްރޮމް މައި ހޭންޑްސް.” މިޝަލީގެ ރުޅިގަނޑު ހީފަނީ ފަޅައިގެން ދާން އުޅޭހެންނެވެ.\n“ވީ ހޭވް ޓު ޑޫ ސަމްތިންގް. އެހެންނޫނީ އަހަރެމެން ކުރި ހުރިހާ ކަމެއް ފަޅާއަރާނެ. އޭނަ މިހާރު އެދަނީ ކައިލްގެ ކޭސް ރިވިއު ކުރަމުން. އަދި އެއުޅޭ ޖޫނީވެސް އަހަރެންގެ ބޮލުގަ އެބަ ކޮށާ ރުފިޔާ ކޮބާހޭ ކިޔާފަ. ވަަރަށް ގިނަ ދުވަސްވެއްޖެ އޭނަ އެވޮއިޑް ކުރާތާވެސް. މިވަރުން އަހަރެން ބޯ ފަޅައިގެން ދާނީ. އަހަރެން ބޭނުން އަވަހަށް މިކަން ވަކި ކޮޅެއްގަ ޖައްސަން.”\nމިޝަލީގެ ވާހަކަތައް ނިމުމުން އެކޮޅުން ވާހަކަތަކެއް ދައްކަމުން ދިޔައެވެ. އެޔާއެކު މިޝަލީގެ ތުންފަތުގައި ދުވެލީ ވިހަ ހިނިތުންވުމެކެވެ.\nHellow readers. Here is the 7th part of Vaashey mashaa Eky. Hope you all will like this part too.. Feel free to tell me your opinions about the story. Haveanice day😊❤\nIn sha Allah tommorow Tweety. Happy to see ur comment again.B safe dear😊❤\nMasha Allah this part is soooooo nice 😍


Ganoonee column: Meehunaa mudhaa balaa faas kurumugai Customs ah libigenvaa baaruthakakee koba?\nރާއްޖެއިން ބޭރަށް ފުރާމީހުންނާއި، ރާއްޖެއަށް އަންނަ މީހުންނާއި، ކަސްޓަމްސްގެ ކޮންޓްރޯލްގައިވާ އުޅަނދުފަހަރުގައި ތިބޭ މީހުންނާއި، އެފަދަ އުޅަނދުފަހަރަށް އަރާ ފައިބާ މީހުންނާއި، އެކިއެކި ބޭނުންތަކުގައި ކަސްޓަމްސްގެ ސަރަޙައްދުތަކަށް ވަދެނުކުމެވޭ މީހުންނާ އަދި ކަސްޓަމްސްގެ ސަރަޙައްދުގައި ހުންނަ ތަކެތި ވަކި ޙާލަތްތަކެއްގައި ބަލާފާސްކުރުމުގެ އިޚްތިޔާރު، މޯލްޑިވްސް ކަސްޓަމްސް ސަރވިސް އަށް ލިބިގެންވެއެވެ.\nމީހުންނާ މުދާ ބަލާފާސްކުރެވޭ ޙާލަތްތައް\nއަންނަނިވި ޙާލަތްތަކުގައި، މީހުންނާއި ތަކެތި ބަލާފާސްކުރުމުގެ ބާރު ކަސްޓަމްސް އަށް ލިބިގެންވެއެވެ. އެގޮތުން އެއް ޙާލަތަކީ، މަތީގައި ދެންނެވިފައިވާ މީހުން ކަސްޓަމްސްގެ ޤާނޫނާއި ޤަވައިދަށް ޢަމަލުކުރޭތޯ ބެލުމަށާއި، އެއިން މީހަކު ޤާނޫނާ ޤަވައިދާ ޚިލާފު ޢަމަލެއް ކޮށްފާނެކަމަށް ނުވަތަ ކުރަންއުޅޭކަމަށް ނުވަތަ ކުރަމުންދާކަމަށް ނުވަތަ ކޮށްފާނެކަމަށް ކަސްޓަމްސް އަށް ފެނުމެވެ. ހަމައެހެންމެ، ކަސްޓަމްސްގެ މައްޗަށް ޤާނޫނުން މަތިކޮށްފައިވާ މަސްއޫލިއްޔަތު އަދާކުރުމަށް ބަލަންޖެހޭ ބެލުންތައް ބެލުމަށް މީހުންނާއި މުދާ ބަލާފާސްކުރެވިދާނެއެވެ. ހަމައެފަދައިން، ހުއްދަނެތި ރާއްޖެއަށް އެތެރެނުކުރެވޭ މުދަލެއް ނުވަތަ ޑިއުޓީ ދައްކަންޖެހޭ މުދަލެއް ނުވަތަ ރާއްޖެއަށް އެތެރެކުރުން ނުވަތަ ބޭރުކުރުން މަނާ މުދަލެއް ނުވަތަ އެއްޗެއް، ރާއްޖެއިން ފުރާމީހުންނާއި ރާއްޖެއަށް އެތެރެވާ މީހުންނާއި، ކަސްޓަމްސްގެ ކޮންޓްރޯލްގައިވާ އުޅަނދުފަހަރުގައި ތިބޭ މީހުންނާއި، އެފަދަ އުޅަނދުފަހަރަށް އަރާފައިބާ މީހުންނާއި، އެކިއެކި ބޭނުންތަކުގައި ކަސްޓަމްސްގެ ސަރަޙައްދުތަކަށް ވަދެނުކުމެއުޅޭ މީހެއްގެ އަތުގައި ނުވަތަ ހަށިގަނޑުގައި ނުވަތަ އޭނާގެ ބެލުމުގެދަށުގައިވާ އެއްޗެއްގައި ފޮރުވާފައިވާކަމަށް ކަސްޓަމްސް އަށް ޤަބޫލުކުރެވޭނަމަވެސް، ބަލާފާސްކުރުމުގެ ބާރު ކަސްޓަމްސް އަށް ލިބިގެންވެއެވެ.\nދަތުރުވެރިން ގެންނަ ތަކެތި\nދަތުރުކުރުމުގެ ތެރޭގައި ނުވަތަ ދަތުރެއް ފަށަން އުޅޭއިރު އެހެންފަރާތަކުން އެއްޗެއް ހަވާލުކުރިނަމަވެސް، އެ އެއްޗަކާ ދަތުރުވެރިޔާ ހަވާލުވާންވާނީ އެއީ ކޮންއެއްޗެއްކަން ކަށަވަރުކުރުމަށް ފަހުގައެވެ. އަދި މިފަދައިން ހަވާލުވާ އެއްޗަކީ ޤާނޫނާއި ޚިލާފު އެއްޗެއް ކަމުގައިވާނަމަ، އެ އެއްޗަކާ ހަވާލުވެގެން ކަސްޓަމްސް އަށް އަންނަ މީހަކު އެ އެއްޗެއްގެ ޒިންމާ އުފުލަންޖެހޭނެއެވެ. ރާއްޖެއަށް އެތެރެކުރާ ނުވަތަ ބޭރަށްގެންދާ އެއްޗެއް ބަލާފާސްކުރާއިރު، ބަލާފާސްކުރާނީ އެ އެއްޗެއްގެ ވެރިފަރާތް ނުވަތަ އެ އެއްޗަކާ ހަވާލުވެހުރި ފަރާތެއްގެ ޙާޟިރުގައެވެ. އަދި އެއްޗަކާބެހޭ ފުރިހަމަ މަޢުލޫމާތު، އެ އެއްޗަކާ ހަވާލުވެގެންހުރި ފަރާތަކުން ކަސްޓަމްސް އަށް ކަށަވަރުކޮށްދޭންޖެހެއެވެ. މީގެ އިތުރުން، ބަލާފާސްކުރުމުގައި ކުރެވޭ ސުވާލުތަކަށް ޖަވާބުދާރީވުމާއެކު، ކަސްޓަމްސް އިން ސާފުކުރަން ބޭނުންވާ މަޢުލޫމާތު ސާފުކޮށްދީ، ދެއްކުމަށް އެދެފި އެއްޗެއް ނުވަތަ ލިޔުމެއް ދައްކަންވާނެއެވެ. އަދި މިފަދައިން ނުދެއްކުމަކީ ކުށެކެވެ.\nކަސްޓަމްސް އިން މުދާ ބަލާފާސްކުރުމުގައި ޢަމަލުކުރަންވާނީ އެ އެއްޗަކަށް ވީހާވެސް ގެއްލުން ކުޑަވާނެގޮތެއްގެ މަތިންނެވެ. ކަނޑައެޅިގެން އެއްޗަކަށް ގެއްލުމެއްދިނުމުގެ ނިޔަތުގައި ގެއްލުމެއްދީފިނަމަ އޭގެ ބަދަލު ކަސްޓަމްސް އިން އެފަރާތަކަށް ދޭންޖެހެއެވެ. އަދި މިފަދައިން ބަދަލުގެ ގޮތުގައި ކަސްޓަމްސް އިން ދިނުމަށް ކަނޑައަޅާ މިންވަރާމެދު އެ އެއްޗެއްގެ ވެރިފަރާތުން ހިތްހަމަނުޖެހޭނަމަ، އެމައްސަލަ ކޯޓަށް ހުށަހެޅިދާނެއެވެ. ނަމަވެސް، އެއްޗެއް ހަލާކުކޮށްލައިގެން ބަލާފާސްކުރުމުގެ ތެރޭގައި ޤާނޫނާ ޚިލާފު އެއްޗެއް ފެނިއްޖެނަމަ، ހަލާކުވި އެއްޗެއްގެ ބަދަލު ކަސްޓަމްސް އިން ދޭކަށްނުޖެހޭނެއެވެ.\nހަށިގަނޑާއި ފޭރާމުގެ އެތެރެ ބަލާފާސްކުރުން\nމީހެއްގެ ހަށިގަނޑު ނުވަތަ މީހަކު ލައިގެން ހުންނަ ފޭރާމުގެ އެތެރެއިން ބަލާފާސްކުރަންވާނީ އެކަމަށްޓަކައި ޚާއްޞަކޮށް ކަނޑައަޅާފައިވާ އެކަށީގެންވާ ތަނެއްގައި، އެމީހަކާ އެއް ޖިންސުގެ މީހެކެވެ. މީހެއްގެ ހަށިގަނޑު ނުވަތަ މީހަކު ލައިގެން ހުންނަ ފޭރާމުގެ އެތެރެއިން ބަލާފާސްކުރުމަށް ޚާއްޞަކުރެވިފައިވާ ވަކިތަނެއް ނެތްނަމަ، އެކަމަށް ކަސްޓަމްސް އިން ކަނޑައަޅާފައިވާ އެކަށީގެންވާ ތަނެއްގައި ބަލާފާސްކުރެވިދާނެއެވެ. މިފަދައިން ބަލާފާސްކުރުމަށް ކަނޑައެޅޭ ތަނަކީ، ބަލާފާސްކުރެވޭ މީހާގެ ޙައްޤުތައް ވީހާވެސް ބޮޑަށް ރައްކާތެރިކުރެވޭފަދަ ތަނަކަށް ވާންވާނެއެވެ. އުމުރުން 18 އަހަރުނުފުރޭ ކުއްޖަކު ބަލާފާސްކުރަންވާނީ، އެކުއްޖެއްގެ ބެލެނިވެރިއެއް ނުވަތަ އެކުއްޖަކާ ހަވާލުވެގެންހުރި މީހެއްގެ ހާޟިރުގައެވެ. އެފަދަ ފަރާތެއް ނެތްނަމަ، ކުޑަކުދިންގެ ޙައްޤުތައް ރައްކާތެރިކުރުމަށް މަސައްކަތްކުރާ ދައުލަތުގެ ފަންނީ މީހެއްގެ ހާޟިރުގައެވެ.\nބަލާފާސްކުރެވޭ މީހަކަށް ގަސްދުގައި އެއްވެސް އަނިޔާއެއްކޮށްގެން ނުވާނެއެވެ. ނަމަވެސް، ކަސްޓަމްސް އިން ބަލަންޖެހޭ ބެލުންތަކަށް އިޢުތިރާޟްކުރާ މީހުންގެ ހަށިގަނޑާއި ފޮށިތަންމަތި އެކަށީގެންވާ ބާރުގެ ބޭނުންކޮށްގެން ބަލާފާސްކުރުމުގައި، ގަސްދަކާނުލާ ބަލާފާސްކުރެވޭމީހާއަށް ލިބޭ އަނިޔާއަށް ކަސްޓަމްސް އިން ޒިންމާއެއްނުވާނެއެވެ. ޤާނޫނާއި ޚިލާފު އެއްޗެއް، މީހެއްގެ އެތެރެހަށީގައި ނުވަތަ ހަށިގަނޑުގެ ބައެއްގެ ތެރޭގައި ފޮރުވާފައިވާކަމަށް ޝައްކުކުރެވޭނަމަ، އެގުނަވަނެއް ބަލާފާސްކުރަންވާނީ ރާއްޖޭގައި ޞިއްޙީ ފަރުވާދިނުމަށް ސަރުކާރުގެ ކަމާބެހޭ ފަރާތުން ހުއްދަދީފައިވާ މީހެކެވެ.\nބަލާފާސްކުރުމަކީ ކަސްޓަމްސް އަށް ލިބިގެންވާ ބާރެއްކަމުން، ބަލާފާސްކުރުމަށް ކަސްޓަމްސް އިން ނިންމައިފިނަމަ އެންމެ ބުއްދިވެރިގޮތަކީ، އެކަމަށް އެއްބާރުލުން ދިނުމެވެ. ބަލާފާސްކުރުމަށް ކަސްޓަމްސް އަށް ލިބިގެންވާ ބާރާއި އިޚްތިޔާރު ބޭނުންކުރުމުގައިވެސް، އިންސާފުވެރިކޮށް ޢަމަލުކުރުމަކީ މުހިއްމުކަމެކެވެ.


Aa Rufiyaa engeytha? dhaskuran jehey!\nއާ ރުފިޔާ އެނގޭތަ؟ ދަސްކުރަން ޖެހޭ!\nވަގު ނޫޓު ހެދުމުގެ ފުރުސަތު ކުޑަ\nގިނަ ބަޔަކަށް ނޫޓުގެ ސިފަތަކެއް ނޭނގެ\nފައްސަތޭކަ ރުފިޔާގެ ރަންދިހަ ފަހެއްގެ ޕޮޓޯ ކޮޕީ ނޫޓު (ކ) ގައި: ޔޫވީ ލައިޓަށް ލުމުން ސައްހަ ނޫޓު ދިއްލިފައި.--އަވަސް ފޮޓޯ: މުހައްމަދު އަފްރާހު\nރާއްޖޭގެ އާ ރުފިޔާ ޗާޕުކުރީ އިނގިރޭސިވިލާތުގެ "ޑިލަރޫ" ކުންފުނިންނެވެ. އެ ކުންފުނީގެ ތައާރަފަށް ދާނަމަ އެންމެ ކުރުކޮށް ބުނެވޭނީ ޕައުންޑްވެސް ޗާޕުކުރަނީ އެ ކުންފުނިންނެވެ. އަދި "ރަންދިހަ ފަހެއް" ގެ ނޫޓު ޗާޕުކޮށްފައިވަނީ ޕޮލިމާ ކަރުދާހުގަ އެވެ. އެހެންކަމުން ނޫޓުގެ ކޮލިޓީއާމެދު، ޝައްކެއްނެތެވެ. ފެންވަރު ރަނގަޅެވެ. ނަމަވެސް އާ ނޫޓު އަހަރެމެންނަށް އެނގިފައިވާ ވަރާމެދު މިވަނީ ސުވާލު އުފެދިފަ އެވެ. އާ ނޫޓުގައި ހުރި މުހިންމު ސިފަތައް އެނގޭ ހެއްޔެވެ؟\n"ނޭނގެ، އާ ނޫޓެއް ނެރުނުކަން އެނގެނީ. މީގައި ހުރި ސެކިއުރިޓީ ކަންތައްތަކެއް ނޭނގެ،" ސޯސަން މަގުގައި ހުރި ކުޑަ ފިހާރައެއްގެ ސޭޓަކު ބުންޏެވެ.\n"ރަންދިހަ ފަހެއް" ގެ އާ ނޫޓުގެ ބޭނުންކުރަން ފަށާފައިވާއިރު މި ނޫޓުގައި ހުރި މުހިންމު ސެކިއުރިޓީ ސިފަތައް އާއްމުން މިވަނީ ދަސްކުރަން ޖެހިފަ އެވެ. ހާއްސަކޮށް ވިޔަފާރިވެރިން މިކަމަށް ހޭލުންތެރިވާން ޖެހެ އެވެ. މިކަން ވަނީ ނޫޓު ޗާޕުކުރި އިނގިރޭސިވިލާތުގެ "ޑިލާރޫ" ކުންފުނިން ވެސް ފާހަގަކޮށްފަ އެވެ.\nމިދިޔަ އަހަރުގެ އޮކްޓޫބަރު މަހު ޕެރަޑައިސް އައިލެންޑް ރިސޯޓުގައި ބޭއްވި ރީޖަނަލް ކަރަންސީ ކޮންފަރެންސްގައި ވާހަކަ ދައްކަވަމުން ދުނިޔޭގެ 150 ގައުމެއްގެ ނޫޓު ޗާޕުކޮށްފައިވާ "ޑިލަރޫ" ކުންފުނީގެ ޖެނެރަލް މެނޭޖަރު މާކް ފިލާ ވިދާޅުވީ އާ ނޫޓުގެ ވަގު ނޫޓު ހެދުމަކީ ވާނެކަމެއް ނޫނެވެ.\nނަމަވެސް، ދާދިފަހުން މިވަނީ މިފަދަ އޮޅުވާލުމެއް ފެންމަތިވެފަ އެވެ. އެއީ ރަންދިހަ ފަހެއްގެ 10ރ. ގެ ނޫޓެއް ބްލީޗް ކުރުމަށްފަހު ނޫޓުގެ މައްޗަށް މިވަނީ 500ރ. ގެ ޕްރިންޓް ކޮށްފަ އެވެ. އަދި އެކަން ކުރި ބަޔަކު އެވަނީ އެ ނޫޓު "ވިއްކާލާފަ" އެވެ. މި މަކަރު ހެދުނީ ކީއްވެގެން ހެއްޔެވެ؟ މީގައި ބުނެލަން ޖެހެނީ ފައިސާގައި ހިމެނޭ މުހިންމު ސިފަތައް އެ ފައިސާ ގަތް މީހުންނަށް އެނގިފައި ނެތުމެވެ. މިހެންވުމުން ފެންވަރު ދަށްކޮށް، އާދައިގެ ޑެސްޓޮޕް ޕްރިންޓަރަކުން އާދައިގެ ކަރުދާހަކަށް ކޮށްފައިވާ މި ޕްރިންޓް ވެސް ނޭނގުނެވެ. އާ ނޫޓުގެ އެންމެ ބޭސިކް ސިފަތައްވެސް އެނގިފައިނުވުމެވެ.\nރާއްޖޭގެ މަރުކަޒީ ބޭންކުގެ ޑެޕިއުޓީ ގަވަރުނަރު މަރިޔަމް ހުސެއިން ދީދީ ވިދާޅުވި ގޮތުގައި ވަގު ނޫޓު ހެދުމަކީ ކޮންމެ ގައުމެއްގައި ވެސް ކުރާކަމެއް ކަމަށާއި، އެކަމަށް މަސައްކަތް ކުރާ ކަމަށެވެ.\n"އާ ނޫޓު [ރަންދިހަ ފަހެއް] ނެރޭ މި ދުވަސްވަރު މަސައްކަތްކުރާނެ މީގެ ނާޖާއިޒު ފައިދާ ނެގުމަށް. އެހެންވެ ރަންދިހަ ފަހެއް ހަދާފައިވާ ޕޮލިމާ ބޭސިސްއަކީ، ނޫޓު ހެދުމަށް ދުނިޔޭގައި ބޭނުންކުރާ އެންމެ ފުރިހަމަ ޕްލާސްޓިކް ބޭސިސް ޕޮލިމާ. އެހެންވެ ވަގު ނޫޓު ހަދަން ދަތިވާނެ،" މަރިޔަމް ވިދާޅުވި އެވެ.\nއެންމެ ފަސޭހައިން އާނޫޓު ދެނެ ގަންނާނީ ކިހިނެއް؟\nރަންދިހަ ފަހެއްގެ ނޫޓުގައި ވަރުގަދަ ސެކިއުރިޓީ ފީޗާތަކެއް ހިމަނާފައިވެ އެވެ. މި ނޫޓުތައް ޗާޕުކޮށްފައިވާ ޕްލާސްޓިކް ބޭސިސް ޕޮލިމާއަކީ ފައިސާ ޗާޕުކުރާ ޑިލަރޫއިން ނޫނީ ލިބޭނެ އެއްޗަކަށް ނުވުމެވެ. އެހެންކަމުން ފުރަތަމަ ނޫޓު އަތަށް އަރާ ހިސާބުން ވެސް ނޫޓު ދެނެ ގަނެވިދާނެ އެވެ. ތިރީގައި މި ލިޔަނީ އެންމެ ފަސޭހައިން ރަންދިހަ ފަހެއްގެ ނޫޓުގެ ސައްހަކަން ދެނެގަންނާނެ ގޮތް ތަކެވެ.\nނޫޓުގެ ކްލިއާ ވިންޑޯއިން ނޫޓުގައި އިންނަ އަދަދު ފެންނާނެ\nނޫޓު އައްޔަށް ދިއްކުރުމުން ކްލިއަ ވިންޑޯގެ މަތިން އެމްއެމްއޭ ފެން މަރުކާގެ ސިފައިގައި ފެންނާނެ\nނޫޓުގައި ލޮލަށް ފެނުމުގެ ދަތިކަން ހުންނަ މީހުންނަށް ހާއްސަ ޓެކްޓައިލް ޑޮޓްސް ހުންނާނެ\nޔޫވީ ލައިޓަށް ދިއްކޮށްލުމުން ކަނާތް ފަރާތުން މަތީގައި ހިމަނާފައިވާ ސީރިއަލް ނަމްބަރު ދިއްލޭނެ\nޔޫވީ ލައިޓުން ނޫޓުގެ މޫނުމަތިން ބައެއް ދެ ކުލައަކުން ދިއްލޭނެ\nޔޫވީ ލައިޓުން ނޫޓުގެ މޫނުމަތިން ނޫޓުގެ އަގު ދިއްލޭނެ، 100، 500 އަދި 1،000ރ. ގައި ދެ ތަނެއްގައި މި ދިއްލުން ފެނޭ\nއެމްއެމްއޭގެ، ޑެޕިއުޓީ ގަވަރުނަރު މަރިޔަމް ވިދާޅުވީ އާ ރުފިޔާ ގެންގުޅޭއިރު ރީތިކޮށް ގެންގުޅެން ސަމާލުކަން ދޭންޖެހޭ ކަމަށެވެ.\n"ގެންގުޅޭ ވަރަކަށް ކުލަ ބަދަލު ވެދާނެ. ކުރީގެ ނޫޓުގައި ވެސް ބަދަލުވޭ. ޕޮލިމާ ނޫޓުގައި ހޭކުމުން ދެލި ނުކުމެދާނެ،" މަރިޔަމް ވިދާޅުވި އެވެ.\nދެން އޮތް ސުވާލަކީ އާ ނޫޓުތައް ސައިޒުގައި ތަފާތެއް ހުރެދާނެ ބާ އެވެ؟ ދުނިޔޭގެ އެހެން ގައުމުތަކުގައި ބޭނުންކުރާ ނޫޓުތަކަށް ބަލާއިރުވެ ސް ޕްރިންޓްކޮށް، ކެފުމުގައި ކޮންމެ ވެސް ވަރެއްގެ ތަފާތެއް ހުރެ އެވެ. މިގޮތުން ނޫޓުތަކުގައި އެންމެ ބޮޑުކޮށްވެސް ފަރަގު ހުންނަނީ ގާތްގަނޑަކަށް 1.5 މިލިމީޓަރުގެ ތަފާތެއް ހުރެ އެވެ. ދެން އުފެދޭ ސުވާލަކީ ރަންދިހަފަހެއްގެ ނޫޓުތަކުގައި ހިމެނޭ ސިފަތައް ނުލަިއ، ނުވަތަ އިތުރުކޮށްގެން ބަޔަކު އެއްޗެއް ނެރުނު ނަމަވެސް އެ ނޫޓުތަކެއް އޭޓީއެމްއިން ޖަމާކުރެވިދާނެ ބާ އެވެ؟\nމިކަމަކީ ނުވާނެ ކަމެވެ. ސަބަބަކީ އޭޓީއެމް ސެޓްކޮށްފައި ހުންނަނީ ނޫޓުގައި ހިމެނޭ ސިއްރު ސިފަތަކާއި، އެހެން ސިފަތައް ނުލައި ބަލައި ނުގަންނާނެ ގޮތަކަށް ކަމަށްވުމެވެ. އެހެންކަމުން ބުނެވޭނީ ރަންދިހަ ފަހެއްގެ ނޫޓު ތަކަކީ އިތުބާރު ބޮޑު އެއްޗެއް ކަމެވެ. ނަމަވެސް ވަގުންގެ މަޅިތަކުން ސަލާމް ވުމަށް މި ނޫޓުތަކުގެ ސަލާމަތީ ސިފަތައް ދަސްކުރަން ޖެހެ އެވެ.\nރަންދިހަ ފަހެއްގެ އެންމެ ރީތި ކޮން ނޫޓެއް؟\nބާ ނޫޓުގެ ފަސް ޕަސެންޓް އަދިވެސް ބަދަލު ނުކޮށް\nކޮބައިހޭ؟ ޑޮލަރު ހިފައްޓަން އަޅާ ފިޔަވަޅު\nއިގްތިސޯދުގައި 10 ޕަސެންޓަށް ފައިސާ އިތުރުވި


Niuma ge "Nivairolhi" gai bodu cast eh | Mihaaru\n"ނިވައިރޯޅި" ގެ ރޭގެ އިވެންޓްގައި މޮގާ އާއި ނިއުމާ. ފޮޓޯ: ވީމީޑިއާ\nނިއުމާގެ "ނިވައިރޯޅި" ގައި ބޮޑު ކާސްޓެއް، ޝޫޓިން 26 ގައި ފަށަނީ\n11 އެޕްރީލް 2018 - 13:57 8 comments\nނިއުމާ ޕްރޮޑިއުސްކޮށް ބަތަލާގެ ރޯލް ކުޅޭ މި ފިލްމަކީ "ލޫދިފާ" ގެ ޑައިރެކްޓަރު މޫމިން ފުއާދު ލިޔެ، ޑައިރެކްޓް ކުރާ ފިލްމެކެވެ.\nފިލްމްގެ ކާސްޓް އިއުލާން ކުރީ ރޭ ރާނބާ ރެސްޓޯރަންޓްގައި ބޭއްވި ހާއްސަ ހަފުލާއެއްގަ އެވެ. އެ ހަފުލާގެ ހާއްސަ މެހުމާނެއްގެ ގޮތުގައި ބައިވެރިވެ ކާސްޓުންނާ ލިޔުން ހަވާލުކޮށް ދިނީ ޕްރޮޑިއުސަރު މުހައްމަދު (މޮގާ) އަލީ އެވެ.\nފިލްމްގެ ކާސްޓުންގެ ތެރޭގައި ނިއުމާއާ އެކު ޔޫސުފް (ޔޫއްޕެ) ޝަފީއު، އައިމިނަތު ރިޝްފާ، ޒީނަތު އައްބާސް، އަހުމަދު ސައީދު، ނާޝިދާ (ނާއްކޮ) މުހައްމަދު، އަހުމަދު (އަޒޭ) އަޒްމީލް، މަރިޔަމް ޝަކީލާ، އައިމިނަތު (އައިންތު) ރަޝީދާ، މަރިޔަމް ހަލީމް، އިސްމާއީލް ޒާހިރު، އަހުމަދު ޒިޔާ، އަޖްނާޒް އަލީ، އަހުމަދު އާސިފް އަދި އައިމިނަތު އިޝާލް ރަޝީދު ހިމެނެ އެވެ.\nނިއުމާ ބުނީ ފިލްމްގެ ޝޫޓިން ރ. އަތޮޅު އުނގޫރާފުގެ އިތުރުން މާލޭގައި ވެސް ނަގާނެ ކަމަށެވެ.\n"އުނގޫފާރުގައި ގާތްގަނޑަކަށް ދިިހަ ވަރަކަށް ދުވަހުގެ އިންޑޯ މަންޒަރުތަކެއް ނަގަން ޖެހެނީ. އެ ރަށަށް ދާން ނިންމި ސަބަބަކީ ފިލްމްގައި މޫމިން ދައްކުވައި ދޭން ބޭނުންވާ ކަހަލަ ގެއެއް އެ ރަށުން ލިބުނީމަ،" ނިއުމާ ބުންޏެވެ. "ވަރަށް ބޮޑަށް ރެޑީވެ، ޕްލޭންކޮށްގެން ފިލްމްގެ މަސައްކަތް މި ފަށައި ގަންނަނީ."\n"ނިވައިރޯޅި" ގެ ޓީޒާއެއް.\nއޭނާ ބުނީ "ނިވައިރޯޅި" އަކީ ބެލުންތެރިންނަށް ވަރަށް ކަމުދާނެ ފިލްމަކަށް ހެދުމަށް ޓީމުން މަސައްކަތް ކުރާނެ ކަމަށެވެ.\n"އަހަރެންގެ ފަހު ފިލްމަށް ވެސް ވުމާ އެކު މީތި ވަރަށް ޕާފެކްޓްކޮށް ހަދަން ބޭނުން ވަނީ،" ކާމިޔާބު ގިނަ ފިލްމްތަކެއް ކުޅެފައިވާ ބަތަލާ ބުންޏެވެ. "އަދި މީގެ ޑައިރެކްޓަރު މޫމިންގެ ކޮލިޓީއާ ދޭތެރޭ އެއްވެސް މީހަކު ޝައްކެއް ވެސް ނުކުރާނެ. އޭނައަކީ އެހާ ވެސް މޮޅު ޑައިރެކްޓަރެއް."\n"ނިވައިރޯޅި" އަކީ 2011 ގައި ރިލީޒް ކުރި "ލޫދިފާ" އަށް ފަހު މޫމިން ވެސް ގެނެސްދޭ ފުރަތަމަ ފިލްމެވެ.\nމި ފިލްމް ރަސްމީކޮށް ލޯންޗް ކުރީ ނިއުމާގެ ފިލްމީ ކެރިއަރަށް 20 އަހަރު ފުރުން ފާހަގަކޮށް، އޭނާ ރިޓަޔަމަންޓް އިއުލާން ކުރަން މިދިޔަ އަހަރުގެ އޮކްޓޯބަރު މަހުގެ 20 ގައި ބޭއްވި ހާއްސަ ހަފުލާގަ އެވެ.\n"ނިވައިރޯޅި" ސިނަމާ އަށް ގެންނަން އަމާޒު ހިފާފައި ވަނީ މި އަހަރުގެ އޮކްޓޯބަރު 20 ގަ އެވެ.\nއިތުރު ލިޔުންތައް މޫމިން ފުއާދު ދިވެހި ފިލްމް އިންޑަސްޓްރީ ނިއުމާ މުހައްމަދު ޔޫސުފު ޝަފީއު (ޔޫއްޕެ) އެކްޓްރެސް އައިމިނަތު ރިޝްފާ


ބިލެއްދުއަށް މަސްތުވާތަކެތި އެތެރެ ކުރަން އުޅުނު މީހަކު ހައްޔަރުކޮށްފި\nއަންގާރަ ،25 ފެބުރުއަރީ 2020 / 9:46\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން ފ. ބިލެއްދޫ ޕޮލިސް ސްޓޭޝަނާއި، ފ. ނިލަންދޫ ޕޮލިސް ސްޓޭޝަން ގުޅިގެން ހިންގި އޮޕަރޭޝަނެއްގައި، ބިލެއްދުއަށް މަސްތުވާތަކެތި އެތެރެ ކުރަން އުޅުނު މީހަކު ހައްޔަރުކޮށްފިއެވެ.\nމި މައްސަލައާ ގުޅިގެން ހައްޔަރުކޮށްފައިވަނީ 43 އަހަރުގެ ދިވެހި ފިރިހެނެކެވެ. އޭނާ ހައްޔަރުކޮށްފައިވަނީ މާލެއިން ފުރައިގެން ބިލެއްދުއަށް ދަތުރު ކުރަމުންދާ ފެރީއަކުން މަސްތުވާތަކެތި ގެންދާކަމަށް ފުލުހުންނަށް ލިބުނު މަޢުލޫމާތަކާ ގުޅިގެން މި ހިނގާ ފެބްރުއަރީ މަހުގެ 24 ވަނަ ދުވަހު ހިންގި އޮޕަރޭޝަންގައެވެ.\nއެ އޮޕަރޭޝަނުގައި ބިލެއްދޫ ބަނދަރު ސަރަހައްދުން އޭނާ ފުލުހުންގެ ބެލުމުގެދަށަށް ގެނެސް ކޯޓު އަމުރެއްގެ ދަށުން ބަލައި ފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއް ހުރި 48 ރަބަރު ޕެކެޓު ފެނިފައިވެއެވެ.\nމި މައްސަލައާ ގުޅިގެން އެމީހާގެ ބަންދާއިމެދު ގޮތެއްނިންމުމަށް ފ.ނިލަންދޫ މެޖިސްޓްރޭޓް ކޯޓަށް ހާޒިރުކުރުމުން މިނިސްޓްރީ އޮފް ހޯމް އެފެއާޒުން ކަނޑައަޅާތަނެއްގައި ބަންދުގައި ބެހެއްޓުމަށް 10 ދުވަހުގެ މުއްދަތު ދީފައިވެއެވެ.\nމި މައްސަލަ ފ.ނިލަންދޫ ޕޮލިސް ސްޓޭޝަނުން ދަނީ ތަހުޤީގު ކުރަމުންނެވެ.